T IOAN 
Din mila lui Dumnezeu, Arhiepiscop al Timişoarei 
si Mitropolit al Banatului 


lubitului nostru cler, cinului monahal și drept-credincioșilor creștini, har, milă și pace de la Dumnezeu Tatăl, 
iar de la noi, părintească binecuvântare. 


„Nu vă temeţi. Că, iată, vă binevestesc vouă bucurie mare, care va fi pentru tot poporul. Că vi S-a născut azi 
Mântuitor, Care este Hristos Domnul, în cetatea lui David. (Luca 2, 10-11). 


Prin mila lui Dumnezeu, însoţiţi de îngeri și de colindele noastre românești, am ajuns azi la Cuibul din stâncă, 
la Peștera din Betleem. 

Şi, o, minune! Să cădem înaintea Celui care S-a întrupat din Fecioara Maria. Omul L-a așteptat să vină într-un 
Cuib de stâncă, El a venit la noi şi ne cheamă să ne întoarcem în Casa Tatălui Ceresc, în Cuibul veșniciei. 

Deschideţi azi ușa inimii să se umple de bucurie sfântă. Să ne împărtășim din bucuria Maicii Domnului, a Drep- 
tului Iosif, a îngerilor şi a păstorilor. Din taina acestui Praznic Sfânt izvorăște bucuria acestei sărbători, numită de 
Sfântul loan Gură de Aur: „mama sărbătorilor creștine“. 

Praznicul de azi are o dimensiune cosmică, pentru că în el se unesc în chip real Cerul şi pământul. În acest act 
din istoria mântuirii noastre un rol deosebit l-a avut Fecioara Maria, care s-a făcut scară pe care a coborât la noi, 
aici, pe pământ, Cel de Sus, Fiul lui Dumnezeu.. Cuvintele rostite de Fecioara Maria către Arhanghelul Gavriil: „Fie 
mie după cuvântul tău!“ (Luca 1, 38), au fost cheia prin care Hristos a deschis porţile pământului. Fecioara Maria 
L-a așteptat pe Împăratul Cerului să intre în lumea noastră, în casa noastră de țărână. 

Omul, această măreaţă catedrală pe care o zidise Dumnezeu pe pământ, ajunsese să fie pustiită de păcat. 
Clopotele ei nu se mai auzeau până la Cer. Omul căzuse în adâncul tăcerii, amuţise și nu mai grăia cu Dumnezeu. 
Sub povara păcatului ascultam doar tăcerea din noi. Omul căzuse în singurătate, deși viaţa lui nu era făcută din 
singurătăţi în doi, ci din comuniune binecuvântată. 

Omul nu-i o lacrimă ce moare, ci o floare pe care Dumnezeu o răsădește de aici, de pe pământ, în Rai. Tinere, 
nu fi o lacrimă ce moare pe obrazul maicii tale, ci lasă-te răsădit în Rai, între florile veșniciei! 


Dreptmăritori creştini, 

Constatăm cu durere că în ultimul sfert de secol a mai murit o Românie. 

lubită mamă, nu ucide lacrima de pe obrazul tău, ci las-o să cadă în ţărâna binecuvântată a acestui neam, ca 
din ea să crească o floare pentru Cer. Fără lacrima ta România va fi o ţară stearpă. Cine ucide o lacrimă, acela îşi 
ucide ţara. Sunt unii dintre fraţii noștri care îşi ucid şi azi fiii, să rămână doar unul, să aibă de toate. Care dintre noi 
şi-ar lăsa părinţii să ne ucidă fraţii?! 

lubite mame, înainte de a scoate sabia din teacă, întrebaţi-vă copiii dacă e bine să le ucideți frații. Asistăm azi 
la un nou concept, acela de bioterorism - un atac la ființa neamului nostru. 

Doamne, Tu ai făcut să rodească Cerul în pântecele Fecioarei Maria. Te rugăm ca, prin harul Tău, să faci să 
rodească și această ţară, în care a curs un râu de sânge, vărsat de feciorii binecuvântaţi ai neamului nostru, pentru 
reîntregirea patriei! 

Doamne, şi azi mai curg râuri de lacrimi şi de suferinţe. 

Oprește, Doamne, curgerea, nu a timpului, ci a suferinţei! 


lubiții mei fii duhovnicești, 

Brâncuși, într-o zi de mare praznic, cântând la strana Bisericii strămoșești, și-a trimis mintea la Cer, Dumnezeu 
i-a binecuvântat-o, iar când a ieșit din biserică a privit cu ochii săi ageri până în adâncul pământului. Și apoi a oftat, 
zicând: 

Din acesta m-a plămădit și pe mine Domnul. A luat o stâncă şi din ea a făcut și el o Cuminţenie a pământului. 
N-a putut să-i dea viaţă, dar a reușit o transmutare a materiei în cuminţenie. l-a dat acestei stânci o scânteie din 
cuminţenia românească. 

Doamne, câtă cuminţenie ai dat neamului nostru! Ne-ai făcut un neam cu-minte. 

Binecuvântează, Doamne, mintea tinerilor și a celor ce conduc acest neam pe care l-ai dăltuit din stâncile 
Carpaţilor. 

Dumnezeu i-a deschis lui Brâncuși pentru o clipă Cerul și acolo a văzut cât de cuminţi stau maicile noastre în 
Cer şi aşa a purces la dăltuirea Cuminţeniei pământului. 

Doamne, când Ţi-ai trimis Fiul pe pământ noi eram singuri în noaptea istoriei. Somnul era una din cele mai 
profunde realități ale omului. 

Era noapte. O istorie cufundată în întuneric și o lume cuprinsă de un somn adânc. Omul dormea punându-și 
capul pe ale sale păcate. Și totuși, niște păstori anonimi păzeau o lume cufundată în adâncul somn al păcatului. 

Doar ei, păstorii, erau treji. Sfântul Apostol și Evanghelist Luca ne mărturiseşte că îngerul Domnului a venit la 
păstorii din Betleem:,„Și iată, îngerul Domnului a stat lângă ei și slava Domnului a strălucit împrejurul lor și ei s-au 
înfricoșat cu frică mare” (Luca 2, 9). Consemnează mai departe Sfântul Evanghelist că îngerul le-a adus vestea că S-a 
născut Mântuitorul lumii: În cetatea lui David vi S-a născut azi Mântuitor, Care este Hristos Domnul” (Luca 2, 11). 

lată cum i-a pregătit Dumnezeu pe păstori să primească vestea venirii în lume a Fiului Său: mai întâi prin înger, 
apoi i-a înconjurat și pe ei de slavă. Dacă în faţa unui singur înger păstorii s-au înfricoșat cu frică mare, ce vom zice 
noi când vom fi, nu în faţa unui înger, ci în fața Dreptului Judecător, Domnul nostru lisus Hristos?! Păstorii au avut 
parte de arătare de îngeri, însă și noi vom avea parte de vederea lui Hristos în lumina Dumnezeirii Sale. 

„Nu vă temeţi!” (Luca 2, 9) le spune îngerul păstorilor. Astfel îi întărește să poată primi vestea așteptată de mult 
timp de Adam și de urmașii săi. 

Vedeţi, îngerul nu coboară la Adam, în adânc, să-i ducă vestea, ci o aduce urmașilor săi, păstorilor din Betleem. 
Hristos nu-l va uita nici pe Adam, cel din adânc, însă pentru el, cel frământat din ţărână, va cobori Însuși Fiul lui 
Dumnezeu să-l ridice și să-l aşeze din nou, acolo de unde căzuse în păcat. 

După ce le-a vestit păstorilor minunea și le-a spus și locul unde S-a născut Hristos, frica lor se transformă în 
bucurie mare: „Și, deodată, laolaltă cu îngerul s-a văzut mulțime de oaste cerească, lăudându-L pe Dumnezeu și 
zicând: Slavă întru cei de sus, lui Dumnezeu și pe pământ pace, întru oameni bunăvoire” (Luca 2, 13-14). Așa s-a 
petrecut întâlnirea dintre om și îngeri, aici, pe pământ. Chiar dacă Sfântul Luca nu ne relatează, putem spune că 

păstorii împreună cu îngerii au ajuns la Peștera din Betleem. Adică o imagine de Mâine, când toţi oamenii și îngerii 
vor cânta împreună: Slavă întru cei de Sus, lui Dumnezeu, în Casa Tatălui! 

Îngerii şi oamenii au fost creaţi de Dumnezeu pentru a fi împreună în Împărăţia Sa. Păcatul i-a despărțit pe 
oameni de îngeri și de Dumnezeu. 

lată, acesta era zidul dintre noi pe care a venit să-l dărâme Hristos. 

Mare a fost uimirea păstorilor când L-au văzut pe Fiul lui Dumnezeu odihnindu-Se pe brațele Fecioarei. O, bine- 
cuvântate braţe ale Fecioarei! Voi L-aţi legănat pe Fiul lui Dumnezeu, pe Cel de care nu cutezau să se apropie 
heruvimii şi serafimii. Hristos Se lasă legănat de brațele Fecioarei Maria. 

Îngerii l-au adus cântare Pruncului lisus, iar păstorii, cred că l-au adus merinde. Păstorii şi-au împărțit merindea 
cu Dumnezeu. Câţi dintre noi ne împărțim azi merindea cu fraţii noștri care sunt greu încercaţi sub povara sărăciei?! 

lubită soră creştină, când aduci o prescură la Altarul bisericii, te asemeni cu păstorii care l-au adus merinde lui 
Dumnezeu în Cuibul de stâncă. 

Această bucurie unică a Nașterii lui Hristos, adusă în lumea creată de Dumnezeu, cineva a dorit să o stingă. 
Era lrod cel Mare, regele iudeilor. Dacă îngerii l-au adus lui lisus cântare de slavă, păstorii, merinde, magii, daruri 
de aur, tămâie și smirnă, lrod, mai marele poporului, oare ce l-a adus lui lisus Hristos? EI l-a trimis ca dar o sabie și 
mult sânge. 

Frânge, Doamne, sabia să nu mai curgă atâta sânge în lume! 

Atunci când Irod și-a trimis oastea să caute Pruncul (cf. Matei 2, 13), este posibil să-i fi întrebat și pe păstori: 
N-aţi văzut un Prunc până în doi ani și pe Mama Lui? Păstorii n-au trădat. Păstorii nu L-au trădat pe Hristos, ci doar 
luda. De câte ori păcătuim, noi Îl trădăm pe Hristos și Evanghelia Sa. Păstorii au fost martori şi mărturisitori ai 
Nașterii lui lisus Hristos (cf. Luca 2, 9-18). 


Cinstiţi părinţi ai Sfintelor noastre Altare, 

Și noi suntem, la fiecare Sfântă Liturghie pe care o săvârşim, martori ai Naşterii şi ai Învierii lui Hristos. Să-L 
mărturisim și să nu-L trădăm pe EI şi Evanghelia Sa. 

lubiți credincioși, 

Omul este un caier de iubire din al cărui fir Dumnezeu vrea să-Şi facă mantie. O, cât de mult l-a iubit Dumnezeu 
pe om, încât a trimis pe Fiul Său în lume să-l întoarcă de pe cărarea iadului! 

În lumea de azi sunt atâtea săbii care fac să sângereze gândurile omului. Chiar dacă pacea pe pământ este 
relativă, vedem cum, de multe ori în istorie, a fost înfiptă sabia în gândul unei națiuni. O dată strivit spaţiul mintal 
al omului el se aseamănă unui zbor cu aripile frânte. 

Doamne, binecuvântează și păzeşte gândul naţiei române și să nu mai auzim pe la porţile Europei cuvintele: 
Român, caut ţară! 

lubiţi tineri, visaţi şi ziua, însă nuvisul unei frunze ruginii de toamnă. Visul vostru să fie mereu la dulcea Românie 
şi nu uitaţi că Anul 1918 este parte din povestea fără sfârşit a neamului nostru românesc. 


lubiți fraţi şi surori în Domnul 

Din bucuria acestui praznic să vă împărtășească Pruncul lisus fiecăruia o fărâmiţă și să nu o pierdeţi niciodată 
din viaţa frăţiilor voastre. 

Păziţi această bucurie sfântă a Nașterii Domnului, a întâlnirii cu Pruncul lisus pe Care să-L duceţi și în sălașele 
dumneavoastră. Primiţi şi creșteți un prunc în numele lui lisus, Cel ce este Prietenul pruncilor. 

Rog pe Bunul Dumnezeu, la acest Praznic Dumnezeiesc, să-i binecuvânteze pe toți frații noştri și să-i mângâie 
pe cei ce sunt departe de ţară, pe cei din spitale și din închisori, pe cei singuri și nemângâiați. 

Să vă învrednicească Bunul Dumnezeu să petreceţi aceste Sfinte Sărbători în pace, cu sănătate şi bucurie şi să 
le ajungeţi încă mulţi ani! 

Harul Domnului nostru lisus Hristos, dragostea lui Dumnezeu Tatăl și împărtăşirea Sfântului Duh să fie cu voi 
cu toți! 


Al vostru, al tuturor, de tot binele voitor, 


Tt IOAN 
al Banatului 

DESPĂRŢIREA DE REGELE MIHAI | AL ROMÂNIEI, 
CTITOR AL CATEDRALEI MITROPOLITANE 
DIN TIMIŞOARA 


Preot dr. IONEL POPESCU 


Marţi, 5 decembrie 2017, regele Mihai | al României și-a încredinţat sufletul în mâinile Tatălui ceresc. Vestea 
plecării sale la Domnul a îndurerat profund pe toţi cei care l-au cunoscut, într-un fel sau altul, pe toţi românii care 
l-au iubit din tot sufletul şi au apreciat lupta,dăruirea,jertfa şi suferințele sale pentru ţara noastră, pentru apărarea 
şi promovarea valorilor credinţei și ale moralei creștin-ortodoxe, dar și a valorilor noastre naţionale. 

În cuvântul rostit la slujba de înmormântare a Majestății Sale, Părintele Patriarh Daniel spunea: „Regele Mihai al 
României a fost toată viața sa un om profund credincios. Credinţa sa nu era formală, ci una existenţială și practică. 
Regele I-a simţit pe Dumnezeu prezent şi lucrător în viața sa, mai ales în momentele grele ale vieții sale. Credinţa 
în Dumnezeu era pentru el lumină și ajutor pentru viață”!. 

Credinţa în Dumnezeu a încălzit și a modelat sufletul regelui Mihai încă din fragedă copilărie, mama sa, regina 
Elena ocupându-se îndeaproape de formarea sa morală și intelectuală. Crescut în duhul curat al rugăciunii și al 
evlaviei creștin-ortodoxe, tânărul rege participa, în mod regulat, la sfintele slujbe în bisericile Bucureștiului şi în 
cele din ţară, în anul 1940 fiind uns rege al României de către patriarhul Nicodim Munteanu. 

Dragostea regelui Mihai pentru Dumnezeu și pentru Biserică s-a concretizat și prin ctitorirea unor lăcașuri de 
cult,din rândul cărora face parte catedrala mitropolitană „Sfinţii Trei lerarhi” din Timișoara. Prezent la slujba de târ- 
nosire a acestui admirabil lăcaș mitropolitan (6 octombrie 1946), împreună cu patriarhul Nicodim, cu mitropolitul 
Vasile Lăzărescu și cu alți ierarhi ai Bisericii noastre, regele Mihai, în calitatea sa de ctitor și unsul lui Dumnezeu, a 
fost primit de patriarh, care i-a oferit spre închinare Sfânta Cruce, a semnat hrisovul așezat în Sfânta Masă, a avut 
cinstea de a unge cu Sfantul și Marele Mir icoanele de pe iconostasul catedralei și a participat, împreună cu soborul 
arhieresc şi preoţesc, la procesiunea de înconjurare și de binecuvântare a acestei frumoase biserici. 

Ceremonia de târnosire a catedralei mitropolitane, împodobită de prezenţa regelui ctitor, a fost înălțătoare. 
„Românismul bănăţean - nota „Biserica Bănățeană”- trăiește momente de mândrie istorică. Freamătă de bucurie în 
aşteptarea mărețului eveniment: solemnitatea sfințirii Catedralei din Timișoara, ce va avea loc Duminică, 6 octombrie 
1946, în prezenţa M.S. Regelui Mihai I, a Înaltului Guvern, a I.PS. Sale Patriarhului Nicodim, a |.PS. Sf. Mitropolit Nicolae 
al Ardealului și a altor Chiriarhi și înalţi demnitari și civili”. 

Regele nu a fost invitat la actul de târnosire a catedralei noastre doar în calitatea sa oficială de șef al statului, 
ci mai ales în calitate de ctitor, pentru că el a „ajutat la terminarea bisericii din punct de vedere financiar”, spunea 
mitropolitul Nicolae Corneanu:. De asemenea, ca „unsul lui Dumnezeu”, a luat parte efectiv „la actul sfințirii bise- 
ricii” şi a fost alături de patriarh și de ierarhii prezenţi la aşezarea moaştelor în masa sfântă a altarului“. În semn de 
recunoştinţă, portretul regelui ctitor Mihai | a fost pictat, potrivit rânduielilor creștineşti, de către pictorul Anastase 
Demian în catedrală,pe peretele din dreapta intrării. După instaurarea dictaturii comuniste, peste tabloul regelui 
şi peste cel al mitropolitului Vasile Lazarescu au fost zugravite alte imagini, înlăturate abia după 1989. 

Mitropolitul Nicolae Corneanu l-a invitat pe regele Mihai | la Timișoara, în anul 1992, pentru a se închina în 
catedrala pe care a ctitorit-o, însă autorităţile vremii nu au aprobat vizita și invitația mitropolitului nu și-a produs 
efectul dorit. Referitor la aceasta, mitropolitul spunea: „Nu cred că s-a procedat nici corect, nici bine [...]. De ce să-l 
oprești să vină în țară [...]. Ce viză să ceară? Omului ăstuia nu-i putea lua decât numai dictatura comunistă dreptul 
la cetăţenie. Pentru că el era român. Dacă ai înlăturat dictatura comunistă și dacă vrei să nu mai fie dictatură și să 
înlături toate consecinţele dictaturii, atunci înlătură-le!”5 


1 Daniel, Patriarhul Bisericii Ortodoxe Române, Regele Mihai 1 al României, în ziarul „Lumina”, Ediţia de Banat, Bucureşti, luni, 18 
decembrie 2017, nr. 288(2142), Anul VIII, p.5. 

2 Catedrala Timişorii, în „Biserica Bănăţeană”, Organul oficial al Episcopiei ortodoxe a Timişoarei, nr. 38-40, Anul VII, 29 septembrie 1946, p.1. 

3 Interviu realizat de Ion M. Ioniţă şi Peter Sragher, în ziarul „„Adevărul”, nr. 178 (737), joi, 27 august 1992, p. 2, în vol. Mitropolit Nico- 
lae Corneanu, Pe baricadele presei bisericești, Timişoara, Ed. Învierea, 2000, p.278. 

4 Ibidem. 

5 Ibidem, p. 279. 

Dacă invitaţia mitropolitului Nicolae s-ar fi concretizat prin venirea regelui la Timișoara, în anul 1992, orașul şi 
Banatul l-ar fi primit cu entuziasm, cu bucurie și cu alese sentimente de dragoste şi este foarte greu, dacă nu chiar 
imposibil de imaginat, cum ar fi evoluat lucrurile din acel moment. 

Voia lui Dumnezeu este, însă, mai presus decât voia conducătorilor noștri vremelnici și, la Paştile anului 1997, 
regele Mihai | și regina Ana, însoţiţi de principesa Margareta și de principele Radu, au venit, în sfârșit, la Timişoara. 
Mitropolitul Nicolae, amfitrionul acestei vizite regale, împreună cu oficialităţile locale, cu numeroși timişoreni şi 
simpatizanți veniţi din toată ţara, i-au aşteptat la aeroportul „Traian Vuia”, ierarhul bănăţean adresându-se înalţilor 
oaspeţi cu alese și calde cuvinte de întâmpinare. De la aeroport şi până în oraș, locuitorii Ghirodei, îmbrăcaţi cu 
costume tradiționale şi timişorenii prezenţi în număr mare și-au manifestat sentimentele de simpatie „pentru 
oaspeţii regali”. 

Familia regală a României a fost găzduită la reședința mitropolitană și a participat, apoi, la slujba Prohodului 
Domnului nostru lisus Hristos, oficiată în catedrală, în seara zilei de 25 aprilie, „într-o atmosferă încărcată de entu- 
ziasm în aplauzele și uralele spontane ale celor adunaţi”. Înainte de a intra în lăcașul mitropolitan, regele și regina 
au depus o coroană de flori pentru eroii şi martirii Timişoarei, la troița din fața catedralei. 

Ziua de 26 aprilie a fost consacrată vizitei Majestăţilor Lor la Biserica studenților din Timișoara, unde înalții 
oaspeţi au făcut o apreciabilă donaţie şi la mănăstirea Timișeni-$ag, peste tot fiind primiţi cu urale și cu sentimente 
de aleasă bucurie. 

Mulțimea credincioşilor şi-a manifestat entuziasmul şi în Sfânta noapte a Învierii, când regele ctitor, regina, 
membrii casei și ai suitei casei regale au venit la îndătinata slujbă. „Totul era în stare sărbătorească. Dar - ne place să 
repetăm - nu în maniera festivistă cu care ne obișnuise dictatura comunistă, sau în stilul electoral al alegerilor [...]. 

În manifestările de simpatie ale celor prezenţi, Majestăţile Lor au intrat cu greu în catedrala arhiplină. Aici, ca şi 
în seara precedentă, credincioşii au umplut până la refuz balcoanele și naosul sfântului lăcaș...'*. 

După primirea Sfintei Lumini, au participat cu toţii la procesiunea pascală prin Piaţa Victoriei, apoi a fost citită 
Evanghelia Învierii, de pe treptele catedralei și mitropolitul Nicolae „a dat glas bucuriei arhipăstorului Bisericii 
bănăţene de a sărbători sfânta Înviere alături de Majestăţile Lor”, 

Invitat de mitropolit să se adreseze credincioșilor, regele ctitor Mihai | i-a omagiat și i-a pomenit „pe eroii martiri 
ucişi la Timişoara în timpul Revoluţiei din decembrie 1989, cei fără a căror jertfă un asemenea Paști, petrecut alături 
de Majestăţile Lor, ar fi fost cu neputinţă”? și a adresat tuturor credincioșilor urarea „Hristos a Înviat!” 

Întrebându-se asupra semnificației pe care o are vizita familiei regale la Timişoara, autorul editorialului conclu- 
zionează că „există o ordine de drept divin a lumii: prezenţa Majestăţilor Lor pentru noi ar putea fi o lectio divina, 
graţie căreia să putem redescoperi scara valorică atât de necesară reașezării pe temelii durabile a societății românești 
actuale, de prea multe ori zguduită și oprită în evoluţia ei de sechelele comunismului”!”. 

Regele, regina, membrii casei regale și ai suitei au participat la Sfânta Liturghie din Duminica Învierii, la finalul 
slujbei fiind oficiată slujba de Polihroniu. A fost intonat, apoi, imnul regal care, după zeci de ani de interdicţie, a 
putut fi din nou auzit și cântat de oricare din credincioșii aflaţi la sfânta slujbă”!!. În seara zilei de Paști, oaspeţii 
regali au participat în sala Operei Române din Timișoara la concertul festiv oferit de Filarmonica „Banatul” de la a 
cărei înfiinţare, prin decretul regal din 15 aprilie 1947, s-au împlinit 50 de ani. 

Regele Mihail, regina Ana şi membri ai casei regale au revenit la Timişoara la sărbătoarea Paştilor din anul 2002 
şi în anul 2008, la sărbătoarea Nașterii Domnului. Mitropolitul Nicolae, consilierii eparhiali, preoții catedralei și miile 
de credincioși i-au înconjurat, de fiecare dată cu dragoste și respect, cu bucurie și recunoștință și l-au cinstit, așa 
cum se cuvine, pe regele ctitor al catedralei, dar și al altor instituţii universitare și culturale din orașul de pe Bega: 
Filarmonica „Banatul”, Universitatea de Vest (1944) și Universitatea de Ştiinţe Agricole și de Medicină Veterinară 
(1945). 

Timișoara nu l-a uitat niciodată pe regele Mihai și i-a conferit distincţia de „Doctor honoris causa”al Universităţii 
de Vest, precum și titlul de „Cetăţean de Onoare'al orașului, în zilele de 21-23 mai 2009. 

În discursul susținut în Aula Magna a Universităţii de Vest, regele Mihai |, vădit emoţionat, a subliniat cât „familia 
mea și cu mine ne-am simţit întotdeauna acasă în fiecare universitate pe care am ridicat-o de-a lungul anilor”, iar la 
primirea titlului de Cetățean de Onoare a spus: „Timișoara este pentru mine un loc însemnat și drag, unde mă întorc 


6 Paştile la Timișoara cu unul din ctitorii catedralei, (editorial), în „Învierea”, Timişoara, nr. 9 (171), Anul VIII, joi, | mai 1997, p.1. 
7 Ibidem. 

8 Ibidem, p. 2. 

9 Ibidem. 

10 Ibidem. 

11 Ibidem. 

întotdeauna cu plăcere”!?. De fiecare dată, 
regele nu a uitat să-i omagieze pe eroii căzuți 
în decembrie 1989, datorită cărora România are 
posibilitatea de a înainta pe calea libertății și 
a prosperității, iar Timișoara și-a dobândit sta- 
tutul de oraș demn, pe care are datoria de a-l 
păstra pentru totdeauna. 

Emoţionantă a fost și întâlnirea regelui 
Mihai | cu studenţii Universităţii de Vest, după 
încheierea ceremoniei de conferire a distincţiei 
de „Doctor honoris causa” Cu modestia-i recu- 
noscută şi unanim apreciată, regele s-a așezat 
în mijlocul studenţilor, le-a răspuns la toate 
întrebările și le-a vorbit despre rolul pe care îl 
are credinţa în Dumnezeu în viaţa lor. l-a sfătuit 
să iubească valorile morale: cinstea, cuminţenia 
sufletească și respectul față de celălalt și nu a 
uitat să sublinieze că atmosfera de creştinească armonie și de înțelegere între confesiunile creștine şi religiile din 
Timișoara se datorează, în mare parte spiritului deschis și împăciuitor al mitropolitului Nicolae. 

Dragostea, respectul și recunoştinţa bănăţenilor față de regele Mihai | al României au fost arătate și la aflarea veștii 
că Majestatea Sa şi-a încredinţat sufletul în mâinile Domnului. Sunetul lung al clopotelor catedralei, pe care regele 
a ctitorit-o, s-a împletit cu durerea tuturor celor care l-au cunoscut, l-au apreciat și l-au iubit, sute de timişoreni fiind 
prezenți la slujba de pomenire oficiată de Înaltpresfinţitul Părinte Arhiepiscop şi Mitropolit loan în catedrală, după 
sfânta Liturghie din sărbătoarea Sfântului Nicolae. Părintele mitropolit a evidenţiat, în cuvinte calde și emoţionante, 
legătura spirituală dintre regele Mihai și bănăţeni. „În urmă cu 71 de ani - spunea Înaltpreasfinţia Sa - Regele Mihai, 
după ce a contribuit la zidirea acestei catedrale, a fost invitat de bănăţeni să contribuie la sfinţirea ei. Dacă atunci 
l-au așteptat cu inimile deschise și cu dangătul de clopot, astăzi, credincioșii din părţile Banatului îi petrec sufletul 
până la porţile cerului, în rugăciune şi în dangăt de clopot. Am făcut astăzi această pomenire pentru regele Mihai, 
pentru tot ce a făcut pentru ţară și Banat, de a ridica o asemenea catedrală, mândria Banatului și a țării. Am făcut 
această pomenire în amintirea prieteniei sincere pe care a avut-o regele Mihai cu Părintele mitropolit Nicolae... De 
acum, amândoi se vor întâlni în „patria” de Sus. Dumnezeu sa-l ierte și să-i răsplătească însutit pentru tot ceea ce a 
făcut pentru bănăţeni, pentru toți românii şi pentru ţară”, a spus, în încheiere, Înaltul ierarh. Sub portretul regelui 
din catedrală a fost pusă o masă pe care au fost așezate flori, candele și cartea de condoleanţe în care au semnat 
Înaltpreasfinţitul Părinte Mitropolit loan, personalităţi ale Banatului şi sute de bănăţeni. 

Clopotele catedralei mitropolitane și ale tuturor bisericilor din Arhiepiscopia Timișoarei și-au răspândit sunetul 
încărcat de durerea despărțirii peste Timișoara şi Banat, în ziua morţii regelui Mihai, în zilele de doliu naţional și în 
ziua înmormântării fostului rege al României, 16 decembrie 2017. 

Rugăciunile de pomenire pentru regele ctitor Mihai | al României nu vor înceta niciodată la altarul impunătoarei 
catedrale mitropolitane din Timișoara, iar în faţa portretului său, așezat în locul rânduit pentru ctitori, generații 
de preoți și de credincioşi îi vor cinsti memoria și faptele deosebite pe care, ca rege ortodox, le-a săvârșit pentru 
poporul și ţara noastră, pentru Biserică și pentru Banatul căruia i-a dăruit toată dragostea sa. 

Obligat de oameni fără Dumnezeu să abdice, umilit și batjocorit, nevoit să părăsească ţara, acuzat, în mod cu 
totul nedrept, de către politrucii propagandei comuniste - atee, că a plecat cu zeci de vagoane în care se afla toată 
averea ţării, regele şi-a păstrat credinţa curată și nădejdea nezdruncinată, a suportat cu demnitatea-i recunoscută 
sărăcia, privaţiunile și suferinţele îndelungatului său exil, a lucrat zi și noapte pentru a-și întreţine familia şi pentru 
a-și trimite copilele la şcoli și nu a încetat să-şi iubească poporul și ţara în care s-a născut și a fost uns rege. 

După revoluţia din decembrie 1989 a încercat să vină în ţară, pentru a se reculege la mormintele strămoșilor 
regali, dar a fost întors de pe autostradă ori de la scara avionului. Biserica în care a fost botezat și care l-a uns rege, 
l-a invitat din nou, l-a primit cu dragoste și l-a cinstit după cuviinţă, l-a tratat cu respectul și recunoștinţa datorate 
unui uns al lui Dumnezeu, care rămâne în conștiința românilor şi în istoria noastră ca un om credincios și demn, 
modest și cinstit, un adevărat reper de moralitate pentru generaţiile de acum și pentru cele viitoare. 

Dumnezeu să-i aşeze sufletul în ceata drepţilor Săi. 


12 Alese mulțumiri domnului Victor Popa pentru punerea la dispoziţie a materialelor din arhiva personală, filmate cu prilejul celor două 
manifestări festive. 

CULTUL SFÂNTULUI ANDREI - 
AUREOLA VEŞNICIEI POPORULUI ROMÂN 


lerom. lect. asoc. dr. RAFAEL POVÎRNARU 


În fiecare an la data de 1 
Decembrie, poporul român 
aniversează momentul istoric al Marii 
Uniri de la Alba lulia, din iarna anului 
1918. 

Cu această ocazie, evenimentul se 
vede prefaţat prin rânduiala divină, 
de sărbătoarea a doi mari sfinţi cu 
maximă contribuţie la dimensiona- 
rea personalităţii spirituale a româ- 
nilor, respectiv a întâiului pescar de 
oameni — Andrei, precum și a sfântu- 
lui Mitropolit Andrei Șaguna, ambii 
cu dată de prăznuire la 30 Noiembrie. 

Apreciem că această succesiune 
nu este deloc una întâmplătoare, 
întrucât momentele istorice de 
maximă anvergură pentru poporul 
român se văd așezate totdeauna 
sub mâna proniatoare a Cerului. În 
același registru care a marcat istoria 
românilor, sărbătoarea naţională a 
„maicii noastre România”, așa cum 
deosebit o numea Înaltul Mitropolit 
loan al Banatului, invită nu doar la o 
aducere-aminte a eroismului absolut 
"alostașilor noștri, ci prin intermediul 
Bisericii și al sfinţilor săi, comunitatea 
creștină românească este chemată 
să preguste mai întâi sărbătoarea cu 
Domnul Hristos, pentru ca mai apoi, 
odată realizat acest lucru, fiecare 
român să-și poată plânge înaintașii, 
nu în spiritul deznădejdii pierderii lor, 
ci deplin în credinţa veșniciei și învie- 
rii tuturor celor care au căzut pe cîm- 
purile de luptă de-a lungul timpului. 

În aceste condiţii, dubla îi Băloațe a lui Andrei — care îşi revendică originea în grecescul avrpeac - bărbat, 
bărbăţie vine să evidenţieze în mod cu totul deosebit fundamentul existenţial al poporului român, respectiv acela 
al unei bărbăţii totdeauna resimţită din străfundurile sufletului în care s-a așezat Dumnezeu. 

Așadar, dacă prin cel întâi chemat se vede confirmat statutul apostolic al poporului român, prin intermediul 
ierarhului Andrei ne aflăm neîndoielnic în faţa deplinei consimţiri a caracterului jertfitor al acestui neam, întrucât 
cunoaștem faptul că arhiereul, ca un deplin continuator al Arhiereului Veşnic Hristos, își centrează întreaga sa 
lucrare pe jertfă, mai exact pe lucrarea sfintelor taine, care au în mijlocul lor Euharistia. 

Din cele menţionate se desprinde firesc convingerea că întregul act de eroism a fost ales de înaintașii noștri ca 
expresie imediată, fundamentată pe jertfa lui Hristos, în numele Căruia, apărând întregul tezaur românesc,„de sub 
cruce', românii au ales să presare pe pământul ţării, florile însângerate ale apostoliei lor, făcute asemenea primilor 

ucenici ai Domnului, sub presiunea neostoită a unor adversari dornici de reașezare a acestei ţări în coordonatele 
unor altfel de simţiri decât cea autentic - creștină. 

Trebuie spus că întrega implicare a românilor în apărarea valorilor românești s-a făcut urmare a credinţei puter- 
nice în Dumnezeu pe care înaintașii noştri au avut-o drept certitudine a absobţiei în Dumnezeu a sufletului, așa 
cum frumos avea să afirme părintele Arsenie Boca. 

Același spirit al jertfei manifestate în deplină legătură cu Cerul poate fi desprins în mod cu totul simbolic și din 
cele trei culori care alcătuiesc drapelul românesc. 

Astfel, prin culoarea roșie se vede exprimată tocmai jertfelnicia poporului român, dar în același timp acesta 
rămâne spaţiul anamnetic prin care fiecare dintre noi ca parte a acestei naţiuni să nu pregetăm a ne pomeni îna- 
intașii, nu doar prin momente festive anuale, ci în mod cu totul constant prin punerea acestora pe,„discul veșniciei” 
împreună cu Domnul Hristos la Sfânta Proscomidie. 

Mergând mai departe, vedem că eroismul se vede aureolat de culoarea galbenă - simbol al luminii harice 
de care se bucură fiecare credincios atunci când înţelege să Îl mărturisească pe Dumnezeu prin modelul său de 
viaţă, marcând astfel un prezent veșnic pe care acest neam îl trăiește prin intemediul credinţei. Altfel spus, așezat 
între roșu și albastru — simbol al Cerului, galbenul drapelului românesc îşi poate revendica pe deplin „dimensiu- 
nea sinergică” — aceea prin care fapta omului - a eroilor noştri în speţă se vede împreună - lucrătoare cu harul lui 
Dumnezeu, ca stare de deplină interdependenţă, spre desăvârșire. 

Totodată, în același caracter simbolic, drapelul românesc poate fi interpretat ca redând cele trei mari etape ale 
progresului duhovnicesc pe care le regăsim statuate în învăţătura Bisericii noastre, respectiv: purificarea, ilumina- 
rea şi desăvârșirea, fiecare dintre ele marcând o gradată implicare a omului în stare de jertfă pentru dobândirea 
astfel a unui dialog tainic cu Dumnezeu, a Cărui prezenţă se face resimţită continuu prin intemediul harului Său, 
cu ajutorul căruia ne vedem conduși spre desăvârșire. 

În aceste coordonate, drapelul nostru devine cu adevărat o icoană a acestui neam, în care se văd aşezaţi sub 
chipul tainic al crucii, drept conştiinţă fundamentală izvorâtă din „identitatea andreiană” toţi înaintaşii acestui 
neam aflaţi în deplină comuniune nu doar cu noi cei care continuăm să trăim astăzi pe acest pământ, ci în deplin 
acord de cântare şi rugăciune cu sfinţii români. 

În acelaşi timp auzim nu fără urmă de bucurie expresia,„sunt mândru că sunt român” care fără îndoială că animă 
şi dinamizează necontenit spiritul românesc antrenat cu dorinţa vie de a-şi clama trăirea. Cu toate acestea, aşezaţi 
deci în dialog cu sfinţii lui Dumnezeu, gata să ne mărturisim trăirea şi identitea noastră, putem fi oricând gata să 
reformulăm cele mai sus amintite şi să nu ezităm să spunem că a sosit vremea să mărturisim despre noi înşine,„că 
suntem conştienţi că suntem români”. A fi conştient înseamnă a „mai ştii împreună cu cineva”, Acel Cineva pe care 
sfinţii Andrei alături de toţi ceilalţi sfinţi români au încercat să ne ajute să Îl înţelegem și să Îl cunoaştem, respectiv 
pe Dumnezeu. 

Astăzi poporul român se vede la momente de răscruce în care singur își stabilește poziţia, aceea prin care 
înţelege să rămână, în chenarul Cerului” pentru a se desăvârși, sau a cobori de acolo pentru a-și continua pribegia 
stinsă de durerea uitării de veșnicie, de mamă, de tată, de copii, de fraţi și de bunici. 

Venit-a vremea în care prieteniile se văd dimensionate sub presiunea materialităţii desacralizante, în care „spi- 
ritul andreian” al înaintașilor noştri devine parcă tot mai şters de pe „icoana lăuntrică” pe care Domnul a sădit-o 
noi, totul pe fondul unei profunde și puternice dispariţii a iubirii. 

Cu nădejdea că întreaga greutate a păcatului nu va rămâne amprentată și pe profilul veşnic al acestei ţări, a 
cărei stare de existenţă în Dumnezeu se vede marcată de apostolatul sfântului Andrei, într-un strigăt al inimii să 
ne rugăm ca între noi să răsară din nou iubirea mântuitoare care ne va alipi de Domnul Hristos, grăind asemenea 
Înaltului loan al Banatului -,„Doamne, picură rouă cerească pe sămânţa iubirii pe care o semeni în noi!” 

DESPRE EDUCAȚIA TINERETULUI 
CREŞTIN-ORTODOX (II) 


Preot FLORIN BĂRAN 


Păstrând tonalitatea Părinților apostolici în privința exigenţelor morale cărora tinerii creştini trebuie să se supună, 
părinţii și scriitorii bisericeşti din secolele IV şi V atrag atenţia în special asupra sensului și importanţei curâţiei 
morale a tinerilor, aceştia fiind vizaţi cu precădere de laxismul moravurilor culturii greco-romane. 

În acest scop, Sfântul loan Hrisostom îndeamnă ca educaţia să înceapă a se realiza din vreme, formându-se 
copilului deprinderea cu cele bune.,„Tinereţea - zice Sfântul Părinte - este sălbatică, având nevoie de mulţi priveghe- 
tori, dascăli, pedagogi, îngrijitori, de mulţi hrănitori [...]. Tinereţea este ca un cal sălbatic, ca o fiară sălbatică, și dacă 
de la început și din cea mai fragedă vârstă a copilăriei îi vom pune niște hotare bune, după aceea nu vom avea nevoie 
de multe osteneli, ci obișnuinţa va fi ca o lege. Să nu-i lăsăm să facă ceva din cele plăcute și vătămătoare, și nici să le 
facem ca unor copii totdeauna pe plac, ci mai ales să-i ținem totdeauna în întreaga înţelepciune și cumpătare, fiindcă 
abuzul în această privinţă pierde tinerimea mai mult decât orice“! 

Un alt promotor fervent al educaţiei copiilor și tinerilor în spiritul credinţei și trăirii creștine este Sfântul Vasile 
cel Mare. Deși nu a scris o operă specială dedicată educaţiei copiilor, totuși, el face dese referiri la preocuparea pe 
care trebuie să o aibă familia și Biserica faţă de creşterea acestora . 

El pornește de la concepția că orice om care iubește pe Dumnezeu are în mod firesc înclinarea spre studiu , iar 
educaţia religioasă trebuie să înceapă de la vârsta cea mai fragedă, întrucât nu mic este folosul sădirii în sufletele 
tinerilor o oarecare înrudire cu virtutea, pentru că din pricina frăgezimii vârstei, astfel de învățături se înfing adânc 
şi rămân pentru totdeauna. Pentru Arhiepiscopul Cezareii Capadociei, valorile cunoașterii și formării tinerelor 
vlăstare, ori de unde ar proveni ele, fie din admiraţia pentru lucrurile din natură, fie din Sfânta Scriptură sau chiar 
din literatura păgână sunt vrednice de a fi luate în seamă, dacă se atinge scopul major: deprinderea ştiinţei de a 
înţelege pe Dumnezeu . 

Fiind recunoscut pentru calităţile sale organizatorice remarcabile, Sfântul Vasile propune un model de program 
pastoral adresat în special tinerilor, prin care aceștia erau primiţi în preajma Bisericii sau în spaţii special amenajate 
în cadrul comunităţilor monahale, pentru a primi o educaţie autentic creștină, dar și a aplica în mod concret parte 
din cunoștințele astfel dobândite. Tinerii puteau fi primiţi chiar și din fragedă copilărie, dacă erau aduși de părinții 
lor şi dacă erau de față mai mulţi martori, pentru a nu se da prilej cuiva să acuze Biserica. În mănăstire, copiii trăiau 
separat de restul fraților, fiind totodată împărţiţi după sexul lor. Numai rugăciunile zilnice și munca în ateliere se 
săvârşeau împreună cu fraţii. Separarea de restul fraților avea o motivaţie educaţională dar şi una practică, deoarece 
somnul, privegherea, calitatea hranei și alte exerciţii trebuiau să fie corespunzătoare vârstei. Studiul se desfășura pe 
baza unei programe, de unde nu lipsea Sfânta Scriptură cu'istoriile, numele, povestirile și sentinţele ei, care înlocu- 
iau povestirile din mitologia greacă. Pentru strădania lor și răspunsurile bune, copiii primeau premii, căutându-se 
însă a nu i se stimula mândria, ci interesul față de învățătură. Pentru atitudini și fapte necorespunzătoare, ei erau 
pedepsiţi, însă nu cu severitate, ci urmărindu-se permanent îndreptarea lor. 

Grija pentru realizarea în bune condiţii a unei solide educaţii creştine a tinerilor, precum și modul concret de 
realizare a acesteia, fac din Sfântul Vasile cel Mare un adevărat precursor al învățământului modern, dar mai ales 
al metodelor de pastoraţie a tinerilor pe care și Bisericile din prezent, de multe ori serios afectate de procesul de 
secularizare, sunt nevoite a le reconsidera și reactualiza, pentru a preîntâmpina și stopa fenomenul depărtării și 
înstrăinării tinerilor de Biserică și de modul creștin de gândire și viaţă. 

Tinerii au nevoie de participare activă la viaţa parohială, în primul rând la cea liturgică. 

Toate actele cultului au o dimensiune pedagogico-catehetică, dar au şi una educațională. Dacă orice act al 
cultului creștin şi împărtăşirea cu Sfintele Taine îl pregătesc pe tânăr pentru Împărăţia Cerurilor, în egală măsură 
îl pregătesc şi pentru viața de aici, pentru o viaţă conformă cu principiile evanghelice și ale moralei creştine. Din 
această dublă finalitate a participării tinerilor la lucrările sfinţitoare ale Bisericii rezultă şi dimensiunea educativă 
a misiunii Bisericii în lume. 

Sfintele Taine îl fac pe tânăr să fie mai responsabil, să-și caute și să-și descopere menirea și vocaţia lui. 

Taina Mărturisirii are profunde implicaţii spirituale; este Taina care, pe lângă dimensiunile soteriologice, are şi 
unele dimensiuni educaţionale, care vin să întregească actul pedagogic al instruirii, consilierii şi îndrumării tine- 

rilor încă de la vârstă fragedă, de pe băncile școlii. Tinerii fără duhovnic nu vor putea să facă nimic, de aceea este 
esenţială Spovedania încă din copilărie. 

Și în privinţa Tainei Împărtăşaniei, tinerilor trebuie să li se facă cunoscute importanţa şi folosul primirii acestei 
Sfinte Taine, conștientizându-i, pe de o parte, că cel ce nu mănâncă Trupul și nu bea Sângele Domnului nu va avea 
viață veșnică, și, pe de altă parte, că cel ce mănâncă și bea cu nevrednicie, osândă îşi mănâncă și îşi bea. Și aici 
trebuie să știe cât de importantă este pregătirea, atât trupească, dar mai ales sufletească, necesară primirii acestei 
Taine, arătându-se totodată că prin împărtășirea credincioşilor din același Potir se întăreşte comuniunea cu cei vii 
şi cu cei adormiţi, participarea tainică la Trupul lui Hristos, ai cărui mădulare suntem. 

Cultul ortodox, folosind bogata comoară de învățături ale Sfintei Scripturi şi Sfintei Tradiţii, antrenează puterile 
sufleteşti ale credinciosului tânăr spre Dumnezeu, Învățătorul nostru suprem. 

Sfintele slujbe, prin simbolistica și puterea lor de sugestie, prin bogăţia învățăturilor de credinţă și prin mode- 
lele pe care le înfățișează, reprezintă o metodă de cunoaștere a realității religioase pentru tinerii de toate vârstele. 
Cunoștinţele dobândite prin ele le luminează mintea, iar puterea exemplului le mobilizează voinţa. 

Sfânta Liturghie este cea mai înaltă formă de viaţă religioasă și de cunoaștere a realităţii religioase. Ea este 
o şcoală a educaţiei și desăvârşirii creștine. Valoarea educativă deosebită a Sfintei Liturghii este subliniată și de 
prezenţa reală a Mântuitorului lisus Hristos în Sfânta Euharistie. La Sfânta Liturghie tinerii îşi desăvârșesc imaginea 
pe care o au despre faptele și învățăturile Mântuitorului Hristos, dar mai ales despre lucrarea Sa răscumpărătoare, 
despre jertfa Sa şi despre biruinţa asupra morţii, prin Învierea Sa. 

Sfânta Liturghie îl pregătește pe tânăr şi pentru viața în comunitate, trezindu-i simţul solidarității umane, prin 
faptul că toţi credincioșii se roagă unii pentru alții (nu doar pentru cei prezenți, ci și pentru cei din călătorie, pentru 
cei bolnavi, dar și pentru cei adormiţi), rostesc Crezul, rugăciunile și cântările în comun. 

Participarea tinerilor la viața liturgică și la cultul divin presupune și învăţarea, inclusiv în cadrul catehezelor, a 
unor cântări religioase (colinde, cântări pascale, alte cântări din cadrul Sfintei Liturghii și a altor slujbe bisericești). 
Cântările religioase sunt însăşi credinţa cântată și reprezintă o teologie practică. Scopul cântării este să dea textului 
o eficacitate mai mare, pentru ca, prin ea, credincioșii să fie mai ușor îndemnați spre rugăciune și dispuşi a primi 
roadele harului prin Sfintele Taine. 

Pastoraţia tinerilor constituie răspunsul comunităţii creştine față de nevoile acestora și împărtăşirea darurilor 
unice ale tinereţii către întreaga comunitate. Parohia, ca celulă a comunităţii creştine, este datoare să vină în întâm- 
pinarea nevoilor și preocupărilor acestei vârste, prin natura ei deschisă spre tot ce este nou. Pastorația adresată 
tinerilor se bazează pe resursele și disponibilitatea comunităţii adulte, prin oferirea de oportunități de care aceştia 
au nevoie, pentru creșterea lor spirituală, dar pe care nu le pot accesa întotdeauna prin ei înșiși. 

De asemenea, pastorația tinerilor este realizată împreună cutinerii, întrucât aceștia au o responsabilitate uriașă, 
aceea de a îndeplini misiunea Bisericii. Pastoraţia realizată împreună cu tinerii înseamnă a le da acestora șansa de 
a participa activ la viața comunităţii. Aceasta este eficientă atunci când sunt implicaţi ei înșiși în activități dedi- 
cate slujirii celorlalţi. Participarea la programe de consiliere împotriva consumului de droguri și a alcoolismului, 
implicarea în activități de catehizare a copiilor, organizare de conferinţe și cursuri, acţiuni de ajutorare a bătrânilor, 
organizarea unor expoziţii și spectacole de conservare a tradiţiilor, constituie exemple de pastoraţie a tinerilor 
realizată chiar de tineri. 

Cel mai bun mijloc de a cunoaște creaţia lui Dumnezeu, lumea în care trăim, este școala, predarea religiei în 
şcoală fiind considerată o adevărată punte spre împlinirea menirii de om, pe calea mântuirii. Ora de religie con- 
duce pe om la scopul suprem al existenţei: trăirea comuniunii cu Dumnezeu. Prin educaţia moral-religioasă, viaţa 
omului se înalţă și se edifică pe temelia adevărată, care este Domnul lisus Hristos: „A educa înseamnă a purta de 
grijă de copii și tineri în ceea ce privește curăţenia sufletească și buna cuviinţă, a-l crește pe copil moral, om drept, 
a-l crește în evlavie, a avea grijă de sufletul lui, a-i modela inteligenţa, a forma un atlet pentru Hristos, pe scurt, a 
te îngriji de mântuirea sufletului lui. Educaţia este asemenea unei arte; artă mai mare decât educaţia nu există, 
pentru că toate artele aduc folos pentru lumea de aici, arta educaţiei se săvârşeşte în vederea accederii la lumea 
viitoare” (Sfântul loan Gură de Aur). 

În perioada de dictatură comunistă, învăţământul religios a fost silit să se retragă în biserică și în puţinele școli 
de pregătire a clerului sau în familiile credincioșilor evlavioşi. Seceta spirituală care a urmat n-a putut distruge, însă, 
rădăcinile ontologice ale neamului nostru. S-a produs un mare vid spiritual și o criză de identitate a conştiinţei, a 
persoanei umane:,cine sunt, de unde vin, încotro merg?”. 

Așadar, chipul divin al omului poate fi umbrit pentru o anumită perioadă de timp de păcate, însă, în adâncul fiinţei 
sale, orice persoană are sentimentul că aparţine și divinității, deoarece „sufletul prin fire e creștin”- cum susţinea, 


10 Învierea 


Qin S SE AS) 4 dl VAMA a D042 a LA 
încă din vechime, Tertulian. Nimeni nu poate însă contesta faptul că una dintre cele mai mari reușite pentru popo- 
rul nostru, după evenimentele din decembrie 1989, a fost reintroducerea religiei ca disciplină de studiu în școală. 

Rolul disciplinei religie este mult mai important decât ar părea la prima vedere și aceasta deoarece, pe lângă 
însușirea principalelor învățături de credinţă, reguli, tradiţii și evenimente religioase ale Bisericii Ortodoxe, elevii 
dobândesc și deprinderi, obișnuinţe spirituale, care îi înalţă, îi fac mai buni, mai respectuoși, mai responsabili. Elevii 
vor înţelege treptat și în mod liber că toate acestea sunt un rezultat al dragostei lui Dumnezeu pentru oameni și 
răspunsul credinciosului la chemarea divinității . 

Ce poate fi mai util și mai frumos transmis către sufletul copilului decât imaginile supreme ale binelui, cinstei 
și purității reprezentate de Mântuitorul nostru lisus Hristos, Care le poruncește creștinilor să dea copiilor educaţie 
spirituală din cea mai fragedă vârstă: „Lăsaţi copiii să vină la Mine și nu-i opriţi, ca a unora ca aceștia este împără- 
ţia cerurilor” (Matei 19, 14)... De aceea, Biserica și Școala românească postdecembristă au făcut un mare pas prin 
reintroducerea religiei ca obiect de studiu în instituţiile de învăţământ: o reparaţie de ordin moral, o ieșire din 
umilirea impusă de regimul comunist tineretului unui popor care a fost de-a lungul secolelor profund credincios. 
Tipăriturile Bisericii erau considerate, până nu demult, cărţi cu circuit închis, literatura teologică s-a ascuns sub 
formule istorice, pentru că cenzura statului cu o ideologie atee nu îngăduia publicarea și răspândirea ei. Biruinţa 
luminii credinţei poporului nostru, lumină pe care a primit-o de la Sfântul Apostol Andrei, este o realitate în viaţa 
tinerilor și, mai ales, a elevilor care l-au primit din nou pe Mântuitorul lisus Hristos în școală. 

Vârsta copilăriei reprezintă terenul cel mai bun pentru a semăna Cuvântul lui Dumnezeu, deoarece este un 
teren curat. Este vârsta la care orice rugăciune mică este trăită, prinde viaţă pe buzele curate ale micuţilor creștini. 
Săptămânal, profesorul de religie trăiește bucuria reciprocă a revederii cu elevii săi de care se apropie cu tact și 
multă dragoste, astfel încât, în timpul orelor de religie, elevii, eliberaţi de grijile cotidiene, ascultă Cuvântul lui 
Dumnezeu și învaţă să-L urmeze. 

Întrebând tinerii sau copiii care este locul lor în Biserică, cei mai mulţi nu vor da un răspuns bine definit. Ei nu 
se gândesc la aceasta pentru că doresc să fie antrenați în viaţa Bisericii în așa fel încât să simtă că au valoare. Noi 
suntem cei care îi dăm tânărului locul în lume și în Biserică. Dacă îl vom lăuda prea tare se va mândri, dacă îl vom 
dispreţui se va revolta, dacă îl vom ignora va fi pierdut. Tânărul este permanent în căutarea identităţii sale și nu 
o va găsi decât dacă se raportează la un ideal perfect, la Hristos Domnul. Pentru a avea însă ca model pe Hristos, 
tânărul vrea să vadă multe braţe deschise, multe inimi care bat în același ritm și persoane ca îl iubesc și îl acceptă 

aşa cum este el. Și mai vrea ceva: Vrea să-și pună pecetea originalității sale chiar și pe ceea ce este de veacuri la fel 
de dreaptă și bună: credinţa ortodoxă. De aceea un tânăr va căuta să transmită lumii într-un mod cât mai original 
credinţa sa, îl va mărturisi pe Hristos mai ales prin ceea ce face, prin ceea ce este, nu neapărat prin cuvintele sale, 
pe care nu prea le vede la îndemână. 

Tineri care l-au slujit pe Dumnezeu sau l-au urmat pe Hristos au fost și în Vechiul și în Noul Testament: David înainte 
de a deveni rege, Sf Apostol și evanghelist loan, Sfântul Timotei, ucenicul Sf Apostol Pavel și toți au fost cuprinși de o 
fervoare şi o dorință de acţiune care au dus la schimbări remarcabile în lumea în care au trăit, devenind astfel mărturisitori. 

Lumea în care trăiesc tinerii poate fi înţeleasă atât creația lui Dumnezeu, omenirea întreagă, cât și oamenii 
păcătoşi, în opoziţie cu voinţa lui Dumnezeu, care trăiesc pentru timp și nu pentru veșnicie. 

Lumea din care fac parte tinerii și copiii este iubită de Dumnezeu atât de mult încât Fiul lui Dumnezeu s-a 
jerfit pentru ea; dar lumea aceasta din care toţi facem parte poate ajunge totuși în contradicţie cu Dumnezeu și 
Biserica. De aceea tinerii şi copiii fac parte din lume și au rolul lor în societate dar sunt în același timp şi membrii 
Bisericii, trupul lui Hristos. Ei sunt din lume dar botezați fiind în numele Sfintei Treimi nu mai fac parte din lumea 
păcătoasă, ci sunt sfințiți dacă rămân în adevăr, în dreapta credinţă: „Ei nu sunt din lume, precum nici Eu nu sunt 
din lume. Sfinţește-i pe ei întru adevărul Tău; cuvântul Tău este adevărul.Precum M-ai trimis pe Mine în lume, și Eu 
i-am trimis pe ei în lume. Pentru ei Eu Mă sfinţesc pe Mine Însumi, ca și ei să fie sfinţiţi întru adevăr. Dar nu numai 
pentru aceștia Mă rog, ci și pentru cei ce vor crede în Mine” (loan 16, 17-20). 

Vocea tinerilor în lume și în Biserică se face auzită astăzi din ce în ce mai mult prin asociaţiile de tineri ortodocși 
din care fac parte (ASCOR, ATOR, Liga tineretului ortodox român, Frăția ortodoxă etc.) iar importanţa copiilor în 
Biserică se vede din predarea orelor de religie ortodoxă și programele de cateheză organizate de parohiile ortodoxe 
la nivel naţional, cum este programul Hristos împărtășit copiilor și Alege Școala! 

Copiii, cei care sunt chemaţi de Hristos în Biserică pentru inimile lor curate, sunt primii care sunt mai aproape de 
simplitatea credinţei și curaţia inimii. Totuşi ei devin în acelși timp și imitatori ai părinţilor lor, oglinda familiei din 
care fac parte. Un proverb spune „Cum îi creștem, așa îi avem”. „Creșterea” religioasă face parte din acest ansamblu 
al educaţiei, fiind împlinită, după cum spune Sfântul loan Gură de Aur, prin aducerea copiilor la biserică la fel cum 
îi atragem spre şcoală. Familia trebuie să fie unită şi în ceea ce priveşte viaţa duhovnicească, pentru a le fi bine, aici 
și dincolo, tuturor membrilor ei. Un copil nu va învăţa lucruri ziditoare sufletului și trupului dacă, în timp ce mama 
merge la biserică, el va rămâne acasă și va dormi. Sau, mai grav, va sta conectat la calculator sau televizor. Nu de 
puţine ori, soţul lasă în seama soţiei mersul în casa Domnului. Tabloul este întregit de acele familii ai căror părinţi 
nu calcă în biserică, locul unde lucrează Duhul Sfânt și unde te simţi cu adevărat în legătură cu Dumnezeu-Tatăl, 
decât formal, cu ocazia unor sărbători mari, precum de Sfintele Paști, pentru a lua lumină. Copilului îi trebuie oferită 
puterea exemplului: când va vedea bucuria din ochii părinţilor atunci când își îndreaptă pașii spre biserică, va simţi 
şi el această bucurie nemărginită. 
și învăţătura Părintelui nostru ceresc. Nu putem îndeplini cuvântul Domnului, nu ne putem forma din punct de 
vedere moral fără a participa la sfintele slujbe - locul unde Domnul Dumnezeul nostru este mai prezent ca oriunde. 
Copiii și părinţii deopotrivă își vor cultiva răbdarea prin ascultare, sfat și înţelegere, dragostea - faţă de Dumnezeu și 
față de aproape - și nădejdea în ajutorul cerut cu credinţă și rugăciune neîncetată. La sfânta biserică copilul învaţă 
că este foarte important să ţii legătura cu Creatorul tău, să fii recunoscător Lui. Învață să se poarte (să tacă, să stea 
locului, să vorbească când și ce trebuie; își disciplinează pornirile, „se abţine” amână, își dezvoltă răbdarea, își cultivă 
blândeţea - pe care o vede și cu care este tratat la biserică -, devine bun, milostiv, învaţă să dea, să fie respectuos 
cu cei în vârstă, să pomenească pe cei morţi (bunici, neamuri etc.), aspecte foarte importante în comportamentul 
uman. La biserică primește harul Sfântului Duh, lucrător în chip nevăzut în fiecare dintre noi mai mult ca acasă. De 
asemenea, nu trebuie să uităm că unde sunt mulţi rugăciunea este mai puternică. 

Preafericitul Părinte Patriarh Daniel spunea despre creșterea și educaţia copilului: „Copiii, ca persoane umane 
în creștere sunt darurile cele mai scumpe ale lui Dumnezeu pentru părinţi și pentru umanitatea întreagă, care fără 
copii nu-şi mai poate continua existenţa. Însă aceste daruri minunate, pentru istorie şi veșnicie, trebuie cultivate 
cu multă atenţie, multă iubire și multă răbdare. Nașterea, creşterea și educaţia copiilor sunt o lucrare sfântă de 
împlinire a omului prin iubirea faţă de cei mai apropiaţi semeni ai săi: soţia, copiii, rudele, prietenii, vecinii, colegii 
şi toţi cei care îi cer ajutor: Deci rolul copiilor este și acela de a-i conștientiza pe părinţi de faptul că pruncii trebuie 
conduși către Dumnezeu și reprezintă o mare responsabilitate pentru toţi membrii Bisericii. Copiii trebuie educați 
în duhul Evangheliei iubirii lui Hristos și al valorilor creștine, prin rugăciune și îndemn la viaţă sfântă și fapte bune. 
În acest sens, Sfântul loan Gură de Aur îndeamnă părinţii „să se îngrijească nu de modul cum vor dobândi bani copiii 
lor, ci de modul cum vor dobândi evlavie și bogăţie sufletească. Trebuie să-i educe astfel încât să nu aibă nevoie de multe 

lucruri, să nu se dedea dorințelor vremurilor de astăzi. Trebuie încă să cerceteze cu atenţie când ies copiii lor din casă și 
când se întorc, unde se duc și cu cine se întovărășesc' 

Concret, copiii au şi vor avea locul lor în Biserică, alături de părinţii lor care trebuie să le insufle dragostea de Dumne- 
zeu. Având impulsul de a-L sluji pe Hristos dat în familie, mica biserică, un copil poate apoi să-l pună în aplicare cântând 
la slujbele bisericii alături de alţi copii, spunând rugăciuni, fiind un model de comportare creştină morală pentru ceilalți. 
Uneori copilul poate chiar să-i pună în dificultate pe părinţii săi atunci când se dovedește că respectă mai mult decât ei 
poruncile lui Hristos. 

O ucenică a părintelui Sofronie din Essex (Anglia), Maica Magdalena, înteabă retoric dacă „Au tinerii vreun dar 
special de oferit Bisericii?” Răspunsul vine din cuvintele Sf Ap. Pavel către ucenicul său tânăr, Timotei: „Nimeni să 
nu-ţi dispreţuiască tinereţile tale, ci fă-te pildă credincioşilor cu cuvântul, cu purtarea, cu dragostea, cu duhul, cu 
credinţa, cu curăţia” (| Timotei 4,12). Rugăciunea tânărului trebuie să fie: „Arată-mi calea pe care voi merge că la 
tine am ridicat sufletul meu (Psalmul 143,8). Lupta de a trăi potrivit poruncilor lui Hristos a tânărului, ajută Biserica. 

Tinereţea este vârsta cu vulnerabilitatea cea mai întâlnită, cea mai ridicată şi atenţia noastră prin urmare trebuie 
să fie sporită față de ei. Este vârsta în care tânărul caută și îşi pune întrebări, este vârsta în care își doreşte foarte 
multe, este vârsta în care viața cotidiană are o ofertă foarte diversificată şi atunci tânărul dacă nu este pregătit să 
discearnă și să selecteze, sigur, poate cădea în tot felul de capcane. Tocmai de aceea într-o perioadă din viaţa omului, 
la vârsta adolescenţei și a tinereţii, sigur că tinerii trebuie să fie în îngrijirea Bisericii, într-un mod special, pentru a-i 
păzi de eventualele căderi, care vedem că se petrec la tot pasul și încercăm și noi, preoţii Bisericilor, prin mijloacele 
care ne stau la îndemână, să îi ajutăm pentru ca viitorul lor să fie cel așteptat de părinți și cel așteptat de Biserică. 

Tinerii gândesc activitatea Bisericii într-un mod original. Activitatea Bisericii este și ea diversificată, după cerințele 
timpului și dacă până în'90 ne rezumam doar la oficierea slujbelor în Biserică, pentru că nu prea aveai voie să faci 
altceva, astăzi Biserica şi-a diversificat activitatea și, nu este suficient doar să oficiem slujba, ci mergem și acolo unde 
oamenii nu pot ajunge la Biserică, spitale, penitenciare; organizăm diferite activităţi cu tinerii în afara serviciului 
divin, îi implicăm pe tineri cât mai mult în activităţile sociale și culturale ale Bisericii. Ne bucurăm de mult elan din 
partea tinerilor, vin cu multă dragoste la solicitări din partea Bisericii și cred că știm cu toţii ce activități deosebite 
desfășoară. Sunt încă și alți mulţi tineri care nu sunt membri în asociaţiile de tineri ortodoxe, dar sunt destul de activi 
în parohiile noastre și sunt și aceștia implicaţi de către preoți, în proiectele pe care se derulează la nivel de parohie. 

Tinerii trebuie să-şi redescopere în Biserica de azi chemarea de a fi ucenici. În Pateric se vorbeşte despre un 
caz de ucenic tânăr din deșertul Egiptului a cărui ascultare a fost pusă la încercare cerându-i-se să meargă o cale 
lungă și să ude zilnic o ramură uscată. După multă osteneală ramura aceea a înverzit, iar bătrânul sau duhovnic a 
arătat-o tuturor: Acesta este rostul ascultării. Astăzi, ne spune cu ironie un duhovnic contemporan, Arhimandritul 
Sofronie de Essex, bătrânii n-ar mai îndrăzni să ceară așa ceva ucenicilor lor, „pentru că începătorii de azi sunt atât 
de inteligenţi!” Tinerii se plâng de faptul că nu mai există povăţuitori înţelepţi, dar nici ei nu se mai lasă călăuziți. 
Ascultarea este cheia învățării voii lui Dumnezeu. 

Totuși, tinerii ne reamintesc şi de faptul că Biserica trebuie să fie mereu nouă, să redescopere Tradiţia ei vie. Tradiţia 
şi experienţa sfinţilor devine experienţa tinerilor de astăzi dacă ei cred din tot sufletul în ceea ce Biserica le transmite. 

Tinerii trebuie să vadă, să audă, să simtă și să iubească Evanghelia ca pe ceva viu și lucrător, esenţial pentru viaţa 
lor, căci Evanghelia nu este o literă moartă, ci Duhul Sfânt prezent care-L aduce pe Hristos în lume. 

Tinerii ortodocși au adeseori experiența dureroasă de a fi străini în lumea aceasta. „Eu le-am dat cuvântul Tău, și 
lumea i-a urât, pentru că nu sunt din lume, precum Eu nu sunt din lume” (loan 17, 14-15).E foarte probabil ca tinerii 
să trăiască în medii pe care nu și le-au ales singuri și le influenţează viaţa sau îi fac să cunoască disprețul celorlalți. 
Încurajarea o pot găsi tot în Sfânta Scriptură, la Sfântul Apostol Petru: ,... de veţi şi pătimi pentru dreptate, fericiţi 
veţi fi. lar de frica lor să nu vă temeţi, nici să vă tulburaţi. Ci pe Domnul, pe Hristos, să-L sfinţiţi în inimile voastre și să 
fiţi gata totdeauna să răspundeţi oricui vă cere socoteală despre nădejdea voastră, Dar cu blândeţe și cu frică, având 
cuget curat, ca, tocmai în ceea ce sunteţi clevetiţi, să iasă de rușine cei ce grăiesc de rău purtarea voastră cea bună 
întru Hristos: (| Petru 3, 14-16). Chemarea tinerilor rămâne aceea de a lucra împreună cu Dumnezeu și de a face din 
lume Biserică. 

Prin învățătura lor și activităţile educative, copiii valorifică cei mai frumoși ani ai vieţii, folosind timpul în mod 
eficient pentru a deveni oameni înţelepţi și competenţi, buni și pașnici, harnici și darnici. Sfântul Vasile cel Mare, 
Arhiepiscopul Cezareei Capadociei, îndeamnă tinerii să înveţe asemenea albinelor, care „nu se duc fără nici o alegere 
la toate florile, nici nu încearcă să aducă tot ce găsesc în florile peste care se așază, ci iau cât le trebuie pentru lucrul lor, 
iar restul îl lasă cu plăcere. Noi, dacă suntem înţelepţi, să luăm din cărţi cât ni se potrivește nouă și cât se înrudeşte cu 
adevărul, iar restul să-l depășim. $i după cum atunci când culegem flori de trandafir dăm la o parte spinii, tot așa, în 
astfel de scrieri, să culegem tot ceea ce ne este folositor și să ne ferim de ce este vătămător". 

Concluzii 

Tinerii sunt o forță a Bisericii. Dacă va lipsi această categorie, vom avea o comunitate lipsită de vlagă, anostă și 
care nu va sufla duhul viu prin credincioșii săi. 

Biserica, pentru că așa a învăţat de la Mântuitorul și de la Sfinţii Părinţi, trebuie să îi iubească pe tineri. Comu- 
nitatea întreagă trebuie să le acorde o atenţie deosebită. 

Odată ce are parte de prezenţa lor, preotul, împreună cu toţi cei din biserică, trebuie să îi ajute pe tineri să lupte 
cu dușmanii cei mai aprigi din lumea întreagă. 

Sfânta Scriptură, Vieţile Sfinţilor, Patericele, operele filocalice sunt izvoare de hrană pentru tineri, în lupta lor 
pentru curățirea de patimi. 

Sfintele slujbe, catehezele, acțiunile filantropice, pelerinajele, activităţile gospodăreşti și sportive din biserică 
sunt mijloace active şi foarte folositoare de pastoraţie a tinerilor. 

Tinerii, fiind speranţa Bisericii, sunt cei mai în măsură să apere ultimele redute ale creștinismului ortodox româ- 
nesc: Biserica, școala și familia. Prin puterea și entuziasmul lor, misiunea noastră, a păstorilor, devine astfel mult 
mai ușoară. 

JURNAL DE SUFLET (1) 

Unde ești, Fericire?! Am întâlnit atâţia care Te caută, orbi, prin toate, peste tot...Nu știau cum Te numesști, nu știau 
cine ești, zburau precum albinele din floare-n floare pentru a găsi liniștea căutării, dar de fiecare dată rămâneau 
înşelaţi însetându-se și mai tare. Plângeau după Tine, se tânguiau, erau unii deznădăjduiţi, cu sufletul sufocat de 
simteala minţii care îl călca cu copitele patimilor, în ropotul lor dezorientat. Alţii râdeau de Tine, Te negau, se cre- 
deau superiori Ţie, iar asta de mic mi-a adus un fior rece de părere de rău pentru ei, becisnicii, pe care îi vedeam 
ca nişte corăbii în derivă cu echipajul aflat în beţia înșelăciunii. În fiecare zi mă întâlnesc cu noi forme de căutare a 
Ta, și totuși oamenii s-au îndreptat atât de mult spre păcat. Nu pot decât să mă minunez de cât de departe poate 
ajunge omul faţă de Tine, printre exemple numărându-mă și eu păcătosul, care nu sunt mai presus decât ceilalţi, ci 
adâncit în tină, cum nu se poate mai rău. Nădejdea pe care ne-ai lăsat-o ne conduce, ne dezrobește, ne întăreşte, 
ne face să iubim şi să Te recunoaștem. Nădejea în sens larg... aici mă gândesc în primul rând la Întruparea Fiului 
Tău, care ne-a adus mântuirea, și se care se află în centrul acestei idei. De fapt, nădejdea ne-a lăsat-o EI, cu iubirea 
mântuitoare, iubire dumnezeiască, dezrobindu-ne, sfinţindu-ne sufletele, rămânând într-o perpetuă conexiune 
vie cu noi, de-alungul timpului, prin Duhul Sfinţitor care lucrează prin Tainele Bisericii. 

Nu este greu să Te găsim, Fericire! O, Doamne, preaîngăduitor Părinte, care cu blândeţe și regret ne privești 
săvârşirea fărădelegilor, îmbrăţișându-ne cu căldură și cu toată bucuria, precum a făcut tatăl fiului risipitor cu odorul 
său, atunci când ne întoarcem la Tine cu lacrimi și regrete... Ai milă și de cel ce nu se întoarce la Tine și crezi în el mai 
mult decât crede el în sine... Asta nue minunat?! Cine nu poate simţi o fericire mai mare văzând acestea, simţindu- 
Te aproape, atunci când ne asculţi la fiecare rugăciune... fie ea săracă, roasă de beteșugurile noastre duhovnicești; 
atunci când Te primim tot, noi nevrednicii, la fiecare Sfântă Liturghie când ne împărtășim?! Eşti pretutindeni și e 
atât de clar totul atunci când omul crede cu adevărat în Tine și Ţi se dăruieşte. A câștigat tot, cum spui în Evanghelia 
Ta:„Căutaţi mai întâi împărăţia lui Dumnezeu și dreptatea Lui și toate acestea se vor adăuga vouă.'!5, fericitul acela. 
Câștig sufletesc numesc fiecare pas pe care îl face omul către Tine, fără să privescă în spate, stând imun ca un surd 
la orice apreciere sau desconsiderare venită din afară, cu nădejdea că va primi mila Ta, el păcătosul, eu păcătosul... 

Nu este greu să Te găsiml... 


a i - 


13 Biblia sau Sfânta Scriptură, Editura Institutului Biblic şi de Misiune Ortodoxă, Bucureşti, 2008, Evanghelia după Matei 6, 33. 

MAMĂ ŞI PRUNC 


Preot COSTICĂ MOROIANU 


Într-o zi de vineri am 
văzut în îngenunchere 
în faţa Cuvântului Dum- 
nezeu, lataina Sf. Maslu, 
o mamă cu un prunc 
în braţe... chip și duh, 
icoană și veșnicie, trup 
şi suflare dumnezeiască 
har şi binecuvântare, 
cer şi mister, imagine 
și taină... Dumnezeu în 
noi și printre noi. Mamă 
şi prunc în faţa icoanei 
Maicii Domnului care 
ţine în braţe și în inimă 
Cuvântul ce s-a făcut 
trup... Prunc şi Dumne- 
zeu, mamă și prunc faţă 
în faţă cu Maica Dom- 
nului și cu Pruncul ei, 


Cuvântul Dumnezeu. 


Mama își învăluie pruncul în privirile și iubirea ei fără încetare, cum numai Dumnezeu și Maica Sa ne învăluie, 
statornic fără discontinuitate... 

Mama în rugăciune, în vorbire cu Dumnezeu, într-o lacrimă a nădejdii în iubirea divină, în lumina și atotputerni- 
cia Cuvântului faţă de prunci, de oameni, de întreaga Sa creaţie... „Doamne al vieţii şi al iubirii, Îţi aduc acest prunc 
în leagănul braţelor mele, Îţi ofer crucea vieţii lui, „ale Tale dintru ale Tale” (Sf. loan Gură de Aur - Dumnezeiasca 
Liturghie, Liturghier, editura IBMBOR, București 1995, p.152), ocrotește-o de viscoliri și înalţ-o în zări și dincolo de 
zări în strălucirea Învierii Tale, în lumina cea neapropiată a împărăției Tale de iubire, de adevăr, de viaţă veşnică. Îţi 
aduc pruncia vieţii sale pe altarul mâinilor Tale. Maica Domnului, aduc pruncul vieţii mele în faţa Fiului tău, Dum- 
nezeu, ca în inima lui, încă din pruncie să împărăţească Dumnezeu Cuvântul” 

Mamă și prunc în privirile şi în inima Maicii Domnului... Maica Domnului și Dumnezeu Cuvântul în rugăciunile 
mamei și în privirile senine ale pruncului... Mamă și prunc... Maica Domnului și Dumnezeu Cuvântul pe pământ, 
împărăţia lui Dumnezeu în lume, comuniune și iubire sfântă în rugăciune. Prescură și frângere spre neînfrângere, 
jertfă şi durere, mângâiere şi Înviere, îngenunchere și înălţare, dăruire și împlinire... 

Mamă și prunc, cer nou și pământ nou, har în lumina Cuvântului Dumnezeu către care înaintăm în eternitate. 

Fericită este mama care aduce pruncul la biserică încă din fașă până la ajungerea acestuia la cunoaștere și 
conştientizare a iubirii lui Dumnezeu și a filiaţiei noastre la El şi fericirea aceasta nu se va lua de la ea pentru că L-a 
iubit, L-a ocrotit și L-a îngrijit pe Dumnezeul din prunc cu o dragoste izvorâtă din inima Maicii Domnului. 

Cu mulţi ani în urmă, intrând într-o biserică dintr-un sat în apropierea Dunării, am văzut înscrise pe câteva bucăţi 
de scândură trase la rindea, Decalogul, poruncile lui Dumnezeu, prin care se reglementează relaţiile interumane 
și cele cu divinitatea, printre care porunca a 5-a: „Cinstește pe tatăl tău și pe mama ta ca să-ţi fie bine și să trăieşti 
ani mulţi pe pământul pe care Domnul Dumnezeul tău ţi-l va da”(leșirea 20-12). 

Grâul poruncilor, cuvintele sfintelor evanghelii semănate în sufletul pruncului, cerul iconografic adus în privirile 
acestuia, în gândurile lui plăpânde în lumina Cuvântului vor plămădi aluatul firii sale, prescură vie Dumnezeului 
Celui viu în frângere și răsfrângere în comuniune harică și în neînfrângere, în înnoire prin jertfă și înălţare în Hristos 
şi cu Hristos din slavă în slavă. 

Și de câte ori nu luăm în seamă poruncile lui Dumnezeu, uitând că în ele se află iubirea Lui jertfelnică și fericirea 
noastră pe pământ și în veșnicie... 

Mamă și prunc faţă în faţă, taină, minune și măreție dumnezeiască nu numai pe pământ, îl transcede înălţându- 
ne dincolo de el, dincolo de cer... 

Jertfelnicia și grijile unei mame, cine le poate cuprinde în rostire... Să-L ai în grijă pe Dumnezeul din fiinţa prun- 
cului, să-L ţii în braţe, să-L veghezi în plăpânda fiinţă, să tresari la fiecare întristare a lui, să aduni în suflet lacrima 
Lui cerească din priviri... darul lui Dumnezeu. 

Numai El poate să ne dăruiască icoana sfântă a mamei, chipul mamei ocrotitor și veghetor vieţii noastre. Numai 
Dumnezeu poate să ne dăruiască inima mamei, altar iubirii jertfelnice, și leagănul cald al braţelor și primăvara 
privirilor ei. 

Mama și pruncul în biserică... Mi-au readus în suflet anii prunciei mele sub bolțile bisericii în preajma mamei 
şi a lui Dumnezeu. Recunosștinţa noastră trebuie să fie la înălţimea iubirii jertfelnice a mamei, a Maicii Domnului, 
a lui Dumnezeu. 

Mâinile mamei m-au înălţat și mi-au arătat chipul Maicii Domnului cu Pruncul Sfânt în braţe. Maica Domnului 
ne arată chipul mamei îndumnezeit în lumina Cuvântului. 

Pruncul din braţele mamei ni-L redescoperă pe Dumnezeu, Prunc în anii prunciei noastre, ce a crescut în noi și 
odată cu noi, veghindu-ne, luminându-ne, întărindu-ne, ajutându-ne să ajungem la statura desăvârşirii. Cugetul 
prunc în tainicul veșmânt al înnoirii firii, dat la Botez, crește în duh în lumina Cuvântului rostit și dăruit nouă de 
mamă cu dor și drag în graiul ancestral, rugându-se și suspinând cu grijă și dăruire de sine să ajungem la asemă- 
narea cu Dumnezeu. 

Mamă și prunc, rai și îngeri, icoane ale iubirii lui Dumnezeu pe pământ și în veșnicie, jertfă și nevinovăție, puri- 
tate a zăpezilor cerești și ninsori ale florilor de meri, iarnă și primăvară a vieţii, crin al iubirii pe altar ceresc, Golgotă 
a durerii, cruce și jertfă... Mama se află întotdeauna lângă crucea vieţii pruncului său, pe care o dăruiește Maicii 
Domnului, o înalţă în lumina Cuvântului pentru ca odată cu crucea să crească în prunc şi Învierea... Mamă şi prunc, 
Biserică și Cuvânt, rostire și rost în fire... „Maica spirituală a neamului” (Augustin Z. N. Pop - „Fam. Eminescu și 
Biserica din Ipotești”, în Mitropolia Olteniei, nr 5-8/1970, p. 836) dăruiește pe cerul nevinovăţiei pruncului, Cuvântul. 

Să rămânem în lumina Acestuia către Care mama ne înalţă din fragedă pruncie privirea, inima și sufletul nostru. 

ISTORIE ŞI DATINI DE CRĂCIUN 


Prof. univ. dr. ing VIDU BIDILEAN 
Membru de Onoare al Academiei de Științe Agricole şi Silvice 


Crăciunul este sărbătoarea tuturor creștinilor. Este în egală măsură sărbătoarea copiilor, a adolescenților, a 
maturilor şi a celor de vârsta a treia. 

„Lăsaţi copii să vină la Mine!” spunea Cel a cărui naştere o prăznuim în fiecare an la 25 decembrie. În adevăr, 
în această zi copiii se îndreaptă sfios, cu sufletele lor curate, pline de tainice speranţe, cu privirea lor strălucitoare, 
spre bradul împodobit care prin misteru-i de nepătruns le împlinește atâtea dorinţe scumpe lor. 

Dar Crăciunul este și sărbătoarea celor mari. Lumina lină a lumânărilor care ard molcom pe ramurile bradului, le 
aduce în inimă adierea plină de farmec a vremurilor trecute, amintirea duioasă a unei copilării apuse, îndepărtată 
și aproape uitată. 

Cei bătrâni, singuraticii noștri de astăzi, văd şi ei ca printr-o negură deasă acei ani frumoși, dar pe care felurite 
necazuri nu le îngăduie prea mult să se gândească la așa ceva, căci durerea lor este mare numai când se văd singuri. 

În vechime la începutul lunii decembrie, erau prăznuite două evenimente distincte şi anume: Saturnalele romane 
şi sărbătoarea lui Mithra. Saturnalele se sărbătoreau la Roma între 17 și 19 decembrie sau chiar mai târziu, în 
onoarea Zeului Saturn și în amintirea vârstei de aur”creată chiar de acesta. Pe perioada Saturnalelor se întrerupea 
orice muncă, nu se declarau războaie, se suspenda puterea stăpânilor asupra sclavilor, era interzisă funcţionarea 
tribunalelor şi executarea vreunui condamnat. Celălalt eveniment, sărbătoarea lui Mithra venise tocmai din Persia 
și Indii. Mithra era o divinitate adorată în aceste părţi ale lumii, fiind zeul luminii cereşti, al soarelui, al purității 
şi adevărului. În preajma şi după Naşterea lui Hristos, cultul lui Mithra s-a răspândit larg în Asia şi pe teritoriul 
Imperiului Roman. 

Această contopire a celor două sărbători, care aparţineau unor culturi deosebite, s-a realizat cu atât mai ușor 
cu cât serbarea persană precum și Saturnalele constau într-un sacrificiu excesiv pe altarul stomacului. Acesta era 
urmat inevitabil de toate desfrâurile, ca efect al umplerii excesive cu bunătăţii a bietului stomac. Se spunea că 
ziua de 24 decembrie, cea din urmă zi a Saturnalelor ar fi cea mai scurtă zi din sărbătoarea lui Mithtra, iar în ziua 
următoare, 25 decembrie, se prăznuia sărbătoarea „Soarelui neînvins”. 

În calendarele romane această zi purta denumirea de „Dies Natalis Dei Solis Invicti”, adică ziua nașterii Soarelui 
invincibil. Până şi în Dacia, s-au găsit inscripţii de acest fel„Soli invicto” sau „Soli invicto Mithrae”. 

Se crede că în aceste timpuri, păgânii concentraseră la Roma toată adoraţiunea lor divină în cultul soarelui, pentru 
a impune monoteismului creștin nu panteism unitar, adică o credinţă care uneşte sau identifică pe Dumnezeu cu 
natura. În acest fel ei luptau împotriva extinderii creștinismului. Pentru creștini soarele era Hristos, a cărui naştere 
credincioșii creștini și-o explicau ca aparţinând unui nou soare care avea să reverse asupra pământului razele sale 
binefăcătoare ale unei lumi strălucitoare și cu totul nouă. Nu întâmplător, soarele, raza soarelui, floarea soarelui și 
alte sintagme de acest gen, sunt invocate și astăzi, în colindele românești. 

Dar să revenim la Sfântul loan Gură de Aur care spunea că păgânii și creștinii coincideau printr-o sărbătoare 
comună, deși obiectul ei era conceput într-un mod cu totul diferit. 

Timp de două secole a durat înţelegerea, dacă sărbătoarea de Crăciun trebuie prăznuită la 25 decembrie sau 
la 6 ianuarie. În anul 350 episcopul Iulian, ca să demonstreze că sărbătoarea Crăciunului trebuie să aibă loc la 25 
decembrie, a dispus să fie cercetate arhivele cu recensământul din timpul împăratului August, precum și cauza 
călătoriei Fecioarei Maria la Bethleem. În acest fel s-a aflat că adevărata naștere a Lui lisus Hristos a avut loc la data 
de 25 decembrie. Mai mult, pentru a aduce dovezi în plus, slujbașii Episcopului au cercetat și profeţiile Vechiului 
Testament. Așa au aflat că profesorul Haggai avusese o viziune despre măreţia templului, care se va întemeia în 
ziua de 24 ale lunii a noua. Chiar interpreţii iudeilor au explicat această viziune a profetului sus-amintit în sen- 
sul că fondarea noului templu măreț ar însemna apariţia lui Mesia. Această explicaţie a fost adoptată și de către 
creștini, căci era în acord cu învăţătura Noului Testament, precum și cu adevăratul Templu al Domnului, locașul 
Celui Prea Înalt, fiind trupul Mântuitorului nostru lisus Hristos. În acest fel profeția cu întemeierea Templului era 
împlinită prin Nașterea lui Hristos. Începând a socoti de la primul Nisan, se află, cu ușurință ziua de 25 decembrie 
a calendarului roman. 

Așa se face că în anul 354, această dată a apărut pentru prima oară pe Tabla marilor sărbători, sărbătorile împă- 
răteşti. La început, deși grecii, dar mai ales egiptenii din Alexandria s-au împotrivit acestei sărbători, cu toate aces- 
tea, ea a fost adoptată în anul 376 la Constantinopol, iar la Alexandria, în anul 341. Și totuși, până spre jumătatea 
secolului al VI-lea domnea încă o mare confuzie și instabilitate în privinţa Nașterii Domnului. Unii sărbătoreau și 
Naşterea și Botezul la 6 ianuarie, alţii Naşterea la 25 decembrie și Botezul la 6 ianuarie iar alții serbau atât Naşterea 
cât și Botezul la 25 decembrie. Cel care a pus capăt acestor confuzii a fost împăratul Iustinian. El a elaborat un 
Edict (nu fel de decret-ordin), în anul 550, prin care s-a hotărât ca Sărbătoarea Nașterii Domnului să aibă loc la 25 
decembrie, iar Botezul Domnului la 6 ianuarie. Cele două date au rămas neschimbate și ele dăinuie și astăzi. 

Prăznuirea Nașterii Domnului a prilejuit pentru poporul român o mulţime de datini, obiceiuri trecute prin 
tradiţie din generaţie în generaţie. 

În ajunul Crăciunului, cum se face seară, copiii, adolescenţii şi chiar vârstnicii încep a umbla din casă în casă 
pentru a colinda, primind în schimb daruri (cinste) cum ar fi țâpoi sau colindeţe (un fel de colăcei), nuci, mere, 
prune uscate, bani iar cei mari (adulţii) primesc băutură precum şi colaci care se înşiruiesc pe o rudă (prăjină) sau 
îi pun în sac. 

Se pare că la originea străbunei colinde românești, stă cultul soarelui, având înţelesul de „Deus Vergilius” adică 
zeul ce se învârte prin zodiac. 

Împărţirea darurilor, se crede a fi o urmă rămasă de la strămoşii noştri romani, în amintirea vechilor feerii ale 
chemării (Domnului), numite aşa cum am văzut, Saturnalele, Opalii (de la Ops numele soţiei lui Saturn), Vacunale 
şi Farmacale. 

Am arătat mai înainte că începutul acestor Saturnale era marcat de un ospăț solemn, dat în faţa Templului lui 
Saturn „Pontifex Maximus”, după care copiii străbăteau ulițele localităţilor, din casă în casă, cântând și strigând „lo 
Saturnalia”, aşa cum cântă astăzi copiii români - „Seară Bună la Moș Ajun”. Astăzi Templul în faţa căruia se colindă 
este casa omului. 

În localităţile de pe Valea Holodului cum mergi spre Beiuş - Răbăgani, Albeşti, Vărăşeni ș.a, aproape fiecare 
colindă se termină astfel: 

.„. Şi s-o-ntoarce cruce-n masă 
Şi-o fi gazda sănătoasă 

Şi-o plăti corinda noastră 
C-un colac din ceea casă! 

La anul și la mulţi ani! 


După colinda de început, urmează slujba colacului care în final spune: 
„„„Așa că zicem să dăruiască 

Dumnezeu, la jupan și jupâneasă 

Roade, pe ani, pe chipuri (feluri, sortimente) 

Înaltul stogului (claie mare de grâu), ca-naltul cerului 

Grosul stogului ca grosu-pământului 

Să fie grâul spicos 

Să-l mânce gazda sănătos! 

La anul și la mulţi ani! 


Dar şi băutura trebuie slujită înainte de a fi consumată, drept pentru care la sfârșit se spune așa: 
„„„Să dăruiască Dumnezeu jupanului gazdă 

O căldare mare curgătoare, 

De pălincă tare 

Subţire ca tortu: 

lute ca Holodu. 

La anul și la mulţi ani! 


Dar umblatul cu colinda, poate fi tot așa de bine un obicei în ciuda sărbătorilor „Larilor” sau zeilor „Lares”, care, 
împreună cu „Lernurii” făceau parte din grupa spiritelor casei. Aceste sărbători cădeau la romani la data de 23 
decembrie. Copiii umblau pe la casele patricienilor (înstăriți la romani) şi le cântau versuri, care în româneşte 
sunau cam aşa: 

„Hei Lerui Doamne, Ooo, Lerui Doamne 

Ooo, Lerui Doamne flori, flori de măr!” 


Observăm că apare ca un leit -motiv sintagma, Lerui Doamne”. Originea acestei expresii este extrem de intere- 
santă. Astfel, Constantin C. Diculescu, în Opul,„Vechimea Creștinismului la Români”, spune că,„Lerui Doamne”vine 
de la latinescul „Aleluia“ a cărui origine este ebraică și care înseamnă „Lăudaţi pe Domnul”. Expresia„Lerui Doamne 
Ler” s-ar putea traduce prin „Mărire Ţie Doamne, Mărire ie”. 

De asemenea Al.T. Demetrescu, consideră că „Lerui Doamne ler”, din colindele noastre, ar proveni de la împăratul 
dac Galemus, recuceritorul unei părţi din vechea Dacie Traiană, care a trăit, prin anii 300 după Hristos. Poporul îi 
spunea,Ler împărat”. Sediul palatului său a fost la Reșca-Hotărani-Colonia Romula, în fostul judeţ Romanați, unde 
împăratul s-a născut și a fost înmormântat. 

Este interesant de remarcat faptul că sărbătoarea de toamnă a Larilor coincidea aproape cu momentul Nașterii 
Domnului. Se spune că era venerat ca Lar familiar de către Împăratul Alexandru Sever. 

La romani, dintre toţi „Larii romani” a fost acceptat numai Mântuitorul lisus, ca cel mai mare Binefăcător al 
omenirii, care s-a născut tocmai în timpul sărbătorii Larilor. 

Preoții și învățătorii creştinii precum și mulţi enoriaşi s-au străduit să evoce întâmplări din viaţa Mântuitorului 
în textele colindelor românești. Dacă înainte la romani cântecul colindei era Larul cu iz păgânesc, după creştinare 
Larul sau Lerul a devenit Hristos cel Născut în iesle din Sfânta Fecioară Maria. 

Așa dar, menţinerea de-a lungul secolelor a acelorași datini de Crăciun, la românii de pretutindeni, demon- 
strează tăria de granit a credinţei noastre Ortodoxe în faţa oricăror împrejurări și timpuri care ne-au traversat țara. 
Această credinţa Ortodoxă s-a dovedit a fi cea mai puternică dintre toate, căci ea ne-a păstrat mereu pe aceste 
locuri dăruite şi binecuvântate de Cel de Sus. 

POVESTEA BRADULUI 


Prof. MARIA TCACIUC BRĂTEANU 


HRISTOS SE NAȘTE, MĂRIŢI-L! 


Naşterea Mântuitorului nostru lisus Hristos este dovada infi- 
nitei iubiri a lui Dumnezeu Tatăl şi cu siguranţă cea mai de preţ 
şi mare sărbătoare a creştinităţii. 

Printre pregătirile pentru celebrarea marelui mister al Nașterii 
Mântuitorului, omul creștin are în vedere pregătirea sufletului 
dar și obiceiuri tradiţionale legate de întâmpinarea marelui 
praznic. 

Nu putem să ne imaginăm atmosfera de sărbătoare pentru 
întâmpinarea praznicului, fără bradul specific ei, așezat la loc 
de cinste: în lăcaşul Domnului- în biserică, în casele oamenilor, 
în magazine, vitrine etc... 

Cum și unde s-a născut ideea și care este povestea bradului? 
Poveștile bradului sunt numeroase, iar tradiţia împodobirii lui 
este răspândită pe tot globul pământesc, în cele mai multe ţări, 
în cele mai îndepărtate colţuri ale lumii. 

Se spune că Maica Domnului în fuga sa spre Egipt, fiind oste- 
nită, a întâlnit în drum un pui de brad și l-a rugat pe acesta să o 
răcorească cu umbra sa. Brăduţul a răspuns cu drag, iar Fecioara 
Maria l-ar fi binecuvântat să rămână veșnic verde şi tânăr, frumos 

ia şi să-l iubească oamenii. De atunci bradul ar fi rămas în inimile 
* „0 PR oamenilor ca simbol al binelui pentru viaţa lor și a fost asociat 
cu nașterea lui lisus. 

O altă legendă ne spune că un brăduţ era singur, izolat, acoperit de zăpadă. EI s-ar fi rugat la ceruri să stea și el 
alături de oameni, de copii, în casă, la căldură și „să participe” şi el la atmosfera sărbătorii creștine. Atunci îngerul 
i-a repetat dorinţa și ea a fost îndeplinită. 

De atunci, brăduţul și urmașii săi ni se alătură în casele noastre în prag de sfântă sărbătoare. 

Istoricii spun că originea tradiţiei împodobirii bradului se află în negura istoriei civilizaţiei și s-ar trage dintr-un 
ritual vechi prin care se venera vegetaţia, natura. 

În Evul Mediu, în pragul sărbătorii Naşterii lui lisus, oamenii au început să-și ofere cadouri însoţite de crenguţe 
împodobite, iar obiceiul crengilor de brad și mai apoi, al bradului împodobit, ar fi apărut în Alsacia, la începutul 
secolului al XV-lea. De aici s-ar fi răspândit pe tot globul pământesc. 

Se spune că bradul, cunoscut sub numele de pomul de Crăciun, simbolizează în aceste zile de mare praznic 
copacul cunoașterii din paradis, dar și copacul vieţii, al înnoirii, al luminii, al binelui, al iubirii. 

În secolul al XVII-lea, tradiţia împodobirii bradului devenise un lucru obișnuit în Europa. În casele britanicilor el 
ar fi pătruns abia în 1847, când prinţul Albert, de origine germană, soţul reginei Victoria, a pregătit pentru familia 
regală un brad împodobit în ajunul sărbătorii Naşterii lui lisus. 

Pentru poporul român, datina împodobirii bradului nu este prea veche. Ea a fost adusă de către germani la 
sfârşitul secolului al XVIII-lea. Se spune că marele povestitor Petre Ispirescu se mai mira de această practică. 

Sub bradul împodobit se pun cadourile aduse de Moş Crăciun, care văzând minunea Nașterii Mântuitorului 
s-a creștinat şi a împărţit averea sa oamenilor, cinstind în acest fel marea sărbătoare. 

Sărbătoarea Nașterii Mântuitorului nostru lisus Hristos este denumită într-o accepţiune largă, în mod eronat, 
ca sărbătoarea Crăciunului. Noi,creștinii sărbătorim venirea pe lume a lui lisus Mântuitorul şi nu pe Moș Crăciun, 
care a fost introdus ca un personaj legendar la marele praznic. Trebuie să facem această dinstincţie! 

Dincolo de povestea bradului, există o singură realitate: cea a existenţei lui Dumnezeu Tatăl, care prin nașterea 
unicului Său Fiu a venit în mijlocul nostru, ca să fie alături de noi. 

La acest moment biblic, la vestea minunată a nașterii Fiului Omului, trebuie să avem multă credinţă. Numai 
prin credinţa noastră ne putem deschide inimile către Cel de Sus și numai aşa vom putea înţelege Cuvântul Său. 

ANGLICANISM & ORTODOXIE. PERSPECTIVE 
RELIGIOASE PENTRU O LUME MODERNĂ 


Prof. ALEXANDRU HRAB 


„Dintre toate lucrurile care s-au prăbușit în lumea postmodernă - știința, tehnologia, autoritatatea - singura valoare 
ce a rămas în picioare este comuniunea, relația, viața comunitară. Oameni caută comuniunea, fiindcă fără ea, ei nu 
au nici un sens. Ceea ce vor ei de la creștinism este o comuniune plină de sens. Acest lucru reprezintă o mare provocare 
pentru noi." (Pr. Nicolas Stebbing C.R.) 


Dacă citim titlul acestei cărţi, la o primă privire ne poate duce cu gândul la o comparaţie între,„Biserica” Anglicană 
şi Biserica Ortodoxă, de aceea am considerat, după titlu, că această carte pune în evidenţă valorile Ortodoxiei în 
comparaţie cu altă religie. Dar uitându-mă sub titlu, am observat completat și „perspective religioase pentru o lume 
postmodernă”, fapt ce m-a adus cu gândul la viaţa de zi cu zi tot mai îndepărtată de Biserică. Citind și fragmentul 
relevator citat din spusele Părintelui Nicolas Stebbing (redat mai sus) de pe ultima copertă, realizăm că pentru o mai 
bună cunoaștere a lumii postmoderne, trebuie să ne apropiem mai mult de sensul corect al prezenţei în Biserică. 

Părintele Nicolas Stebbing C.R. s-a născut în 1946 în Zimbabwe, unde şi-a făcut studiile și a fost hirotonit preot 
anglican. A fost misionar în comunităţile anglicane până în 1977 când s-a călugărit la Mănăstirea Învierii din Mier- 
field, Anglia. A fost timp de 7 ani în Africa de Sud într-o comunitate anglicană de acolo. În prezent este profesor 
la Colegiul Învierii în Mierfield unde predă limba greacă şi ebraică. 

Printre cărţile autorului mai amintim de Teza de Doctorat susţinută în România în anul 1999 cu titlul: Paternitatea 
Duhovnicească în Biserica Ortodoxă Română, a publicat-o cu titlul Bearers ofthe Spirit: Spiritual fatherhood 
in Romanian Orthodoxy, (Purtători ai Duhului, Paternitatea spirituală în Ortodoxia Românească) apărută la Editura 
Cistercian Pubns, în luna mai a anului 2003, în limba engleză. Pe lângă Teza de Doctorat a mai publicat Anglican 
Religious Life - A well kept secret? apărută la Editura Dominican Publications, Dublin. 

Cartea Anglicanism & Ortodoxie a apărut la editura Marineasa din Timişoara, în 2003, sub îngrijirea lui Con- 
stantin Jinga (în prezent Preot conf. dr. la Facultatea de Teologie Ortodoxă din Timișoara), tradusă de Părintele 
Mircea Szilagyi, cu un cuvânt înainte de P.S. Dr. Laurenţiu Streza, Episcopul Caransebeşului (în prezent Mitropolitul 
Ardealului). Cartea de faţă face parte din colecţia Antimis, Teologie și Modernitate şi este primul volum al colecţiei. 
Cartea este alcătuită dintr-un număr de 155 de pagini și este structurată în 10 capitole (numărând și introducerea) 
la rândul lor împărţite în subcapitole și începe cu un cuvânt introductiv la IPS Laurenţiu Streza. Aceste capitole 
conţin partea scrisă a unor conferinţe tematice. 

În prima conferinţă intitulată Comorile Răsăritului, autorul prezintă ortodoxia ca pe o comoară. Apoi, con- 
tinuă vorbind despre Sfinţii Părinţi care sunt vii în Ortodoxie și care ne învaţă cum trebuie să fim în această lume 
schimbătoare și ne învaţă cum să le auzim îndemnul. Vocea Sfinţilor se aude în Sfânta Liturghie, care pentru el „e 
fascinantă. Să nu uităm că ea a fost principalul element de susţinere a creștinismului ortodox sub islam sau sub comu- 
nism, în vremuri în care credinţa nu putea fi învățată.” Mai bine spus Liturghia Ortodoxă este slujba centrată spre 
Dumnezeu. Poate că ceea ce întregeşte „acest capitol” este atenţia pe care autorul o acordă marilor duhovnici ai 
României, printre care amintește de Părintele Cleopa, Părintele Teofil, Părintele Arsenie Papacioc, care și-au dobân- 
dit sfinţenia, nu prin studiu ci prin rugăciune, post și iubirre manifestate către Dumnezeu. Autorul a rămas uimit 
de acești părinţi și datorită faptului că în urma Reformei s-a pierdut Taina Spovedaniei. Încă un lucru marcant de 
care autorul spune este că îi vede pe români ospitalieri, că-i vede următorii lui Hristos în iubirea ospitalieră. Un alt 
topic despre care ne vorbește autorul este cel referitor la icoane. Icoanele reprezintă o adevărată Teologie, icoane 
de care și în Biserica Anglicană este nevoie și cu care deja au început să apară acolo. 

În continuare, autorul vorbeşte despre post, care este rar practicat în Occident, cu toate că există diete şi 
organizaţii care se bazează pe alimentaţie vegetariană, comparându-l cu postul cunoscut şi iubit în Ortodoxie, privit 
ca o bucurie. În ultima parte a acestui seminar dedicat Teologiei, vorbeşte despre o înflorire a ambelor braţe ale 
creştinismului de Est şi de Vest, care trebuie să-şi recunoască valoarea una alteia, pentru a-L descoperi pe Hristos 
Cel care le uneşte. 

A doua conferinţă intitulată Mișcarea de la Oxford și lumea modernă, este împărţită și ea în 7 părţi începând 
cu: | Introducere şi continuând cu II O Biserică Veche, III Trei prieteni, IV Învățătura lor, V Convertirea lui Newman, VI 
Urmarea şi VII Mișcarea de la Oxford și lumea modernă. În această conferinţă autorul doreşte să prezinte o istorie 

a Bisericii Anglicane, dar din momentul în care s-a 
. , născut în sânul ei un spirit de reînnoire, aducând 
Pr. Nicolas Stebbing C.R. în prim plan predica preotului John Keble despre 
„Apostazia Naţională”, care nu este altceva decât 
un manifest împotriva reducerilor numărului epi- 


ANG LICANISM | scopilor anglicani din Irlanda. j 
De fapt, ceea ce avrut să facă John Keble, nu era 
& altceva decât să determine ca Biserica să se întoarcă 
la natura sa de Trup al lui Hristos. Alături de preotul 
O RTO DOXI E poet John Keble, s-au alăturat John Newmn cunos- 
| cutcaprofetul mișcării sus numite și Edward Pusey 
ĂLA As iu eseu | profesorde Limbă Ebraică,trei dintre persoanele 
care au fost acuzate că încearcă să împingă Biserica 
Angliei înapoi în sânul Bisericii Catolice. Ei au încer- 
cat să înveţe că Hristos sălășluiește în Biserică, că 
este prezent în mod real în Euharistie și că Biserica 
a fost întemeiată de Apostoli și că încă e condusă 
de ei. Pentru populaţie, aceasta păreau o întoarcere 
spre catolicism, dar cei 3 nu erau deloc preocupaţi 
de ereziile catolice şi nu-şi doreau din nou autori- 
tatea „episcopului Romei. Ceea ce propovăduiau 
statea la baza scrierilor marilor părinţi ai Bisericii 
printre care Origen, Sfântul loan Gură de Aur, Sfân- 
tul Atanasie, etc, încerând să introducă Taina Spo- 
vedaniei, a postului şi restabilirea monahismului. 

Dar eforturile lor au fost damnate de către 
populaţie. Newman a fost acuzat că este romano- 
catolic. Afirmația lui că Biserica Angliei face parte 
din Adevărata Biserică Catolică, dar și celebrul Tract 
90 în care arăta că cele 39 de Articole ale credin- 
ţei Anglicane, pot fi interpretate din perspectivă 
catolică, au culminat ca în 1845 aceasta să treacă 
în Biserica-Catolică. 

S-a crezut că odată cu plecarea lui Newman, Mis- 
carea de la Oxford se va stinge, dar modelul de 
sfinţenie pe care îl arătau cei doi, Keble și Pusey 
au făcut ca reforma să se răspândească în întreaga 
Anglie. Ei au redeșteptat cultul, și au stimulat tinerii 
| să-și dorească să devină preoţi dedicați și orașelor 
— | sărace. 


Marineasa 


Ceea ce au încercat cei trei prieteni a rămas pentru foarte multă vreme, în conștiința poporului englez. Mișcarea 
lor bazată pe romantism a dus ca o mulţime de oameni, de tineri, să facă misiune în ţările africane, s-a dezvoltat 
din nou monahismul, iar nu în ultimul rând, cei trei au rămas în inimile tuturor - Newman ca un predicator de 
excepţie, Pusey ca un om de cultura care și-a pus întreaga știință pentru Dumnezeu, iar Keble fiind preotul simplu 
de la ţară, preotul Sfânt. 

În a treia conferinţă C.S. Lewis și The Inklings în viaţa creștină din Oxford, autorul prezintă povestea câtorva 
persoane obișnuite, care s-au organizat într-un club „The Inklings”: C.S. Lewis și John Tolkien. Ceea ce evidenţiază 
autorul sunt operele celor doi reprezentanţi, pentru C.S. Lewis: Cronicile din Narnia şi pentru John Tolkien: Stăpâ- 
nul inelelor. Ce au în comun cei doi autori prin cele două opere, este puterea lor de a arăta literatură, o literatură 
în spatele căreia să fie cuprins misticul religios. Şi pe lângă religie, arată că aveau ceva ce în lumea modernă s-a 
pierdut: o relaţie de prietenie și încă un lucru important, că Dumnezeu e cu fiecare dintre noi. 

În a patra conferinţă, Creștini într-o lume postmodernă, autorul îşi doreşte să arate că postmodernismul nu 
există, în ciuda părerilor că ar exista. Apoi, încearcă să prezinte mentalitatea oamenilor din timpul modernismului 
(conform căruia toate lucrurile vor merge spre bine, însă nu s-a materializat aceasta din cauza războaielor și a 

întrebării devenită modus vivendi:„De ce?”) Acestea au dus la tratarea teologiei ca o ştiinţă oarecare. În continuare, 
autorul amintește și de homosexualii care îşi cer drepturile, (mai exact recunoașterea iubirii lor de către Biserică, 
unii dintre ei fiind chiar creștini practicanți). 

Autorul vorbește și despre mănăstire, revendicându-i locul corect ca spaţiu al descoperirii lui Dumnezeu, ca 
un loc al comuniunii dintre semeni și al deschiderii spre post-modernism. Părerea finală a autorului potrivit căreia 
post-modernismul ajută această lume în care Biserica se prăbușește, ne arată că Biserica este locul în care după 
modelul Sfintei Treimi, descoperim comuniunea și relaţiile între persoane și că în călătoria aceasta a post-moder- 
nismului Dumnezeu este prezent, El nu ne-a părăsit. 

Conferinţa a cincea Adam și Darwin și conferinţa a șasea Critica istorică şi Evangheliile -aliat sau duşman? 
nu pot fi luate decât împreună pentru că în ambele, autorul încearcă să arate rolul istoriei și al descoperirilor mai 
noi în legătura cu Sfânta Scriptură. 

În acestea, vorbeşte și despre un mod al unora de a idolatriza Sfânta Scriptură, luând toate informaţiile din ea 
şi văzând-o ca o carte istorică. În conferinţa a cincea, descoperim, conform autorului, că Biblia conţine unele gre- 
șeli încă de la început, dar nu asta este esenţial, ci valoarea morală și spirituală a ceea ce se găsește în paginile ei. 

Apoi, se referă la modul în care s-a dezvoltat lumea, amintind de Darwin, care nu a spus că nu Dumnezeu a 
creat cerul și pământul, ci că lui Dumnezeu i-au trebuit câteva milioane de ani să definitiveze creaţia și care afirma 
că „Dumnezeu a lucrat încet, cu grija asemenea unui sculptor sau unui artist.” 

Şi în a şasea conferinţă vorbeşte despre Noul Testament şi menţionează despre critica istorică asupra Evangheliilor, 
dacă ne ajută sau ne încurcă. Părea sa este că avem nevoie de critica istorică pentru a vedea în ce sens s-au desfăşurat 
evenimentele. Observând câteodată că unele evenimente nu corespund, din cele patru evanghelii, după critica 
istorică, el ajunge la concluzia că nu contează dacă tot ce se scrie este adevărat sau nu, sau cine este autorul 
Evangheliei, dacă este o persoană sau un grup de persoane, ci că toate vorbesc despre Hristos. 

Adevărul că Hristos este Fiul lui Dumnezeu, nu se poate demonstra, dar dacă abordăm critic Biblia, din punct 
de vedere istoric, vedem că din paginile ei iese un Hristos viu, un Hristos Mântuitor și cum spunea, nu este nevoie 
să idolatrizăm Biblia, ci să-L descoperim pe Hristos Dumnezeu din ea. 

Conferinţa a șaptea Ecumenismul și dorul după Hristos, reprezintă modul în care autorul vede ecumenismul, 
vorbind din punct de vedere istoric despre apariţia dezbinărilor în Biserică. Dezbinări care au fost încă de la început. 
Totuși afirmă, că umătorii încep să realizeze că Dumnezeu a lucrat în multe feluri prin Biserica Creștină. Problema a 
apărut atunci când s-au făcut misiuni în Africa, și creștinii unor culte au intrat în conflict. Pentru evitarea unor astfel 
de evenimente s-a înfiinţat Consiliul Mondial al Bisericilor. Obstacolele împotriva unirii Bisericilor sunt cauzate de 
oameni, însă în concepţia autorului, creştinismul-ortodox este cel mai echilibrat, totodată punând accent nu atât 
pe o unire a tuturor Bisericilor ci pe o trăire cu Hristos, pe căutarea lui Hristos de către fiecare Biserică în parte. El 
aminteşte şi de marii teologi Lossky, Florovsky, Meyendorf, Schmemann, și părintele Stăniloae, apreciaţi în lumea 
creștină occidentală, care au deschis orizonturi care ar putea aduce un beneficiu tuturor Bisericilor. Însă pentru o 
astfel de unire autentică a Bisericilor este nevoie de o căinţă adevărată, de iubire și de iertare. 

Conferinţa a opta Misiune pentru lume, ne pune faţă în faţă cu felul în care misiunea a fost văzută de-a lungul 
timpului. El afirmă că misiunea făcută este un succes, dar un succes cu mari probleme care a dus la crime în numele 
credinţei uitând că cel care ne-a trimis este Hristos Dumnezeu și nu setea de putere. 

Ridicând întrebările: Ce s-a întâmplat azi cu misiunea? Unde predicăm? Ce predicăm? Cine trebuie să facă misi- 
unea?, autorul ne dă și nouă răspuns la acestea: înainte se făcea misiune în locuri în care creștinismul nu ajunsese, 
dar astăzi putem facem misiune între creștini, chiar cu vecinul de lângă noi. Dacă înainte se predica un mod de 
viaţă, astăzi ar trebui să predicăm mai întâi pilda vieţii noastre în Hristos și înainte de a-i convinge pe alţii să fim 
noi convinşi și mai întâi de toate să învăţăm să iubim, să nu fim aroganţi ci să fim conştienţi că avem întotdeauna 
de învăţat ceva. lar la această misiune, ne spune autorul, suntem chemaţi cu toţi. 

Conferinţa aceasta se încheie cu o privire asupra misiunii făcute de Biserica Ortodoxă Română, care nu-și tri- 
mite misionari în afara graniţelor României, ci încearcă să catehizeze poporul român măcinat de comunism și de 
post-modernism. Autorul remarcă că în Biserica Ortodoxă din România, ar trebui ca măcar Sfânta Liturghie să nu 
varieze de la o parohia la alta și dacă s-ar întâmpla acest lucru ar fi un pas spre educarea poporului în cunoașterea 
credinţei sale ortodoxe strămoșești. 

Ultima conferinţă, a noua, o interpretare la loan 17, 21-23- Unitate sau misiune? este structurată în cinci părți 
şi o concluzie: 7 Introducere, 2 Originea Evangheliei, 3 Unitatea, 4 Misiunea, 5 Importanţa eclesiologiei și Concluzie. 

În această parte se studiază rugăciunea Mântuitorului de la loan 17, 21-23: „Ca toţi să fie una, după cum Tu, 
Părinte, întru Mine și Eu întru Tine, așa și aceştia în Noi să fie una, ca lumea să creadă că Tu M-ai trimis. Şi slava pe 
care Tu Mi-ai dat-o, le-am dat-o lor, ca să fie una, precum Noi una suntem: Eu întru ei și Tu întru Mine, ca ei să fie 
desăvârșiţi întru unime, și să cunoască lumea că Tu M-ai trimis și că i-ai iubit pe ei, precum M-ai iubit pe Mine” 

Începe prin analiza fiecărui popor (iudeu, samarinean, elin), dar ajunge la concluzia că această unitate a rugăciunii 
nu se referă la unitatea din lume, ci la unitatea tuturor în Dumnezeu, la unitatea cu Hristos spre Dumnezeu. 

Problema se ridică dacă textul se referă la o misiune, deoarece pare o predestinaţie la care răspund pozitiv doar 
cei care au primit de la Dumnezeu darul de a înţelege. Ceea ce se dorește să se înţeleagă este că Hristos este una 
cu Tatăl și că El este cel trimis, modelul care trebuie urmat și de ucenici. Ideea aceasta se continuă și în partea cu 
eclesiologia unde aceştia nu sunt grupaţi ierarhic, ci sunt simpli ucenici ai lui Hristos care trebuie să oglindească 
unitatea Tatălui cu a Fiului. 

De fapt, ceea ce încearcă loan să arate este că oameni au nevoie de comuniune și de iubire pentru ajunge la 
Hristos, oamenii ar trebui să se detașeze de ceea ce oferă lumea și ar trebui să-L descopere pe Hristos între ei. 

Cartea părintelui Nicolas Stebbing, în care a adunat conferințele sale, ne facem să înţelegem ce comoară avem, 
pentru că suntem ortodocși și totuși ne ridică și un semnal de alarmă cu privire la ceea ce se va putea întâmpla în 
viitor, ca să fim pregătiţi să rezistăm. 

Ortodoxia este o valoare care poate să dea răspuns la orice provocare a lumii. Este important doar să încercăm 
să ne cunoaștem foarte bine credinţa și atunci nu vor mai fi probleme care nu pot fi depășite. 

Citind cartea aceasta cu siguranţă vom înţelege și mai bine Ortodoxia în raport cu alte religii şi vom înţelege 
că Ortodoxia este trăirea cu Hristos spre Dumnezeu Tatăl, legată de adevărata iubire faţă de semenii noștri, că este 
așa cum a spus părintele Alexander Schmemann: „mai mult decât o Biserică!”. 

NAȘTEREA DOMNULUI 
ȘI CONȚINUTUL CREDINȚEI 


Protopop AVRAM PETRIC 


„lar credinţa este încredințarea celor nădăjduite, dovedirea lucrurilor celor nevăzute: (Evrei 11, 1) 


aci Li 


| ui dee SN ANUME Na 
Ce se întâmplă, de obicei, ce fel de proces lăuntric se desfășoară în om atunci când se naște în el credinţa? Nu 
se poate da un răspuns într-o formă ideală, valabilă pentru toţi. Fiecare se apropie de lisus Hristos după felul său 
de a fi. Din acest motiv, putem trasa numai unele linii aproximative, care ţin de călăuză în procesul nașterii și al 
conţinutului credinţei. 

Pornim la drum, de pildă, cu un om care încă nu știe, n-a auzit nimic despre Dumnezeu cel viu, manifestat prin 
Isus Hristos. El trăiește într-un raport direct, nemijlocit, cu realitatea de fiecare zi; este adâncit și prins numai de 
obiectele experienţei sale lăuntrice și exterioare, numai de datoriile profesiunii sale, numai de lupta pentru câștiga- 
rea celor necesare existenţei sale materiale, numai de întâlnirile cu ceilalţi oameni. Viaţa sa e încopciată în aceste 
realităţi, care nu-i deschid, momentan, alte orizonturi. Lumea este pentru el plină și închisă și nu simte nevoia de 
un altcineva. Poate că a simţit uneori că există în jurul lui și ceva sfânt și tainic, dar pe acest,„ceva”l-a căutat și aflat 
direct în lumea înconjurătoare. Poate că l-au chinuit şi unele întrebări: De ce? De unde? Încotro? Dar el a căutat 
răspunsul în structura însăși a lumii, în profunzimea ei, în tainele pe care le va descoperi odată cu știința; poate 
că acest om să fi auzit vreodată că în istorie se vorbește despre un lisus din Nazaret, Care a avut adesea influenţă 


26 Învierea 


asupra unor oameni, încât și azi mulţi dintre ei sunt condiţionaţi de EI din punct de vedere religios, dar cazul unui 
„om particular” nu i s-a părut prea important și determinant. 

De obicei, ceea ce vine de la Dumnezeu vine în forma unui început. Lucrarea lui Dumnezeu nu ne oferă rezul- 
tate decisive, definitive, ce ating clapele unui organism viu, ci pune în mișcare o conștiință, aruncă o „sămânţă”, 
apoi totul pare că se cufundă, lucrând undeva în ascuns. Probabil, ceva iese din nou la suprafaţă într-un alt loc și 
într-o nouă formă. Un conflict moral îi dă evenimentului o nouă importanţă. O problemă filozofică îi imprimă o 
nouă greutate. Raportul cu ceilalţi oameni îmbracă un nou simţ de răspundere. Această „noutate” ne miră de la 
început, ne pare străină și vrem s-o dăm la o parte, dar ea persistă cu tot mai multă stăruinţă și coboară tot mai 
adânc în suflet. Poate că începe în om o luptă intelectuală: E într-adevăr așa? Este această tradiţie autentică, ce a 
parcurs neschimbată veacurile? Și cum se împacă ea cu principiile spirituale și științifice ale conștiinței mele, cu 
convingerile formate de-a lungul unei vieţi, cu vederile epocii noastre moderne? 

Întrebările, cercetarea şi lupta cu sine însuşi merg ca un pendul de o parte şi de alta. Nu ajungem la nici o 
concluzie. Dar tocmai prin aceasta se întâlneşte în noi altceva. Realitatea la care ne gândim prinde contur. Importanţa 
ei devine mai mare, exigenţa ei, mai consistentă şi mai insistentă. În fond, lucrarea inteligenţei este o luptă pentru 
sau împotrivă ca acest gând să devină realitate. 

Cumpănirea intelectuală poate lua uneori și un aspect etic, o luptă a conștiinței formate din propriile obiceiuri 
morale, cu noile valori etice care ne stau în faţă. Ne apărăm de ceea ce ni se pare bizar, străin și neînțeles: cum 
să-ţi oferi obrazul stâng celui ce-ţi dă o palmă pe obrazul drept? Textul Evangheliei pare revoltător. Totuși acest 
lucru „straniu” exercită o sugestie și are o valoare, o pretenţie asupra noastră. Alteori, atitudinea interioară luată 
în condiţiile în care trăim, sau legăturile sociale, obiceiurile familiale sunt puse în cauză. Mai au ele un rost și un 
fundament atunci când credinţa religioasă este justificată? 

Oricâte exemple de acest fel am da, în faţa noastră se află o existenţă omenească, formată cu fizionomia sa 
proprie, cu felul ei specific de a lucra, cu interpretarea proprie pe care o dă lucrurilor, și, acum, dintr-o dată, îi iese 
ceva nou în cale, care impune omului să-și schimbe vederile dinainte. Astfel începe o luptă pentru transformare sau 
pentru rămânerea în aceeași stare a acestui om. Lupta trece prin faze ce alternează mereu: când este în atac, când 
este în apărare. Tocmai atunci când pare încheiată, ea începe din nou. Uneori, omul respectiv nu poate înţelege 
cum de se află atât de rece, când ieri era atât de evlavios, și pe invers. Prin aceste alternări se cristalizează esenţi- 
alul: Dumnezeu devine real, lisus Hristos lucrează și este prezent în lume. Omul simte imboldul să se lege acum 
de aceste realităţi sacre. Uneori este atât de dezamăgit de slăbiciunile omenești pe care le află în acest domeniu 
sacru, de lipsa de înţelegere a vieţii, de îngustimea orizontului intelectual, încât îi vine să dea înapoi. Totuși, odată 
ce decizia se coace și el face pasul definitiv în noua realitate care-l cheamă irezistibil, cu o hotărâre nezdruncinată, 
el intră prin taina Botezului în taina lui Dumnezeu, care-l naște din nou, creându-l a doua oară prin apă și prin Duh. 
Astfel, se plantează în el, germenul unei vieţi noi; el se află în focarul unei existenţe; el poartă o nouă fiinţă care 
vrea să se realizeze și, astfel, începe viaţa credinţei cu îndatoririle sale. 

Putem să vorbim însă de credinţă fără să vorbim totodată și despre ceea ce credem? Fără să punem în lumină 
conţinutul credinţei? Nu! 

Mulţi sunt de părere că, la urma urmei, nu e deloc important în ceea ce crede un om, ci numai faptul că el crede, 
numai seriozitatea și forța cu care-și menţine această credinţă, oricare ar fi ea. Pentru mulţi, conţinutul credinţei, 
lucrurile crezute trec pe al doilea plan: nu par interesante. Esenţialul este energia, stăruința, reculegerea și adân- 
cimea actului credinţei, oricare ar fi adevărurile crezute. 

Alţii spun, apoi, că ceea ce cred, adică acest conţinut al credinţei poate varia de la o epocă la alta, de la un popor 
la altul, după specificul fiecăruia. Căci, sentimentul religios, în sine experienţa vie a unei ultime sfinţenii, a sacrului, 
ar fi peste tot aceeași. Ajunge deci să fii religios, în orice ai crede. 

Dar Noul Testament nu trebuie gândit în acest fel. Ceea ce ne face el a înţelege prin credinţă nu este o ţinută 
religioasă generală, care poate cuprinde mai multe conţinuturi, așa după cum i cunoaștere abstractă poate sesiza 
tot felul de lucruri, rămânând cu toate acestea, cunoaștere. Credinţa la care se gândește creștinul este unică și 
exclusivă. Credinţa nu-i o noţiune mai largă, care se poate împărţi în subcategorii: categoria creştină, mahomedană 
ș.a.m.d., ci ea e o lumină pentru care există numai o dată; ea este răspunsul pe care omul îl dă lui Dumnezeu, mani- 
festat prin lisus Hristos. Pare că această credinţă e îngustă, limitată, fără deschideri spre alte posibilităţi. Noi credem 
numai atunci când acceptăm pe Dumnezeul lisus Hristos. Alte ieșiri nu avem, căci toţi suntem „fiii lui Dumnezeu 
prin credinţa în Hristos lisus” (Galateni, 3, 26). 

REGĂSIRE 


RAMONA CHINEZ 


Ziua în care s-a oprit 

din curgerea lui, timpul 

acel timp pe care îl știai doar al tău 

a devenit pur și simplu prilej de frământare și întrebări... 
tu știai că acel timp este unul etern însă, 
eternitatea ne cerne sentimentele unul câte unul. 
câtă suferință în lume, îţi vei zice, dar privește atent 
doar așa vei observa că, 

Ziua în care s-a oprit 

din curgerea lui, timpul, 

e doar o zi ...obișnuită. 


Câţi dintre noi nu am simţit că timpul 
se oprește, suspendat între așteptarea unui 
ceva definitor și tensiunea stârnită în interi- 
orul nostru... În astfel de momente, timpul 
devine o prezenţă, o entitate ce ne împre- 
soară cu forţa lui. Pentru mine, moartea 
cuiva drag reprezintă un astfel de moment. 
Totul e suspendat, timpul trece pe lângă 
tine, tu încerci să ieşi din pasivitatea care 
te cuprinde. Pe lângă acest aspect, toate 
celelalte ocazii când timpul se apropie de 
noi, pălesc ca intensitate. Aș vrea uneori 
să strig: clipă, oprește-te! Nu mă duce spre 
linia de final atât de repede! Dă-mi răgaz 
să mă adun, mai am încă multe de făcut, 
iar tu mă zorești fără a aștepta un răspuns. 

Am învăţat să accept că timpul trece 
și vreau să îl preţuiesc cum pot mai bine. 
Da, știu că zilele seamănă între ele, dar te 
întrebi uneori ce poate aduce clipa. Şi une- 
ori întrebarea naște în tine alte întrebări 
care mereu îşi vor căuta răspunsul. Frumuseţea clipei te face să vrei uneori să o opreşti pentru a-ţi rămâne mereu 
întipărită... Dar unde se va întipări ea? va mai găsi sufletul tău deschis spre a o primi sau închistat în suferinţa lui? 

Nu poţi lupta cu efemeritatea aici și acum, așa că acumulezi, strângi în interiorul tău cât îţi poate ajunge pentru o 
veșnicie. Amintirile, trăirile, legăturile pe care le stabilim cu ceilalţi sunt cele care ne însoțesc în drumul spre lumină. 
De ce să fie atunci amintiri negative? Un bilanţ al sufletelor, sub imperiul timpului ar fi o înfruntare a acestuia. Sufle- 
tul nostru atinge nemurirea, e atât de palpabil acest sentiment, iar atunci de ce uneori te simţi atât de departe? 

Nostalgia în preajma Crăciunului...O nostalgie care îmi arată însă că timpul poate fi recuperat în veșnicie. Dea- 
supra micilor frământări zilnice, grija pentru suflet, pentru mântuire e cea care primează. Descoperi, astfel, că 
o zi poate să valoreze cât o întreagă eternitate dacă îţi salvezi sufletul, iar o clipă se transformă într-un prilej de 
comuniune între cei care știu să o preţuiască. Nu am atins această înțelepciune, însă o consider o revelaţie cât se 
poate de grăitoare pentru noi, aceea că suntem veșnici și efemeri în același timp. Efemeritatea trupului, plămădit 
din ţărână, coexistând cu suflarea divină ce sălășluiește în noi și ne face să tânjim după asemănarea cu Creatorul 
nostru. Așa o măreție a făpturii te mișcă în străfundurile tale. Deseori mă gândesc la modul absolut în care suntem 
iubiţi iar noi, paradoxal, ne simţim singuri... 

Singurătate, nu te cuibări în sufletul meu! Lasă-mă sa fiu in comuniune, lasă-mă să caut și să găsesc prilejuri de 
bucurie în fiecare zi, cum zicea Nichita Stănescu...mai lasă-mă un anotimp, un an, un timp... 

PREZENTĂRI DE CARTE 


BUCURIA SLUJIRII PRIN CUVÂNT 


Preot prof. univ. dr. SORIN COSMA 


Cel de al noulea volum purtând semnătura Părintelui Dr. lonel Popescu cuprinde articole, eseuri, însemnări, 
reportaje publicate în reviste bisericești și laice pe o perioadă de mai bine de un pătrar de veac (1990-2016), precum 
și alte materiale, care acum văd pentru prima dată lumina tiparului. 

Elev la seminarul teologic din Caransebeș (1970-1975), profesor la Seminarul din Caransebeș, (1981-2001), 
director al aceleiași școli (1995-2001), consilier cultural al reactivate Episcopii a Caransebeşului, (1994-1996), lector 
universitar la Facultatea de Teologie din Caransebeș, preot paroh la parohia Timişoara losefin (din 2001), consilier 
bisericesc (2003-2009) și apoi vicar eparhial la Arhiepiscopia Timişoarei (din anul 2009), Părintele Dr. Ionel Popescu a 
cunoscut încă din anii copilăriei viaţa bisericească de pe meleagurile bănăţene și s-a identificat cu ea în funcţiile de 
conducere pe care le-a onorat cu competenţă și dăruire, încât materialele publicate în volumul de faţă se constituie 
adevărate documente istorice redactate cu multă vibraţie sufletească ca un participant active la desfășurarea lor. 

Materialele imortalizate în acest volum au apărut, la început, deopotrivă în revistele și foile bisericești din 
cuprinsul Mirtopoliei Banatului, cât și ale altor eparhii, precum și în ziare laice. Mai precis, articolele, eseurile, 
însemnările și reportajele au văzut initial lumina tiparului în revista mitropolitană „Altarul Banatului”, dar mai ales 
în Foaia Diecezană, Învierea, Biserica şi Şcoala, precum şi în ziarul Lumina- Bucureşti, Credinţa Străbună-Alba Iulia, 
Biruinţa -periodic al Bisericii Ortodoxe Române Toracu Mare-Serbia; la fel și în ziarele laice: Evenimentul zilei de 
Vest-Timișoara, Banatul Ortodox-supliment al ziarului Timpul-Reșiţa, Renașterea Bănăţeană -Timișoara. 

Lecturând volumul de faţă şi apreciind, după cuviinţă, valoarea, diversitatea și bogăţia ideilor pe care le suge- 
rează, considerăm potrivit ca, orientându-ne după cuprins, să efectuăm o selecție tematică sub forma unui ghid 
bibliografic orientat tematic, spre a-i folosi cititorului nu numai ca informare, ci mai ales ca documentare într-un 
anume aspect ce prezintă interes de studiu. 

Astfel, orientându-ne după cuprinsul volumului vom indica mai întâi materialele referitoare la realităţile istorice 
de pe aceste meleaguri precum și la personalităţile care au slujit la altarul Bisericii bănățene sau al școlii teologice 
de aici, care a format atâtea generaţii de preoți.Câteva titluri sunt edificatoare în acest sens: Redactorii publicaţiei 
„Foaia Diecezană "(pag.15-18); Contribuţii ale teologilor caransebeșeni la dezvoltarea studiilor biblice românești 
(pag. 21-24), Societatea de lectură „loan Popasu”-Rediviva (pag. 24-26); Fundaţia Doboșan Rediviva (pag. 41-43); 
Academia Teologică din Caransebeș repere istorice (pag. 43-46), In memoriam: învățătorul Pavel Jumanca - lup- 
tător pentru înfăptuirea Marii Uniri din 1918 (pag. 49-53) ; Corul Bisericii Ortodoxe din Teregova- 80 de ani de 
la înfiinţare (pag. 53-56); Foaia Diecezană de la Caransebeș,de la 1886 la 1995 (pag. 56-63); Istorie, artă, cultură, 
civilizaţie, Caransebeș, 19-21 oct.1990 (pag. 63-65); Caransebeșul în trecut și azi (pag. 75-78); Triplă dezvelire de 
busturi la parohia Timişoara losefini (pag.122-127); Muzicologul Sabin Drăgoi , enoriaș de nădejde al parohiei 
Timișoara-losefin (pag.193-198); Timișoara losefin (pag.198-205); seminarul Teologic „loan Popasu”- 130 de ani de 
la înfiinţare (pag. 205-208); Un nou doctor în teologie : preotul profesor Sorin Cosma (pag. 208-213); viața preotu- 
lui loan Imbroane, ctitorul parohiei Timișoara-losefin (pag. 213-216);Contribuţia „Foii Diecezane” la promovarea 
studiilor biblice în Banat (1886-1900) (pag. 216-220);Un ierarh bănăţean de înaltă ţinută (pag. 220-223); Funeraliile 
Episcopului Emilian Birdaș (pag. 233-236). 

Ca profesor la seminar și apoi în calitate de consilier cultural al Eparhiei Caransebeșului, Părintele Dr. lonel 
Popescu a participat activ la consolidarea relaţiilor cu fraţii de peste Prut, sau cu cei din Banatul Sârbesc, realităţi 
consemnate în articole, precum: La fraţii din Banatul sârbesc (pag. 13-15), Vizită arhierească în Banatul sârbesc (pag. 
26-29); Banatul iugoslav - trecut istoric și cultural (pag. 36-39); La fraţii de peste Prut (pag. 65-68); Corul Bisericii 
Ortodoxe Române din Toracu-Mare-115 ani de la înfiinţare (pag. 231-233). 

Ca unul care a onorat catedra Studiului Biblic al Vechiului Testament la seminarul teologic și la facultatea de 
Teologie din Caransebeș, Părintele Profesor lonel Popescu a publicat mai multe studii și articole, dintre care reținem 
câteva titluri și pentru volumul de față, precum: Profeţii Vechiului Testament- „martorii” ai Învierii (pag.18-21); Biblia 
- cartea Bisericii (pag. 29-32), Actualitatea manuscriselor de la Qumran (pag. 39-41); Profetul Ilie - omul rugăciunii 
(pag. 86-89); Rugăciune și jertfă pe Carmel (pag. 89-93). 

Beneficiind de o bursă de studii la Facultatea de Teologie din Erlangen-Germania și bursă de cercetare la Graz 
şi Viena, Părintele Profesor lonel Popescu, pe lângă studiu, a cultivat permanent relații de apropiere între Biseri- 
cile creștine în spiritul dezideratului evanghelic al unităţii celor ce cred și îl mărturisesc pe Hristos ca Mântuitor 
al lor. În acest spirit ecumenic, temeluit pe porunca Mântuitorului „ca toţi să fie una ” (loan 17, 21), Părintele lonel 
Popescu a elaborat de-a lungul vremii mai multe articole, dintre care volume reținem câteva: Reconcilierea-darul 
lui Dumnezeu și izvor de viață nouă (pag. 32-34); Pe drumul reconcilierii (pag. 34-36); Unitate în diversitate (pag. 
141-144); Spre o mai apropiată cunoaștere între Biserici (pag. 236-239). 

Ancorat în realitățile vremii, mai ales în viața socială, în transformările ce au avut loc în ţara noastră în perioada 
post -decembristă,Părintele lonel Popescu a elaborat mai multe materiale, dintre care amintim: Martiri români 
pentru Hristos în perioada regimului comunist (pag.115-1148); Preoţi ortodocși timişoreni, luptători în revoluţia 
din Decembrie 1989 (pag.144-145); Preoţi ortodocși din Arad, luptători în Revoluţia din Decembrie 1989 (pag.149- 
153); Minunea din Decembrie 1989 (pag.153-157); Purtarea de grijă a Mitropolitului Nicolae Cornean pentru foștii 
preoţi deținuți politic (pag.187-190). 

Ca preot devotat misiunii pastorale, Părintele lonel Popescu este preocupat de problematica vieții sociale, 
de zbuciumul ei anarhic; spre a aduce armonia luminoasă a Evangheliei în viața familială și în viaţa personală a 
credincioșilor. Astfel, în mai multe articole, autorul face o adevărată pledoarie în favorul dinamismului vieții morale 
creștine. Reţinem în acest sens câteva titluri: Pregătirea pentru Sfânta Liturghie (pag.72-75); Armele duhovnicești 
ale creștinului (pag.82-86); Familia creștină și ispitele lumii moderne (pag.93-96); Biserica și familia (pag.109-112), 
Europa sub orizont creștin (pag.127-130); Sărbători de iarnă sau sfintele sărbători ?(pag.165-168); Cave ne cadas! 
(pag.180-183); Invierea Domnului și învierea noastră (pag.183-187); Bucuria Învierii (pag.239-241); Învierea Domnului 
și învierea noastră (pag.241-244); Internetul, un nou mijloc de pastoraţie (pag.223-229); Frământările vremurilor 
greu de rezolvat (pag.229-231). 

Misiunea pastorală a Părintelui lonel Popescu s-a concretizat și prin organizarea excursiilor la Locurile Sfinte. În 
această direcție a elaborat, în două ediţii, volumul: „Ecouri perene de lumină și credinţă din Ţara Sfântă” (Timişoara 
2009 şi 2011). Înainte însă, a elaborat câteva articole ce pot fi revăzute și în prezentul volum, precum: Pelerinaj 
la locurile sfinte (pag.100-104); Betleemul (pag.104-106), Pe urmele lui lisus (pag.106-109); La izvoarele credinței 
(pag.118-121); Pe urmele Sfinţilor Apostoli Pavel şi Andrei (pag.130-134); Lumina Învierii (pag 168-171). 

Pe lângă aceste materiale, autorul prezentului volum reţine şi câteva articole orientate patristic, după cum 
urmează: Sfântul Apostol lacob cel Mare (pag.68-72); Sfântul Vasile cel Mare-dascăl și ierarh (pag.194-198); Sfântul 
Grigorie de Nazianz (pag.138-141); Sfântul Niceta de Remesiana- Apostolul daco-romanilor (pag.157-161); Sfântul 
Apostol Andrei (pag.171-175). 

Desigur, din volum nu lipsesc nici recenziile cărților prezentate de Părintele lonel Popescu, dintre care reţine pe 
cea referitoare la Enciclopedia Ortodoxiei Românești (pag.163-165); precum nu lipsesc nici articole cu character 
patriotic, volumul reactualizând pe cea referitoare la Unirea Principatelor Române și unitatea naţională (pag. 224- 
245), care a văzut initial lumina tiparului în publicaţia „Interferenţe', (Caransebeș, 1 ian. 2000, p.16). 

Făcând o evaluare cifrică, volumul însumează 71 de titluri. Îmi amintesc însă că în această perioadă (1990-2016), 
am lecturat și alte material purtând semnătura Părintelui lonel Popescu, tot atât de valoroase, care nu se revăd în 
volumul de față...(?!) 

Ca și concluzie a acestei prezentări, vom invoca cuvântul de binecuvântare al Înaltpreasfinţitului Părinte loan 
Selejan, Mitropolitul Banatului, intitulat sugestiv: „La umbra gândului”, prin care se remarcă faptul că „fără datele, 
informaţiile și reportajele consemnate în paginile acestei lucrări, credem că istoria Bisericii noastre din această 
parte de țară ar fi rămas mai săracă.Spre pildă, sunt foarte interesante mărturiile despre fraţii români din Serbia și 
din Basarabia, despre ierarhii și preoții din Banatul de munte și de câmpie, despre manifestările bisericești la care 
a participat în ţară și în străinătate... Prezentul volum întregește, prin urmare, activitatea publicistică a părintelui 
vicar lonel Popescu și contribuie la îmbogățirea patrimoniului nostru teologic și cultural”. 

PROTOMARTIRII NOULUI TESTAMENT: 
SFÂNTUL IOAN BOTEZĂTORUL 
ȘI SFÂNTUL ARHIDIACON ȘTEFAN 


Preot prof. univ. dr. SORIN COSMA 


Cei doi protomartiri ai Noului Testament: Sfântul loan 
Botezătorul și Sfântul Arhidiacon Ştefan, reprezintă primele 
„jertfe vii” ce se aduc ca „închinare în duh și adevăr “(loan 
4, 24; Romani 12, 1), sub forma martiriului ca supremul har 
al mărturisiri lui Hristos prin puterea de viaţă făcătoare a 
Sfântului Duh. 

Referitor la personalitatea Sfântului loan Botezătorul, 
autorul prezentului studiu istorico-exegetic foarte bine 
documentat, face o expunere comparativă privind modul 
în care personalitatea şi martiriul Sfântului loan Botezătorul 
este redat de evangheliștii sinoptici şi de către istoricul losif 
Flaviu, concluzionând că „între relatările Evangheliştilor 
sinoptici și opera lui losif Flaviu, există o diferenţă net cali- 
tativă: la losif Flaviu apar frecvent locuri confuze și date cu 
exactitate îndoielnică, în schimb, Sfinţii Evanghelişti sunt 
întotdeauna consecvenţi cu ei însuși și fideli adevărului 
tradiţiei creștine, pe tot parcursul operelor lor, din care am 
aflat că între Vechiul și Noul Testament a existat un inter- 
val, un „timp” de pregătire, care este „timpul lui loan”, pe 
care lisus Domnul îl delimitează zicând: „Toţi proorocii și 
Legea au proorocit până la loan”(Matei 11,13; Luca 16,16) 
(pag. 63). În continuare, autorul precizează că „misiunea de 
Inaintemergător a Sfântului loan Botezătorul nu a încetat 
odată cu uciderea lui, ci se perpetuează în timp, el rămă- 
nând pururea ceea ce l-a rânduit Dumnezeu să fie: un glas 
- vestitor care strigă mereu, trezind suflete şi pregătindu-i 
neîncetat pentru întâlnirea cu Hristos pe cei ce încă nu-L cunosc, sau încă sunt departe de El...Drept aceea, în „Rân- 
duiala Sfintei Proscomidii”, părticica cu „pomenirea cinstitului şi măritului Prooroc, Înaintemergătorul şi Botezătorul 
loan”se pune întotdeauna, în ordinea celor nouă cete...imediat după pomenirea „cereştilor şi netrupeştilor puteri”, 
spre a fi cinstit între îngeri şi oameni, aşa cum îl numeşte şi troparul său: „un înger în trup” (pag. 64). 

Referitor la cel de al doilea protomartir, Sfântul Arhidiacon Ștefan, prezentul studiu, urmând relatarea cărţii 
Faptele Apostolilor, prezintă la început cadrul istoric în care își desfășoară activitatea Sfântul Ştefan; după care 
urmează exegeza textului privind cuvântarea, procesul și martiriul Sfântului, ca și memoria lui vie în documentele 
Bisericii Ortodoxe, precum: scrierile Părinților Apostolici, imnografia creștină a sec.IV-IX; la care se adaugă dovezile 
arheologice; apoi descoperirea și cinstirea moaștelor sale, a locașurilor de cult ridicate în memoria sa, dar mai ales 
a pomenirii sale în cadrul Sfiintei Liturghii prin părticica a cincea de la Proscomidie, așezată în centrul celor nouă 
cete de Îngeri, Prooroci, Apostoli, Părinţi, Mucenici, de Dumnezeu purtători şi mărturisitori. 

Chiar și numai din această sumară prezentare, ne putem da seama de actualitatea temei pentru viaţa liturgică a 
Bisericii, iar multitudinea și varietatea aspectelor tratate, ca și echilibrul în problemele controversate, ne oferă posi- 
bilitatea să apreciem competenţa și acurateţea exegetică a autorului, care a onorat, ca profesor, cu multă dăruire și 
vocaţie catedra Studiului Biblic al Noului Testament la reactivatele Facultăţi de Teologie din Timişoara și Caransebeș. 

Adoraţie 


Câteodată cred că mă strigi 
de la celălalt capăt 

Eu nu te-aud, 

doar te presimt. 

Câteodată cred că mă chemi 
la celălalt capăt. 

Eu nu te văd, 

doar te presimt. 


În zadar îmi încordez ochii slăbiţi 
şi-auzul plăpând, 

eu nu te-aud și nu te văd, 

doar te presimt. 


Cîndva, târziu, 
te voi vedea, 
te-oi auzi. 
Cândva, târziu, 
te voi simţi, 

voi fi-nţeles 

că Tu mă chemi 
la celălalt capăt. 


Însă acum 

sunt doar un om acolo, jos, 
Cu ochi slăbiţi 

şi-auz plăpând 

într-un tărâm al neputinței. 


Tu stai senin 

şi răbdător 

la celălalt capăt 

eu ... doar te presimt. 


IOAN SEBEȘANUL 


Mamă 


Of, ce bine-i că sunt mamă 
Şi-aud pruncii cum mă cheamă 
Singură mi i-am spălat, 


Şi-odată cu sufletul, 

Vă dau și eu cântecul 

Ca s-aveţi glasul cel dulce, 
De v-aud să-ncep a plânge. 


Şi-apoi când oi fi bătrână, 
Voi să fiți toiag în mână, 

Voi creşteţi... eu îmbătrânesc, 
Înfloriţi... eu veştejesc. 


C-așa-i viaţa omului, 

Ca frunzele pomului 
Toamna, gălbenesc și mor, 
Cresc altele-n locul lor. 


CORNELIA NEGROIU 


Din cerurile “nalte 


Din cerurile 'nalte coboară-mi tainic în suflet, 
Să îmi vezi lacrimile ce cad în tăcerea nopții reci 
Cerându-ţi bucurie și măcar vreun zâmbet, 
Fiind-ţi recunoscător, mai apoi, pe veci. 


Te știu de maică bună, căci aşa m-au învăţat părinții, 

Când îi vedeam îngenunchiaţi înaintea icoanei tale 
sfinte. 

De atunci, te știu mijlocitoare bună pe tine și sfinţii, 

Către preamilostivul şi bunul Părinte. 


Te-am chemat în umila rugăciune, de atâtea ori în 
noapte, 

lar tu, milostivă, te-ai aplecat, cu drag, spre robul tău 
bolnav 

Mi-ai picurat în suflet nespusa-ţi bunătate, 

Pe care în trecut, precum un orb, o simţeam mai rar. 


Arde candela şi fumul de tămâie îmi înmiresmează 
sufletul de-a dreptul, 

O bucurie îmi inundă întreaga ființă ce tânjește după 
cer 

Căci tu, Preacurată Maică, ne-ai primit sub sceptrul, 

Ce izvorăște lumina, sub a cărei raze încă mai sper. 


Și în cântec i-am culcat. Preot CONSTANTIN MILIN 
Primii paşi când i-au făcut, 
Mi-au strigat cât au putut, 
Guriţa când au deschis, 
Prima dată mama-au zis. 
32 Învierea 


Seară de toamnă 


Verde stins, galben, rugină - 
Vântul bântuie hoinar - 
Poartă toamna-n buzunar - 
Frig în suflet și-n grădină. 


Zboară frunzele hai-hui ... 
Năucite, păsări zboară - 
Toamnă-n suflet şi afară ... 
Cui îi pasă ? Nimănui... 


Soarele, ciudat, se pierde , 
Înroşind şi nori și cer - 
Toamnă, vânt, culori, mister... 
Cine vede ? Cine vede ? 


Pași grăbiţi, priviri în jos - 
Oameni trişti se duc şi vin - 
Spre apus, în plin senin, 
Mov și roşu... Ce frumos... 


Sub imaginea divină 

Îmi hrănesc suflet şi gând... 
Totul trece, rând pe rând... 
Verde stins, galben, rugină ... 


Dr. TEONA SCOPOS 


Cu o lacrimă de dor 


Cu o lacrimă de dor 

Scriu acum dintr-un pridvor 
Și-adunându-le pe toate 

Aş face un lac aci aproape. 
Dar ce lacrimi mă surprind 

De câte ori mi-aduc aminte 
Pe ce cărări am străbătut 

Prin locul sfânt ce nu l-am știut. 
Dar mulţumesc lui Dumnezeu 
Că am pus piciorul meu 

Unde niciodată n-am visat 

Pe pământul sfânt să calc. 
Şi-o altă lacrimă de dor 

M-i se așează pe obrăjor 
Gândind la Domnul lisus 

Că atâtea lacrimi | s-au scurs. 
De dor și de iubire 

Pentru noi, a Lui jertfire. 


PETRU IOSIF TOMA 

De Sfântul Crăciun 


Cine ridică 

Măreţia iernii 

La clopotul cerului? 
Bucuria nașterii Domnului 
De Sfântul Crăciun. 

Stelele și lumina 

Au însoţit călătoria magilor 
Ca o călăuză sfântă 

Spre inimile adânc descătușate 
Obiceiul neamului 
Strălucește veşnic 

Ca o dragoste nepieritoare! 


PETRU JICHICI 


Bucuria noastră 


Astăzi S-a născut lisus, 
Mare bucurie, 

Toate inimile sus 

Ca la Liturghie! 


S-a născut şi pentru tine, 
Bucurie mare, 

Deschide ușa creştine 
Azi e sărbătoare! 


Astăzi îngerii din cer 
Şi de pe pământ, 
Cântă slavă, leru-i ler, 
Sfânt e Domnul, Sfânt! 


Astăzi tot pământul, tot 
De sub bolt-albastră, 
Cântă Domnul Savaot, 
Bucuria noastră! 


SORIN DRAGOŞ BUTUCEL 

ACTUALITATEA BISERICEASCA 
Întrunirea Sfântului Sinod, la Patriarhie 
Za & — E În ziua de 18 decembrie 
2017, în Sala Sinodală din 
Reşedinţa Patriarhală, sub 
președinția Preafericitului 
Părinte Patriarh Daniel, a 
avut loc ședința de lucru a 
Sfântului Sinod al Bisericii 
Ortodoxe Române, în cadrul 
căreia au fost luate mai multe 
hotărâri: 

* Au fost desemnați cei trei 
ierarhi eparhioţi care anual 
se vor adăuga la membrii de 
drept ai Sinodului Permanent 
al Bisericii Ortodoxe Române 
j (Președintele Sinodului Per- 
SERA manent şi Mitropoliţii din 


Țară şi străinătate). 

Pentru Sinodul Permanent din anul 2018 au fost desemnaţi Înaltpreasfinţitul Părinte Mitropolit onorific Nifon, 
Arhiepiscopul Târgoviștei, Preasfinţitul Părinte Ignatie, Episcopul Hușilor și Preasfinţitul Părinte Mihail, Episcopul 
Ortodox Român al Australiei şi Noii Zeelande. 

* Sfântul Sinod a adus precizări privind distincţia dintre taxe și contribuţii benevole oferite de către credincioși 
pentru funcționarea unităţilor de cult. 

Taxele stabilite de consiliul parohial se referă doar la sumele plătite de credincioși pentru concesionarea și 
întreținerea locurilor de înmormântare din cimitire. 

Contribuțiile benevole reprezintă sumele oferite de credincioși cu ocazia săvârșirii unor Sfinte Taine şi ierurgii. 
Cuantumul acestora este stabilit de către Consiliul Parohial și are în vedere cheltuielile de funcţionare a parohiilor. 

Sfântul Sinod a reiterat interdicţia condiţionării oficierii de către preot a slujbei înmormântării de plata vreunei 
taxe mai ales în cazul familiilor sărace, dar parohiile consideră necesare contribuţiile benevole ca donaţie din par- 
tea familiei pentru folosul bisericii parohiale. În aceste cazuri, preotul trebuie să elibereze chitanţe familiilor care 
au donat banii respectivi. 

« Sfântul Sinod a aprobat înființarea programului de licenţă Artă Sacră în cadrul Facultăţii de Teologie Ortodoxă 
a Universităţii 1 Decembrie 1918 din Alba Iulia, începând cu anul universitar 2018-2019. 

« Sfântul Sinod a aprobat noile steme ale următoarelor eparhii: Arhiepiscopia Craiovei, Arhiepiscopia Tomisului, 
Arhiepiscopia Argeșului și Muscelului, Episcopia Ortodoxă Română a Ungariei, Episcopia Daciei Felix și Episcopia 
Ortodoxă Română a Canadei. 

+ Totodată, Sfântul Sinod al Bisericii Ortodoxe Române a luat act cu apreciere de referatul Sectorului relații 
bisericeşti, interreligioase și comunităţi bisericești externe al Administraţiei Patriarhale privind participarea delegaţiei 
Bisericii Ortodoxe Române, conduse de Patriarhul României, la evenimentele organizate la Moscova în perioada 
2-5 decembrie 2017 cu prilejul sărbătoririi centenarului restabilirii Patriarhiei în Biserica Ortodoxă Rusă. 

Biroul de Presă al Patriarhiei Române 


Prima zi de Crăciun, la Timişoara 

Catedrala Mitropolitană „Sfinţii Trei lerarhi” din Timișoara în prima zi de praznicul Nașterii Domnului, împodo- 
bită de prezenţa miilor de credincioși bănăţeni, care au participa la Sfânta Liturghie, oficiată de Înaltpreasfinţitul 
Părinte loan, Arhiepiscopul Timișoarei și Mitropolitul Banatului, împreună cu un sobor de preoţi și diaconi. La chi- 
nonic, maicile de la reședința mitropolitană au susţinut un program de colinde compuse de poetul, dramaturgul 
și eseistul Radu Gyr. 

După otpustul Dumnezeieştii Liturghii, Mitropolitul Banatului a rostit un cuvânt de învăţătură, în care a vorbit 
despre dimensiunea cosmică a nașterii pruncului lisus, precum și despre rolul determinant al Fecioarei Maria în 
această iconomie dumnezeiască. 

„Praznicul de azi are o dimensiune 
cosmică, pentru că în el se unesc în chip 
real Cerul și pământul. În acest act din 
istoria mântuirii noastre un rol deose- 
bit l-a avut Fecioara Maria, care s-a făcut 
scară pe care a coborât la noi, aici, pe 
pământ, Cel de Sus, Fiul lui Dumnezeu. 
Cuvintele rostite de Fecioara Maria către 
Arhanghelul Gavriil: <<Fie mie după 
cuvântul tău!>> (Luca 1, 38), au fost 
cheia prin care Hristos a deschis porţile 
pământului. Fecioara Maria L-a așteptat 
pe Împăratul Cerului să intre în lumea 
noastră, în casa noastră de țărână. Omul, 
această măreață catedrală pe care o 
zidise Dumnezeu pe pământ, ajunsese 
să fie pustiită de păcat. Clopotele ei nu 
se mai auzeau până la Cer. Omul căzuse 
în adâncul tăcerii, amuţise și nu mai 
grăia cu Dumnezeu. Sub povara păcatului ascultam dai tăcerea din noi. Omul căzuse în singurătate, deși viaţa 
lui nu era făcută din singurătăţi în doi, ci din comuniune binecuvântată”, a spus ÎPS loan. 

Imediat după slujbă, la reședința mitropolitană, a avut loc recepţia oficială, la care au participat reprezentanții 
cultelor religioase din Banat, reprezentanţii autorităţilor locale și județene, personalităţi ale vieţii culturale publice 
din Timișoara și din ţară, academicieni, clerici, profesori universitari, scriitori, reprezentanţi ai Uniunii Artiștilor 
Plastici din România, precum și membrii Corului Catedralei Mitropolitane, care au interpretat mai multe colinde 
tradiționale românești. 


Sute de credincioşi lugojeni au participat a doua zi de Crăciun, la sărbătoarea Soborului Maicii Domnului, la 
Sfânta Liturghie, oficiată în biserica cu hramul „Adormirea Maicii Domnului” din Lugoj de Înaltpreasfinţitul Părinte 
loan, Arhiepiscopul Timișoarei și Mitropolitul Banatului, împreună cu un sobor de preoți. 

Din soborul slujitor au făcut parte părintele lonel Popescu, vicar eparhial, părintele loan Cerbu, protopopul 
golului, și Bicotii sii ai parohiei. 

- Răspunsurile liturgice au 
fost date de Corul „lon Vidu” 
al parohiei, condus de prof. 
Alina Bogoevici. La finalul Sfin- 
tei Liturghii, Înaltpreasfinţitul 
Părinte Mitropolit loan a ros- 
“tit un cuvânt de învăţătură, 
cadrul căruia a vorbit despre 
semnificaţiile duhovniceşti ale 
sărbătorii. 

Anul trecut, biserica-monu- 
mentistorica Parohiei, Adormirea 
Maicii Domnului” din urbea de pe 
Timiş a marcat împlinirea a 250 
de ani de când episcopul loan 
| Georgevici a sfinţit monumen- 
| talul lăcaș de cult. Biserica este 

| considerată a fi cea mai însem- 
“|| nată ctitorie românească în stil 
baroc din Banat. 

Mitropolitul Banatului, la ceas aniversar 

Înaltpreasfinţitul Părinte P | i 
Mitropolit loan, Arhiepiscopul m a a TR TI. 
Timişoarei și Mitropolitul 
Banatului, a fost felicitat în ziua 
de 28 decembrie, de către Preas- 
finţitul Părinte Paisie Lugojanul, 
Episcop-vicar al Arhiepiscopiei 
Timișoarei, împreună cu mem- 
brii  Permanenţei Consiliului 
eparhial, slujitorii Catedralei 
mitropolitane, colaboratorii și 
maicile de la Centrul eparhial cu | 
prilejul împlinirii a trei ani de la pg 
întronizarea Înaltpreasfinţiei Sale 
în demnitatea de Arhiepiscop al 
Timişoarei și Mitropolit al Banat- 
ului. 

Cuvântul de felicitare din partea tuturor credincioșilor, clericilor, monahilor și monahiilor din cuprinsul Arhi- 
episcopiei Timișoarei a fost rostit de pr. Zaharia Pereș, consilier eparhial în cadrul Sectorului Cultural. 

„Cu voia lui Dumnezeu, astăzi se împlinesc trei ani de când Înaltpreasfinţia Voastră slujiţi cu multă dragoste și 
devotament la Altarul Bisericii bănăţene. În tot acest timp ne-aţi arătat practic, ce au însemnat cele două decenii 
de slujire în Eparhia Covasnei și Harghitei, întrucât activitatea pastoral-misionară pe care aţi desfășurat-o acolo, se 
oglindește zilnic şi în Eparhia Timișoarei, dat fiind că, spravegheaţi permanent cu părintească purtare de grijă viaţa 
bisericească din eparhia noastră. Astfel, vedem cu toții, atât cei care lucrăm în Centrul eparhial, cât și ceilalţi, că 
nu există zi, în care să nu fiţi prezent pe șantierele locașurilor de cult aflate în restaurare sau în construcţie, pentru 
a dinamiza aceste lucrări și a le finaliza la timp, și pentru a da încredere preoților, că au un sprijin permanent în 
Chiriarhul lor. 

Pe lângă aceste aspecte, constatăm cu bucurie că, în acești ani, atât preoții, cât și credincioşii eparhiei au găsit 
în persoana Înaltpreasfinţiei Voastre un adevărat părinte, un filantrop implicat în rezolvarea urgentă a problemelor 
multor familii aflate în suferinţă, dar și un bun arhiereu și cald îndrumător duhovnicesc. 

Pentru toate acestea, rugăm pe Bunul Dumnezeu să vă dăruiască mulţi ani de slujire în Arhiepiscopia Timişoarei 
şi Mitropolia Banatului, urmându-l cu aceeași râvnă pe Sfântul losif cel Nou de la Partoș, ocrotitorul Banatului și 
să ne purtaţi în rugăciunile Înaltpreasfinţiei Voastre pe mai departe, ca împreună să-i mulțumim lui Dumnezeu 
pentru toate binefacerile Sale. 

Să ne trăiţi întru mulţi ani, Înaltpreasfinţite Părinte loan, Arhiepiscop al Timişoarei și Mitropolit al Banatului”, a 
spus pr. Zaharia Pereș, consilier eparhial. 


Ziua Naţională a României, la Timișoara 
leii (ae de Ziua Naţională a României - 1 decembrie - au debutat în faţa Prefecturii Judeţului Timiș și 
] |_ a Consiliului Judeţean, de pe bulevar- 
dul Revoluţiei din Decembrie 1989, cu 
intonarea Imnului de Stat al Romaniei, 
după care a urmat ceremonialul religios, 
i oficiat de Înaltpreasfinţitul Părinte loan, 
Arhiepiscopul Timișoarei și Mitropolitul 
d Banatului, înconjurat de un sobor de 
preoți. În cadrul acestuia, soborul slujitor 
i aînălțatrugăciuni pentru odihna sufletu- 
di lui tuturor eroilor, ostașilor și luptătorilor, 
din toate timpurile, căzuţi pe câmpurile 
de luptă pentru întregirea nemului și 
apărarea credinţei strămoșești. 

Ziua Naţională a României, la Lugoj 

ADI - —| e ME A Primăria Municipiu- 
= | + lui Lugoj, reprezentată 
“ de către D-nul Prof. 
Ing. Francisc Boldea și 
Batalionul 183  Artile- 
rie Mixtă „General lon 
] Dragalina”,  reprezen- 
tată de către D-nul Col. 
lon Teca au organizat 
vineri, 1 decembrie, la 
Monumentul Unirii, din 
„ centrul orașului Lugoj, o 
serie de manifestări pen- 
___ trua marca Ziua Naţio- 

nală a României. 

| La festivitate au 
simţit româneşte, repre- 
zentanţi ai instituţiilor 
locale, împreună cu 
câteva sute de lugojeni 
de toate vârstele, părinţi 
cu copii cu stegulețe 
tricolore, elevi, cu toţii 


asistând cu bucurie la eveniment. 

Ceremonialul a debutat cu acordarea onorului militar de către garda de onoare, după care fanfara a intonat Imnul 
de Stat al României. Serviciul religios a fost oficiat de către POn. loan Cerbu, Protopopul Lugojului împreună cu PC. 
Emanuel Gafiţa, preot militar al Garnizoanei Lugoj. După aceasta, a luat cuvântul directoarea Muzeului de Istorie, 
Etnografie și Artă, d-na Daciana Vuia, care, făcând referire la sacrificiile înaintaşilor noștri, a subliniat însemnătatea 
sărbătoririi Zilei Naţionale a României. 

A urmat ceremonia depunerii coroanelor de flori la monumentul Soldatului cu Pușcă, creaţia sculptorului Radu 
Moga, dezvelită în data de 9 iunie 1935. Statuia de bronz întruchipează un ostaș pregătit de luptă. Pe soclul de 
granit al statuii este aplicat un basorelief cu „Lupa Capitolina”, simbolul latinităţii poporului român. Flacăra de granit 
simbolizează lupta pentru libertate și o viaţă mai bună. De asemenea pe frontispiciu stă scris „Români toţi într-o 
țară sau toți într-un mormânt” - Gheorghe Tătărescu. 

La acest monument s-au depus coroane de flori din partea administraţiei locale, Poliţiei municipale, Poliţiei 
locale, Jandarmeriei, Pompierilor, reprezentanţilor armatei, veteranilor de război și cadrelor militare în rezervă 
şi retragere, partidelor politice, asociaţiilor de revoluționari şi a altor asociaţii și organizaţii nonguvernamentale. 

A urmat, la final, defilarea militară, în acordurile fanfarei, momente foarte apreciate de către toţi cei prezenţi la 
eveniment, dar mai ales spre bucuria copiilor, care au urmărit încântați manifestarea, majoritatea celor prezenți 
imortalizând prin diverse fotografii această zi de sărbătoare naţională a tuturor românilor. 

Marea Unire din 1918 a fost şi rămâne pagina cea mai sublimă a istoriei românești. 1 Decembrie este Ziua 
Naţională a României și are o însemnătate specială în societatea noastră. 

În 1990, la 27 iulie, Parlamentul României a hotărât ca ziua de 1 Decembrie să devină Ziua Naţională a României. 
În data de 31 iulie 1990, în Monitorul Oficial a fost publicată Legea nr. 10 privind Proclamarea Zilei Naţionale a 
României, care prevede că „Seproclama 1 Decembrie ziua naţională a României” și abrogă Hotărârea Consiliului de 
Miniștri nr. 903 din 18 august 1949 privind declararea zilei de 23 august ca sărbătoare naţională. 

Alegerea zilei de 1 decembrie a făcut trimitere la Unirea Transilvaniei cu România în anul 1918, respectiv la 
Proclamaţia de la Alba Iulia, care a avut loc la 1 decembrie 1918. Prima sărbătorire a Zilei Naţionale de 1 Decembrie 
s-a desfășurat în anul 1990 la Alba lulia. 

În această zi de sărbătoare naţională, românii de pretutindeni sărbătoresc pe stradă, la paradele militare din 
Alba lulia sau București, ori acasă, alături de cei dragi. Concerte de muzică populară, colinde, expoziţii, prezentări 
de modă inspirate de ia românească, acestea sunt doar câteva dintre evenimentele care au marcat Ziua Naţională 
a României în cele mai mari orașe ale ţării (a consemnat preot militar Emanuel Gafiţa). 

De praznicul Sfântului Ierarh | 
Nicolae, Arhiepiscopul Mirelor 
Lichiei, făcătorul de minuni - 6 
decembrie - ocrotitorul secţiei 
de Teologie de la Liceul Pedago- | 
cic „Carmen Sylva” din Timişoara, 
a avut loc sărbătorirea a două 
decenii de învățământ teologic a 
acesteia. 

Cu binecuvântarea Înaltpreas- 
finţitului Părinte loan, Arhiepis- 
copul Timişoarei și Mitropolitul 
Banatului, în mijlocul profesorilor PS 
şi al elevilor acestei unităţi de “ 
învăţământ a poposit Preasfinţitul Părinte Paisie Lugojanul, Egiică- vicar al Arhiepiscopiei Timișoarei, care a oficiat 
Sfânta Liturghie, în capela seminarului, alături de un sobor de preoţi și diaconi; din sobor au făcut parte și preoţi, 
care au absolvit la această unitate de învățământ. Au participat la momentul duhovnicesc conducerea școlii, părinţii 
profesori, cadrele didcatice și elevii seminariști. În cadrul slujbei, la momentul cuvenit, elevii seminarişti, în număr 
mare, s-au cuminecat cu Trupul şi Sângele Domnului nostru lisus Hristos. Răspunsurile liturgice au fost date de 
corul seminarului, condus de teologul Nicolae Şincari, profesor de muzică bisericească la seminar. 

Cuvântul de învățătură a fost rostit de către Preasfinţitul Părinte Paisie, care a vorbit despre puterea rugăciunii, a 
mărturisirii dreptei credinţe, a mijlocirii înaintea Tronului ceresc şi a milostivirii Sfântului lerah Nicolae. De asemenea, 
Preasfinţia Sa a transmis gândurile de bine și binecuvântarea Părintelui Mitropolit loan, la acest moment festiv, la 
împlinirea a douăzeci de ani de existenţă a seminarului teologic. 

Clasele de Teologie ale liceului “Carmen Sylva” din Timişoara sunt organizate sub formă de seminar teologic 
şi au fost înfiinţate în anul 1997. Ele oferă dublă specializare: atât pedagogică, cât şi teologică. În cele 4 clase (a 
IX-a — XIII-a) sunt în prezent 90 elevi. Aici s-a amenajat o capelă pentru formarea duhovnicească a elevilor, în care 
se desfăşoară programul de rugăciune şi se oficiază Sfânta Liturghie. După terminarea şi promovarea examenului 
de Bacalaureat absolvenţii acestei secţii se pot înscrie la orice facultate, indiferent de profil (Teologie Pastorală, 
Didactică, Istorie, Filozofie, Litere, Arhitectură ş.a). 


Duminică 17 decembrie, în orașul martir Timișoara, a fost zi de doliu, în memoria primilor eroi care au murit 
în timpul Revoluţiei din Decembrie 1989. La împlinirea a 28 de ani de la debutul Revoluţiei din 1989, care a dus, 
în cele din urmă, la căderea regimului communist ateu, la Catedrala Mitropolitană „Sfinţii Trei lerarhi” din urbea 
de pe Bega, a fost still la Sfânta și Dumnezeiasca Liturghie, la finalul căreia a fost oficiată slujba de pomenire a 
eroilor timişoreni care și-au dat viața 
drept preţ pentru libertatea poporu- 
lui român. 

În continuare, la Monumentul 
Revoluţiei din fața Catedralei, loc 
| sfinţit de sângele a zeci de martiri, 
r i au fost depuse coroane și jerbe 
de flori. La aceste manifestări 
î3 commemorative și-au adus omagiul 
reprezentanţi ai autorităţilor locale 
şi judeţene, numeroși revoluționari, 
membri ai familiilor celor ucişi în 
Revoluţie, precum și diverse asociaţii 
şi fundaţii (Asociaţia „Luptătorilor 
din Timişoara Arestaţi în Revoluţie”, 
Asociaţia „17 Decembrie a Răniţilor 
şi Familiilor Indoliate din Revolutia 

1989”, Asociaţia „Forumul Revoluţiei din Decembrie 1989”, Asociaţia „16 decembrie 1989, Asociaţia „Memorialul 
Revoluţiei”), care, prin activitatea lor, permanetizează memoria celor care s-au jertfit în Decembrie 1989. 

Totodată, la Biserica Martirilor din Timişoara, unde se găsește o urnă cu cenușa eroilor martiri din Revoluţie, la 
Cimitirul Eroilor şi Cimitirul Săracilor din Calea Lipovei, au fost oficiate slujbe de pomenire pentru eroii timişoreni, 
iar reprezentanţii municipalităţii, ai asociaţiilor şi fundațiilor de revoluționari au depus coroane, păstrând momente 
de reculegere în memoria tuturor celor căzuţi în Revoluţia din 1989. 


Cercuri pastorale în protopopiatul Făget 

În zilele de 21, 23, 25 şi 26 noiembrie au avut loc cercurile pastoral-misionare cu preoţii conform programării 
înaintate și aprobate de Centrul eparhial prin actul nr. 111-B/2017. Aceste cercuri au avut loc la următoarele parohii: 

- Coșava la data de 21 noiembrie ora 16 a avut loc cercul pastoral-misionar la care au participat următorii preoţi: 
lonel Cotocea-Poieni, Călin Lazăr-Pietroasa, Adrian Mageţ-Tomesști Colonie, loan Pană-Românești, Petrică Barbu- 
Curtea, Ovidiu Capotescu-Coșeviţa, Liviu Sava-Breazova, Victor Sava-Margina, Adrian Boriţoni-Sudriaș și Laurenţiu 
Paulescu-Coşava. De la acest cerc au lipsit preoţii Romel Neamţu-Luncani, motivat-bolnav și loan Nicorici-Tomești, 
motivat-înmormântare. Parohia Coșteiu de Sus, fiind vacantă, nua avut reprezentant Din partea protopopiatului 
a participat protopopul Bujor Păcurar. În deschiderea acestui cerc în biserică s-a oficiat acatistul Maicii Domnului şi 
parastasul de pomenire a celor care au pătimit în temnițe și închisori pentru apărarea dreptei credinţe. La această 
slujbă au participat între 50 și 60 de credincioși. În cuvântul de învăţătură părintele protopop a mulţumit părintelui 
Laurenţiu Paulescu, conducătorul oficiului parohial Coșava pentru activitatea pe care a desfășurat-o în anul 2017 
în parohia sa și a amintit de importanţa parastasului pentru pomenirea celor ce au pătimit în temniţele comuniste 
pentru apărarea dreptei credinţe. 

- Făget la data de 23 noiembrie ora 10 a avut loc cercul pastoral-misionar la care au participat următorii preoţi: 
loan Jurj-Făget |, Cristian Farcaş-Făget II, Dorin Covaci-Temereşti, Emanuel Ciusa-Bichigi, loan Lazăr-Bunea Mare, 
Petru Capotescu-Begheiu Mic, Dacian David-Răchita, Constantin Stoian-Mănăștiur, Vasile Ulici-Remetea Luncă, Vasile 
Manzur-Sintești. De la acest cerc au lipsit preoţii Valentin Murar-Bătești, motivat-bolnav și George Măstăcănean, 
motivat-concediu. Din partea protopopiatului a participat protopopul Bujor Păcurar. În deschiderea acestui cerc în 
biserica parohiei s-a oficiat acatistul Domnului nostru lisus Hristos și parastasul de pomenire a celor ce au pătimit 
în temnițe și închisori pentru apărarea dreptei credinţe. La această slujbă au fost prezenţi 70-80 de credincioși. 
În cuvântul de învăţătură protopopul a mulţumit preotului Cristian Farcaș, conducătorul oficiului parohial Făget 
II pentru activitatea ce a desfășurat-o în anul 2017 și a amintit de importanţa parastasului celor ce au pătimit în 
temniţele comuniste pentru apărarea credinţei străbune. 

- Fârdea la data de 25 noiembrie ora 16 a avut loc cercul pastoral-misionar la care au participat următorii preoţi: 
Bojidar leremici-Fârdea, Valentin Paulescu-Gladna Română, Sebastian Drăgan-Mâtnicu Mic, Veniamin Pîrvoni-Zol:, 
Daniel lancu-Nădrag, Miron Zepa-Bârna, Vasile Costin-Jurești, Florin Florescu-Drinova, Georgel Jilavu-Surducu Mic, 
Dorin Jurji-Traian Vuia, lonuţ Lacatiș-Bucovăţ. De la acest cerc a lipsit preotul loan Panusciac-Pogănești, motivat- 
înmormântare. Din partea protopopiatului a participat protopopul Bujor Păcurar. În deschiderea acestui cerc în 
biserica parohiei s-a oficiat vecernia cu litie și parastasul de pomenire a celor ce au pătimit în temnițe și închisori 
pentru apărarea dreptei credinţe. La această slujbă au paricipat 90-110 credincioși. La finalul slujbei a rostit cuvânt 
de învăţătură preotul Georgel Jilavu de la parohia Surducu Mic, care a vorbit despre Postul Crăciunului și foloasele 
sale duhovnicești. După aceea, protopopul a mulţumit preotului Bojidar leremici conducătorul oficiului parohial 
Fârdea pentru activitatea ce a desfășurat-o în anul 2017 atât în parohie cât și în filia Hăuzești. Protopopul s-a referit 
şi la importanţa parastasului în care au fost pomeniţi cei care au pătimit în închisorile comuniste pentru apărarea 
credinţei strămoșești. 

- Leucușești la data de 26 noiembrie la ora 16 a avut loc cerul pastoral-misionar la care au participat următorii 
preoţi: Bogdan Stănilă-Leucușeşti, Ovidiu Marinescu-Bethausen, Daniel Escariu-Cutina, Dumitru Craşovan-Cla- 
dova, Dragan Simonescu-Dubești, Lucrețiu Rusu-Ohaba Română, Cristian lenea-Susani și Rafael Bunescu-Jupani. 
Au lipsit preoţii Petru Voichescu-Nevrincea, motivat-concediu, Nicolae Drăghicescu, motivat-inmormantare. Din 
partea protopopiatului a participat protopopul Bujor Păcurar. În deschiderea acestui cerc în biserica parohiei s-a 
oficiat Taina Sfântului Maslu și parastasul de pomenire a celor ce au pătimit în temnițe și închisori pentru apărarea 
dreptei credinţe. La această slujbă au participat 80-100 de credincioși. La finalul serviciului religios a rostit cuvânt 
de învățătură preotul Lucrețiu Rusu de la parohia Ohaba Română, care s-a referit la urcușul duhovnicesc pe care 
trebuie să-l pacurgă fiecare credincios în această perioadă premergătoare Nașterii Domnului lisus Hristos. Pro- 
topopul a mulţumit preotului Bogdan Stănilă conducătorul oficiului parohial Leucușești pentru activitatea ce a 

desfășurat-o în anul 2017. Protopopul s-a referit și la importanţa parastasului în care au fost pomeniţi cei care au 
pătimit în închisorile comuniste pentru apărarea credinţei strămoșești. 

La aceste cercuri pastorale preotul gazdă a susţinut raportul de activitate pe anul 2017 prin care a arătat situaţia 
din parohia pe care o păstorește, pe tărâm pastoral-misionar, administrativ-bisericesc, economico-gospodăresc, 
social-caritabil și de învăţământ bisericesc. 

La final au avut loc dezbateri referitoare la problemele legate de activităţile duhovnicești, pastoral-misionare 
şi administrative din cadrul parohiilor fiecărui cerc. 

Tot cu această ocazie preoţii de la parohiile misionare și o parte din cei de la parohiile de categoria a IIl-a cu 
venituri financiare reduse, au mulţumit Înaltpreasfinţitului Mitropolit loan pentru sprijinul acordat, în cele două 
semestre ale anului 2017, în vederea completării salariului din fondurile proprii. 


| 4 


Comuniune și binecuvântare la parohia Timişoara - Ghiroda Nouă 
= În duminica a XXVIl-a 
după Rusalii, Înaltpreasfinţitul 
Părinte Mitropolit loan al 
„. Banatului a participat la 
__ săvârşirea Sfintei Liturghii în 
“ biserica cu hramul, Adormirea 
E Maicii Domnului” a parohiei 
Timişoara - Ghiroda Nouă, 
- ===> protopopiatul Timișoara |. 
E Ec ÎI Părintele Mitropolita fost 
va întâmpinat în orele dimineţii 
_ de către protopopul Mircea 
A! Szilagyi, paroh, şi preoţii slu- 
== jitori Daniel Sabău și Vlad 
Munteanu împreună cu zeci 
! de credincioși care, cu mare 
bucurie, și-au aşteptat păsto- 
rul sufletesc. 

În cuvântul de învăţătură 
lerarhul a explicat semnificaţia 
duhovnicească a minunii 

săvârşite de Domnul lisus Hristos asupra femeii Pre lesbi care s-a citit în pericopa evanghelică a acestei 
duminici (Luca 13, 10-17). Deși Evanghelistul Luca nu a dat detalii medicale, în relatarea sa, despre boala femeii, 
ne dăm seamă că această neputinţă avea cauze de natură duhovnicească, cauze pe care le-a înlăturat Mântuitorul 
prin rugăciune şi punerea mâinilor. Putem înțelege că această boală era degradantă pentru femeia amintită care 
„Nu putea să se ridice în sus nicidecum” ci avea întotdeauna privirea aţintită în țărână, fără posibilitatea de a-și 
privi în faţă semenii sau de a contempla cerul creat de Dumnezeu. Înaltpreasfinţia sa a actualizat mesajul evan- 
ghelic atrăgând atenţia credincioșilor asupra oamenii zilelor noastre, mulți cu mintea și sufletul gârbovite, care 
nu privesc cu dragoste spre semenii lor și care nu contemplă cu credinţă Cerul lui Dumnezeu. Pe acești oameni 
Mântuitorul Hristos îi tămăduiește prin rugăciune în Sfânta Biserică „prin mâna Lui cea puternică și tare ce se află 
în Sfânta Evanghelie” pe care slujitorii Bisericii o pun pe capetele celor care vin la El cu pocăință, așa cum se citim 
în rugăciunea finală din rânduiala Sfântului Maslu. 

După încheierea Sfintei Liturghii Înaltpreasfinţitul loan a săvârşit, împreună cu preoții slujitori, sfinţirea crucilor 
care urmează a fi așezate pe cele cinci turle ale bisericii parohiale. Cu acest prilej lerarhul s-a rugat pentru sănătatea 
și mântuirea credincioșilor care au contribuit la reparația acoperișului bisericii și la confecţionarea noilor cruci care 
vor împodobi sfântul locaș. „Fiecare credincios care poartă în suflet Crucea lui Hristos și se însemnează cu ea este 
o biserică vie în care sălășluiește Duhul Sfânt” a mai adăugat Părintele Mitropolit. 

Parohia Timişoara - Ghiroda Nouă, situată în cartierul Crișan (în nord-estul municipiului Timişoara), a fost înfiinţată 
la 6 octombrie 1931 și a săvârșit serviciile religioase într-o capelă până în anul 1985 când aceasta a fost demolată și, 
sub îndrumarea vrednicului de pomenire părinte loan Postelnicu, a fost zidită actuala biserică - târnosită în 1994. 
În cursul anului 2017 acoperișul vechi al bisericii a fost schimbat și s-a montat noua ţiglă ce protejează biserica de 
intemperii. 

Concert de colinde la catedrala din Timişoara 


4 
| 


La catedrala mitropolitană „Sfinţii Trei 
lerarhi” din Timișoara a răsunat, sâmbătă, 
2 â = î 16 decembrie, în prezenţa Preasfinţitului 

FU) A 37721 Părinte Paisie Lugojanul, Episcop-vicar al 
Arhiepiscopiei Timișoarei, glasul cetelor 
— de  colindători. În această perioadă 
sabii a e... premergătoare marelui praznic al Naște- 

; i rii Domnului, dar și cu multiple reverber- 
aţii în istoria recentă a poporului român, 
Catedrala din Timișoara, un adevărat sim- 
bol al Revoluţiei din Decembrie 1989, a 
găzduit cea de-a treia ediție a Festivalu- 
lui coral de colinde „Leru-i Doamne Ler”, 
+ dedicat omagierii Majestății Sale, Regele 
Mihai | al României, precum și comemoră- 
rii eroilor-martiri din Timişoara, care s-au 
jertfit acum 28 de ani, în timpul Revoluţiei 
din Decembrie 1989, pentru libertatea 
poporului român. 

Înaintea acestui eveniment omagial şi comemorativ de muzică sacră, pe scările monumentalului lăcaş de cult au 
fost aprinse lumânări și așezate în formă de cruce, iar corurile participante au intonat colinde tradiționale românești. 

La această ediţie a festivalului de colinde au susținut recitaluri cinci formaţii corale: Corul Catedralei Mitropolitane 
din Timişoara, condus de pr. Dan Dragomir, Corul „Învierea” al Parohiei Ortodoxe Române din Foeni, condus de pr. 
Nicolae Strizu, Corul cadrelor didactice „Raspevani profesori” din Vârșeț (Serbia), condus de Marina Kliska. Printre 
invitați s-a numărat Corul de copii „Cantanti” al municipiului Timișoara și Corul de fete „Lebedele”, al Colegiului 
Naţional de Artă „lon Vidu” din Timișoara, ambele conduse de prof. Maria Gyuris. 

La acest program muzical au participat clerici de la Centrul eparhial, preoţi, reprezentanţi ai asociaţilor de 
revoluționari din Timișoara, precum și mulți tineri și credincioși, iubitori ai tradițiilor româneşti premergătoare 
sărbătorii Nașterii Domnului. Moderatorul evenimentului a fost părintele Zaharia Pereș, consilier cultural al Arhiepis- 
copiei Timișoarei, care, în debutul festivalului, a menţionat: „Astăzi este o zi deosebit de semnificativă pentru noi, 
timişorenii, dar și pentru toți românii, întrucât aici, la Timișoara, în fața Catedralei Mitropolitane, în 16 Decembrie 
1989, am auzit pentru prima dată glasul miilor de oameni care strigau: <<Cu noi este Dumnezeu>>! Am auzit, de 
asemenea, cuvinte extraordinare care au arătat lumii întregi că, de aici, se poate aprinde flacăra credinţei pentru 
neamul românesc”. 

Obiectivele acestui festival coral de colinde au urmărit: dezvoltarea potenţialul muzical, valorificarea interpretării 
muzicale și a talentului muzical al interpreţilor, precum și promovarea valorilor tradiţionale legate de prima mare 
sărbătoare din ciclul celor închinate Mântuitorului lisus Hristos. 

La final, în semn de gratitudine și apreciere pentru activitatea misionară, de a transmite mesajul evanghelic 
mântuitor al Fiului lui Dumnezeu generaţilor successive de creștini, Preasfinţitul Părinte Paisie Lugojanul a oferit 
tuturor corurilor prezente câte o diplomă de participare, dar și daruri. 

Prin bogata lor tematică teogonică și teologică, colindele au transpus auditoriul în atmosfera feerică și duhovni- 
cească, mijlocind întâlnirea omului cu Pruncul lisus, Dumnezeul-înomenit. 


Concert de colinde, la Lugoj 

În preajma Crăciunului, sala Teatrului Municipal „Traian Grozăvescu” din Lugoj a răsunat de vocile colindătorilor, 
încununate de aplauzele spectatorilor veniți în număr mare la frumosul spectacol „lată, vin colindătorii!”, ajuns la 
a XXIII-a ediţie. 

Organizat de Liga Tinerilor Creștini Ortodocși Români din Lugoj, cu sprijinul Protopopiatului Ortodox Român din 
localitate, prin parohiile „Adormirea Maicii Domnului” şi „Învierea Domnului”, spectacolul din acest an a reunit mai 
multe formaţii corale și grupuri de colindători din Lugoj, Timișoara, Buziaș și Criciova. Programul a fost deschis de gru- 
pul de colindători condus de Pr. Traian Birăescu, de la biserica„Dealul Viilor”, Lugoj. Au urmat corul bisericii, Adormirea 
Maicii Domnului” din Criciova, care de curând a împlinit douăzeci de ani de existenţă, dirijat de Pr. Claudiu Subescu 
şi corul- gazdă „Osana”, al Ligii Tinerilor Creștini Ortodocși Români din Lugoj, dirijat de prof. Alina Bogoevici. Un 

grup de elevi ai Colegi- 
ului Naţional, lulia Has- 
deu” a colindat alături 
de prof. Vasile Gondoci 
care, după bunul său 
obicei, a reuşit să îşi 
alăture sala în cântec. 
Corul Bizantin „Sf. ler. 
Nicolae”, al Facultăţii de 
Teologie din Timișoara, 
dirijat de Arhid. Lect. 
Univ. Dr. lon Alexandru 
Ardereanu, a încân- 
tat publicul cu  fru- 
moase colinde bizan- 
tine, aducând și mai 
aproape Sărbătoarea 
Crăciunului tuturor 
celor sozaniii A urmat corala bărbătească „Filaret Barbu”, a Protopopiatului Ortodox Român Lugoj, dirijată de Pr. 
Cristian Cerbu. Cu mare bucurie, primeniţi în frumoase straie populare bănățene, au venit să ureze și colindătorii 
din Buziaș, conduși de doamna Liliana Savu Badea. Ca în fiecare an, spectacolul a inclus un moment dedicat eroilor 
români și altul emoționant, realizat de copilaşii foştilor membri ai ligii, şi s-a încheiat în cântare comună, pe scenă 
unindu-și vocile membrii majorităţii formațiilor participante. 

Spectacolul a avut scop caritabil, donațiile fiind destinate ajutorării unor familii sau persoane nevoiașe. S-au 
adunat aproximativ 5.100 lei care au fost folosiţi pentru a aduce bucurie de Crăciun în casele celor nevoiași și bolnavi. 


La Praznicul Naşterii Domnului lisus Hristos a fost oficiată în Ajunul sărbătorii slujba Privegherii compusă din 
Vecerinia unită cu Litia și Utrenia, la care au participat mai mulţi credincioși şi copii care au dus vestea cea bună a 
Nașterii Domnului pe la casele credincioșilor. După otpustul slujbei religioase au colindat și pe cei prezenţi în biserică. 

În ziua prăznuirii a fost săvârșită Sfânta Liturghie a Sfântului Vasile cel Mare. În cadrul acesteia s-au înălțat 
rugăciuni şi pentru poporul dreptcredincios: „,...Pomenește Doamne pe poporul care stă înainte și pe cei care, din 
binecuvântate pricini, nu s-au întâmplat aici și-i miluește pe dânșii și pe noi, după mulţimea milei Tale. Cămările lor le 
umple de tot binele; căsniciile lor în pace şi în unire le păzeşte; pe prunci îi creşte; tinereţile le călăuzește; bătrâneţile le 
întărește; pe cei slabi de suflet îi îmbărbătează; pe cei risipiţi îi adună, pe cei rătăciţi îi întoarce și îi unește cu sfânta Ta 
sobornicească și apostolică Biserică. -(Liturghier, Editura Institutului Biblic și de Misiune Doo București, 2012, p. 
258). La momentul potri- PI ai A L 
vit mai mulţi copii şi tineri PE A j 
s-au împărtășit cu Trupul | 
şi Sângele Domnului lisus 
Hristos. 

La finalul Sfintei Litur- 
ghii, mai mulţi copii și 
tineri din parohie i-au 
colindat pe cei prezenţi în 
sfânta biserică. Din partea 
parohiei au fost împărţite 
daruri atât pentru cei mai 
mici sub formă de dul- 
ciuri, cât şi pentru cei mai 
mari: calendare creştin- 
ortodoxe de buzunar, 
revista de cultură și religie 
rurală „Arhanghelul”. 

Duminică, 19 noiem- 
brie a fost oficiată Taina 
Sfântului  Maslu de 
obște în biserica cu hra- 
mul „Duminica Tuturor 
Sfinţilor” din parohia 
Șipet, protopopiatul 
Deta. 

La invitaţia PP. 
C. Părinte Marcel 
Moclinda, parohul 
locului au slujit P. On. 
Părinte loan Prisăcean, 
protopopul Detei, P. 
C. Părinţi loan Sălvan 
(Folea), Călin Negrea 
(Gătaia), Emanuel 
Popescu (Macedonia), 
Răzvan Mateș (Blajova), 
Adrian Cohuţ (Centrul 
de Îngrijire) şi Valentin 
Bugariu (Birda). 

Cuvântul de învăţă- 
tură a fost susținut de P. On. Părinte Protopop loan Prisăcean care a accentuat importanţa omagierii pictorilor și a 
comemorării Partrarhului Justinian și mărturisitorilor din închisorile comuniste. Faptele credinței acestora constituie 
pentru cei de astăzi un imbold de a ţine credinţa și a o face să rodească prin faptele bune. 

S-au împărtășit de rugăciunea și cuvântul Evangheliei mai mulţi credincioși din parohie și din cele învecinate. 


În a l-a Duminică a Postului Nașterii Domnului nostru lisus Hristos a fost oficiată Taina Sfântului Maslu de obște 
în biserica cu hramul „Adormirea Maicii Domnului” din parohia Percosova, protopopiatul Deta. 

La invitaţia P. C. Părinte Sebastian Andrei Petrescu, parohul locului au slujit la această Sfântă Taină P. On. Părinte 
loan Prisăcean, protopopul Detei și P. C. Părinţi loan Sălvan - Folea; Zoran Milovanov - Berecuța; Damian Griguţă 


R E AN 6 
ră ă 

- Gherman; Tiberiu Dan | d: ic Pod f E | 
Gherasim - Ferendia și | | 
Valentin Bugariu - Birda. 

Cuvântul de învăţătură 
ocazional a fost susținut 
de Preaonoratul Părinte 
Protopop loan Prisăcean 
care avorbit credincioșilor 
despre posibilitatea mân- 
turii realizate prin Întru- 
parea Mântuitorului. 

După otpustul slujbei, 
un grup de copii din paro- 
hie pregăţi de părintele 
paroh Sebastian Andrei 
Petrescu au colindat pe 
cei prezenţi cu câteva 
colinde tradiționale ro- 
mânești. 

Slujiri în protopopiatul Sânnicolau Mare, în Postul Naşterii Domnului 
y a În duminica a doua din Postul 
| Naşterii Domnului părintele proto- 
pop al Sânnicolaului Mare a slujit 
Sfânta Liturghie în biserica „Naşte- 
“rea Maicii Domnului” din parohia 
Lenauheim, împreună cu preotul 
paroh Aurelian Ştefan Ciucur. Pre- 
dica duminicii a XXX-a după Rusalii 
ji a fost susţinută de părintele proto- 
pop. La vremea cuvenită, credincio- 
şii s-au împărtășit cu Sfintele Taine. 
În aceeași zi, părintele protopop 
a fost prezent în mijlocul credicioşi- 
lor din parohia Şandra, unde s-a ofi- 
ciat Taina Sfântului Maslu. În cuvân- 
tul de învăţătură părintele a vorbit 
celor prezenţi despre desăvârșire şi 
despre ceea ce trebuie să facă un 
creştin pentru a moşteni Împărăţia 
Cerurilor. La această Taină au mai 
slujit preoţii: Paul losivuţ de la parohia Lovrin, Aurelian Ciucur de la Lenauheim, Manuel Popescu de la Uihei, 
Valentin Cazac de la Bulgăruș şi Nicolae Andreescu, parohul de la Şandra. 


Evenimente la parohia Maşloc 

În data de 26 noiembrie, Duminica 
a-XXX-a după Rusalii (Dregătorul bogat 
- păzirea poruncilor) din postul Nașterii 
Domnului, în Biserica parohială din Mașloc 
s-a oficiat Sf. Vecernie, Tedeum de mulțumire, 
Acatistul Sf. Cuvios Stelian Paflagonul, ocroti- 
torul copiilor şi al mamelor - care este și 
ocrotitorul bisericii și Taina Sfântului Maslu, 
care a fost oficiată de către un sobor de 
preoți. 

Miercuri 29 noiembrie, elevii Şcolii Gim- 
naziale Mașloc au marcat această zi din 
punct de vedere istoric, artistic și literar, 
printr-o activitate extrașcolară. Sub îndru- 
marea cadrelor didactice elevii au susținut 
un program artistic. Acesta a constat din 


evocarea Marii Uniri — etapele formării statului 
național român, intonarea unor cântece patriotice 
şi recitarea unor poezii. A fost prezentat un referat 
cuttitlul,1 Decembrie - Ziua Naţională a României”, 
a fost realizată o prezentare power point și s-a des- 
făşurat un concurs pe această temă, în urma căruia 
elevii au fost premiaţi. La activitate au participat 
elevii şcolii, cadrele didactice, părinţi și membrii ai 
comunităţii locale și preotul paroh. Scopul acestei 
activităţi a fost cunoașterea însemnătăţii zilei de 1 
Decembrie 1918 și consecinţelor actelor istorice 
înfăptuite în cadrul poporului român. 

A apărut cel de-al 24 -lea număral revistei „Arhanghelul”de 
la Birda. Cu acest prilej, în editorial cititorii sunt informaţi despre 
încercarea de neuitare a unui scriitor bănăţean: ,, Comemorarea 
Profesorului lon Murariu la Giroc” (p. 1; 4). În cuprinsul acestui 
prim articol se încearcă o portretizare a operei profesorului 
Murariu formată din studii lingvistice, istorie și critică literară, 
publicistică, jurnal și monografie culturală precum și poezie și 
proză scurtă. La această comemorare cu prilejul împlinirii a 6 
luni de la trecerea în veșnicie a fost oficiată slujba religioasă 
continuată de dezvelirea unei plăci comemorative pe strada 
Bega 54, căminul de odinioară a distinsului dascăl bănățean. 

Tot un articol de evocare închinat Prof. Gheorghe Luchescu 
este semnat de Gabriela Şerban de la Biblioteca Orășenească 
„Tata Oancea” din Bocșa. 

Rubricile „Restituiri” și „Documentar” scot în priveliște alte 
personalităţi și fapte culturale de excepție. Prima dedicată 
Magistrului G. |. Tohăneanu iscălită de Mirela loana Borchin și 
cea din urmă: „Preocupare privind educaţia religioasă a tine- 
rilor creștini ortodocși reflectate în publicaţii ale Tipografiei E 
Diecezane de la Caransebeș (1886-1918)” de prof. dr. Virginia Bă 
Ardelean. i 

Finalul revistei aparține rubricii „Semne”în cadrul căreia prof. n s A 
losif Marius Circa îşi aminteşte de un popas în capitala Aus- DE VEE A SIALIALUURUTAȚI E, eSEDINȚĂ e. 
triei: „Din amintirile unor itinerarii europene”și câteva activităţi “d IDE EA ASAN COMEMORATIEAL = 
bisericești reținute de „Cronica parohială” Acest număr este. |PSza NI ela iți d i A 
însoțit de un calendar creștin-ortodox de buzunar. , AA) 


Duminică, 3 decembrie a fost 
oficiată Taina Sfântului Maslu în 
biserica cu hramul „Adormirea 
Maicii Domnului” din parohia 
Ferendia, protopopiatul Deta. 

La iniţiativa P.C. Părinte Tibe- 
riu Dan Gherasim parohul locului 
au fost invitaţi P. C. Părinţi Adam 
Rugaci, pensionar; Zoran Milo- 
vanov de la parohia Berecuţa și 
Valentin Bugariu de la parohia 
Birda. 

La momentul potrivit P. C. 
Părinte Adam Rugaci a susținut 
un bogat cuvânt de învățătură 
pregătit pe tema vedererii 
duhoviceşti. În cadrul acestuia, 
la aplicarea noilor cunoștiinţe a 
fost scoasă în priveliște mărturia 
filozofului Immanuel Kant care 
şi-a dorit să vadă trei lucruri în 
viaţă: cerul înstelat într-o noapte de vară, răsăritul de soare și prezenţa lui Hristos în propria persoană. 

S-au împărtășit de rugăciunea comună, de predania Cuvântului lui Hristos din Sfintele Evanghelii precum și 
de bucuria comuniunii mai mulţi credincioși din parohie, tineri și vârstnici. După otpustul Sfintei Taine au fost 
interpretate mai multe colinde tradiționale româneşti. 

Taina Sfântului Maslu în parohia Victor Vlad Delamarina 

În prima duminică din Postul Nașterii Domnului, la parohia Victor Vlad Delamarina, protopopiatul Lugoj a avut 
loco nouă întâlnire pe grupe a clericilor. Cu acest prilej, preoţii prezenţi au oficiat Taina Sfântului Maslu în biserica 
parohială cu hramul „Pogorârea Sfântului Duh”. La invitaţia preotului paroh Narcis Tiron au slujit pr. loan Cerbu, 
protopopul Lugojului, pr Petru Pârvoni, de la parohia Herendești, pr. Aurel Andrieș, de la parohia Jabăr, pr. Daniel 
Pele, de la parohia Honorici, pr. Florin Avram, de la parohia Visag, pr. Cosmin Chiroiu, de la parohia losifalău și pr. 
Petru Daminescu. La finalul slujbei, pr. loan Cerbu a rostit un cuvânt de învăţătură referitor la importanţa și sem- 
nificaţia Tainei Sfântului Maslu pentru toţi credincioșii. 


Slujire în parohia lecea Mică 

În ziua de 21 noiembrie, la 
sărbătoarea Intrării Maicii Dom- 
nului în Biserică, părintele proto- : 
pop Marius Podereu, împreună - 
cu angajaţii oficiului protopo- 
pesc Sânnicolau Mare, au fost - 
prezenţi în parohia lecea Mică. 

Aici părintele protopop a slu- 
jit Sfânta Liturghie împreună cu 
preotul paroh Dinu Constantin 
Bizgan. La slujbă au participat 
zeci de credincioşi dintre care | 
un număr mare s-au împărtăşit Fl 
cu Sfintele Taine. 

Cuvântul de învăţătură a fost 2 : 
rostit de către părintele protopop Marius Gabriel podiaiăli 

La finalul slujbei, preotul paroh a dus mulţumiri tuturor celor care au fost prezenţi la Dumnezeiasca Liturghie, 
după care părintele protopop, la rândul său, a adresat cuvinte de mulţumire creștinilor care au ajutat la ridicarea 
noii biserici ortodoxe din lecea Mică și i-a îndemnat ca și pe viitor să fie alături de preot și de biserică și să-și aducă 
aportul pentru înfrumusețarea ei cu pictură. 

În drum spre casă, părintele protopop împreună cu angajaţii oficiului protopopesc: contabil Maria Chirilă, func- 
ţionar Gheorghe Moldovan și îngrijitor Ana Lascu, au poposit și la bisericile din lecea Mare, Gottlob și Tomnatic. 


Pictură pe sticlă, în protopopiatul Sânnicolau Mare 

Joi, 16 noiembrie, părintele protopop Marius Podereu a fost prezent în parohia Bulgăruș, unde la Școala Gim- 
nazială din localitate s-a desfăşurat o frumoasă activitate susţinută de elevii școlilor din Bulgăruș, Lenauheim, Gra- 
baţ și lecea Mare. Este vorba despre 
pictura pe sticlă, la care au partici- 
pat peste 60 de elevi din școlile sus 
menţionate. 

Evenimentul a început cu o 
rugăciune, apoi cu cuvântul de des- 
chidere rostit de protopopul locu- 
lui, după care profesorii de religie 
Andreea și Zoran Dușcă au mulţumit 
tuturor celor prezenţi pentru impli- 
carea în desfășurarea acestei acţiuni. 
Au fost de faţă și preoţii parohi ai 
parohiilor implicate în acest frumos 
eveniment, legat de anul omagial 
închinat Sfintelor Icoane și Picto- 
rilor Iconari. Icoanele pictate vor fi 
expuse în școlile și bisericile care au 
avut copii participanţi. 

În seara zilei de 19 noiembrie, | Să pa N ID a... 
iile Na ft te 


în prima duminică din Postul 
Nașterii Mântuitorului, în parohia 
Sânpetru Mic din protopopiatul 
Sânnicolau Mare, a fost prezent 
Inaltpreasfinţitul Părinte loan, 
Mitropolitul Banatului. După 
oficierea slujbei Acatistului Dom- 
nului nostru lisus Hristos, Înalt- 
preasfinţia Sa i-a hirotesit întru 
duhovnic pe preacucernicii pre- 
oţi GheorghevViţelar de la parohia 
Sânpetru Mic și loan Mura de la 
parohia Orţişoara. În cuvântul de 
învăţătură, Părintele Mitropolit a 
evidenţiat importanţa duhovni- 
cului în viaţa credincioşilor, rolul 
şi responsabilitatea acestuia în 
comunitate, după care au fost 
aduse mulţumiri doamnei Lăcri- 
mioara Toma, pentru ajutorul acordat la înălţarea bisericii din Sânpetru Mic. 

La acest eveniment au fost prezenţi și preotul lonel Popescu, vicar administrativ al eparhiei Timișoarei, preotul 
Gheorghe Sutac, fostul protopop al Sânnicolaului Mare, actualul protopop și preoţi din parohiile învecinate, precum 
și câteva monahii de la Mănăstirea Românești, împreună cu preotul lor duhovnic, ieromonahul Eftimie. 


Duminică, 3 decem- 
brie în parohia Balinţ 
din cadrul protopiatu- 
lui Lugoj s-a desfășurat 
cercul pastoral misionar. 
Evenimentul a avut loc în 
biserica parohială cu hra- 
mul „Învierea Domnului”, 
la finalul Sfintei Liturghii, 
în cadrul căreia foarte 
mulți credincioşi s-au 
împărtăşit cu Sfintele 
Taine. În cadrul întâlnirii 
a fost oficiată Taina Sfân- 
tului Maslu de un sobor 
de preoţi din parohiile 
învecinate, condus de 
pr. loan Cerbu, protopo- 
pul Lugojului, în prezenţa 
numeroșilor enoriași. Cuvântul de învăţătură a fost rostit de pr. loan Cerbu, care a vorbit celor prezenţi despre 
evanghelia duminicii orbului din lerihon şi a evidenţiat importanţa sfintelor taine în viaţa creștinului, făcând refe- 
rire la această perioadă de pregătire spirituală pentru marele praznic al Nașterii Domnului. La final, pr. paroh loan 
Șandru a mulţumit clericilor și credincioşilor prezenţi pentru participare și slujire, subliniind, de asemenea, în mod 
deosebit rolul acestor întâlniri pentru revigorarea vieții duhovnicești a credincioșilor din parohie. Totodată, părintele 
paroh a menţionat faptul că acest eveniment duhovnicesc are loc la un deceniu de la sfinţirea bisericii parohiale, 
marcată de prezenţa unui ierarh al Mitropoliei Banatului, a Preasfinţitului Părinte Paisie Lugojanul, Episcop-vicar 
al Arhiepiscopiei Timișoarei. La final, cei prezenţi au luat parte la o agapă frățească. 

Ziua Naţională a României în comuna Birda 

Cu prilejul Zilei Naţionale a României, au fost oficiate slujbe de Te-Deum în comuna Birda și în satele aparținătoare: 
Sîngeorge, Berecuţa și Mănăstire la monumentele eroilor din localităţile comunei. Cu acest prilej au slujit P.C. Părinţi 
Zoran Milovanov, Jivoin Maletici și Valentin Bugariu. 

Prin grija Primăriei și Consiliului Local Birda au fost depuse coroane de flori ca simbol la recunoștinţei jertfei 
eroilor căzuți pentru libertatea și unitatea poporului român. Cu acest prilej au fost prezenţi: viceprimarul Comunei 
Birda, șeful de Post al Poliţiei Birda, consilieri locali, angajaţi ai Primăriei, alte oficialități locale. 


Hramul bisericii „Sfântul lerarh Nicolae” din Gătaia 

! 1 Din iniţiativa P. C. Părinte lulian 
Popa, sprijinit de Consiliul și Comi- 
tetul Parohial, la 6 decembrie a fost 
sărbătorit hramul bisericii cu hramul 
„Sfântul lerarh Nicolae” din parohia 
Colonia Gătaia, protopopiatul Deta. 

Şi anul acesta această zi deosebită 
din viaţa comunităţii creștin-ortodoxe 
din acest cartier al tânărului oraș 
" Gătaia s-a bucurat de slujirea P. On. 
„ Părinte loan Prisăcean, protopopul 
Detei și a preoţilor din parohiile 
învecinate: Codruţ Matei (Spitalul 
1 de Psihiatrie), Zoran Milovanov 
(Berecuţa), Călin Negrea (Gătaia) şi 
Tiberiu Dan Gherasim (Ferendia), mai 
mulți credincioși din parohie. 

Cuvântul de învăţătură a fost 
susținut de P. On Părinte Prot. loan 
Prisăcean care a vorbit celor prezenţi despre importanţa Sf. ler. Nicolae pentru creștinătatea de astăzi și în special 
pentru comunitatea parohială din Colonia Gătaia. 

Acest an este unul special pentru cinstirea hramului, fiind un An comemorativ al Patriarhului Justinian (1948- 
1977) în timpul căruia a fost ridicată actuala biserică parohială cu efortul susținut al preotului Octavian Găvan și al 
credincioșilor. Al doilea popas comemorativ este închinat Mitropotului Nicolae Corneanu (1962-2014) cel care la 
5 noiembrie 1976 a târnosit sfântul lăcaș. Pe prestolul altrarului se păstrează Sfânta Evanghelie tipărită cu binecu- 
vântarea patriarhului Justinian în care Mitropolitul Nicolae a notat acest fapt al temeluirii noii biserici. 

După otpustul Sfintei Liturghii, la invitaţia P. C. Părinte paroh lulian Popa, prin grija Consiliului Parohial a fost 
organizată o agapă la Cominul Cultural din Gătaia la care au fost poftiţi toți cei prezenți la Sf. Liturghie. 


Concert de colinde la parohia Banloc 

Duminică, 17 decembrie a fost oficiată slujba Vecerniei în biserica cu hramul „Înălţarea Domnului” din parohia 
Banloc, protopopiatul Deta de un sobor de clerici format din P On. Părinte loan Prisăcean, protopopul Detei, P. 
C. Părinţi loan Ciprian Blagoe - Deta; George Danciu - Toager; Cristian Ardelean - Soca; Ciprian Boşca - Banloc 
și Valentin Bugariu - Birda. Răspunsurile liturgice au fost date de strana formată din bărbaţi și femei conduși de 
Cristian Lupșa. 

După otpustul slujbei, P. On. Părinte loan Prisăcean a susținut un cuvânt ocazional în care a arătat importanţa 
colindei în spiritualitatea ortodoxă. 

Corul Parohiei Ortodoxe Banloc condus de P. C. Părinte Petru Achim, parohul locului și Cristian Lupșa, cântăreţ 
bisericesc a interpretat un buchet de colinde tradiționale românești, unele armonizări locale cum e colinda „Vine, 
vine Moş Crăciun” (de pr. Petru Achim). Între colinde, P. C. Ciprian Boșca a făcut un istoric al cântării corale din 
vremuri străvechi de la Banloc, amintind cu această ocazie de prof. loan ledu, conducătorul unui astfel de cor și 
autor al monografiei comunei. 

După 1989 prin introducerea Religie în școală — afirma amfitrionul concertului - și predarea disciplinei de preoţi 
a dat posibilitatea statornicirii a noi ansambluri corale. La Banloc sub bagheta părintelui Petru Achim s-a format un 
astfel de cor la care s-au adăugat și credincioşi. Au fost pregătite cântările Sfintei Liturghii, pricesne, colinde, cân- 

tece patriotice și popu- 
lare interpretate la Sfânta 
Liturghie oficiată la marile 
praznice ale Creştinătăţii, 
i Ziua Eroilor, Ziua 
Naţională a României, la 
serbările şcolare dar și la 
| colindarea sătenilor. Corul 
la reprezentat Parohia 
Banloc în câteva parohii 
şi mănăstiri timişene, din 
Banat și chiar din Europa. 
Sub formă de conclu- 
zie, părintele Petru Achim 
a afirmat că astfel format 
şi pregătit Corul din Ban- 
loc reprezintă cu cinste 
cultura sătească din Bana- 
tul timişan. 
) ŞI Ne S-au bucurat de fru- 
7... |: 3 ie: moasele colinde, de inter- 
pretare, de rugăciune mai mulţi credincioşi din parohie, monahii de la Castelul Regal din Banloc, oficialități locale 
în frunte cu primarul comunei. Cei prezenţi cu acest prilej la biserică, au primit daruri din partea parohiei. 


La filia din localitatea Sângeorge, duminică, 17 decembrie a fost oficiată Utrenia, urmată de Sfânta Liturghie. La 
momentul potrivit mai mulţi credincioși, după ce au fost mărturisiți, s-au împărtășit cu Trupul și Sângele Domnului. 
Răspunsurile liturgice au fost date de elevul Alexandru Orășanu, cântăreții parohiei și ceilalţi credincioși. 

După otpustul Sfintei Liturghii, un grup de copii de la Liceul Teoretic Gătaia a colindat credincioșii bisericii cu 
hramul „Sfinţii Arhangheli Mihail şi Gavriil” din localitatea Sângeorge, filia parohiei Birda. 

Concertul de colinde a fost organizat de Parohia Ortodoxă Birda sub genericul: „Vin colindătorii, cum veneau 
odată..., o manifestare religios-culturală destinată copiilor și aflată la prima ediție. Această dovadă a vestirii Nașterii 
Domnului este prefațată de un vers din opera poetului Radu Gyr, înscriindu-se în calendarul activităţilor religios- 
culturale de comemorare a a] [2] BARE 5 lg 
martirilor și mărturisitorilor j ă a 
din închisorile comuniste. 

Colinda este o formă vie 
de manifestare a folcloru- 
lui românesc dar și un imn 
prin care se fac cunoscute 
evenimentele biblice ale 
Nașterii Fiului lui Dumne- 
zeu. Încă o data, bucurie și 
speranţă, duioșie și credinţă, 
au împărtășit copiii: Andreea 
Dragoș, Patricia Bontescu, 
Alexandra  Manciu, Ana 
Negrea, Alexandru Orășanu, 
Daria Covaci, Denisa Scrofan, 
Alexandra Dragoș și Timeea 
Radovan. 

La final, colindărorii au 
fost răsplătiți cu diplome și 
daruri din partea parohiei. 

În zilele de 14, 15 
şi 18 decembrie a 
fost oficiată Sfânta 
Liturghie în biserica 
cu hramul „Învierea 
Domnului” din paro- 
hia Gătaia, protopo- 
piatul Deta. 

Potrivit acordului 
de parteneriat înche- 
iat între Parohia Orto- 
doxă și Liceul Teoretic 
din localitate au fost 
realizate mai multe 
activităţi religioase, 
culturale și sociale. 
De astă dată în Postul 
Naşterii Domnului 
a fost administrată 


Taina Mărturisirii şi Împărtăşaniei elevilor din ciclul gimnazial şi liceal. 

La invitaţia P. C. Părinte Călin Negrea, parohul locului au slujit P. C. Părinţi Codruţ Matei — Spitalul de Psihiatrie; 
lulian Popa - Colonia Gătaia; Marcel Moclinda - Șipet și Valentin Bugariu - Birda. Copiii care au participat la Sfânta 
Liturghie și s-au împărtășit cu Sfintele Taine au fost însoţiţi de profesorii de religie, Nicoleta Brădeanu și Doru Popa. 

După otpustul slujbei religioase, fiecare elev a primit daruri din partea parohiei. 


Marţi, 19 decembrie, a fost oficiată Sfânta Liturghie în biserica cu hramul „Naşterea Maicii Domnului” din parohia 
Birda, protopopiatul Deta. 

Cu acest prilej au fost mărturisiţi și apoi împărtășiți elevii din clasele V-VIII de la Școala Gimnazială din Birda. 
Sfânta Liturghie a fost oficiată de către P.C. Părinte Călin Negrea de la parohia Gătaia, iar administrarea Sfintelor 
Taine a fost săvârșită ș 
de către P. C. Părinte 
Valentin Bugariu, paro- 
hul locului. 

Copiii au fost însoțiți 
la sfânta biserică de 5 
profesorul de religie, Bă 
Doru Popa precum și 
alte cadre didactice. 
Această activitate reli- 
gioasă este cuprinsă în 
calendarul stabilit prin 
Acordul de Parteneriat 
încheiat între Biserică 
şi Școală alături de 
iniţiative educative, 
culturale şi filantropice Ș 
desfășurate pe parcur- |5ă 
sul unui an școlar. 4 

După otpustul Sfin- 
tei Liturghii, copiii au 
primit daruri din partea 
parohiei. 

S-a săvârșit binecuvântarea caselor credincioşilor cu ocazia praznicului Înălţării Sfintei Cruci, iar în ultima dumi- 
nică a lunii s-a săvârșit în biserica parohială, Taina Sfântului Maslu. 


Grupul catehetic „Sf. loan Gură de Aur” 
al parohiei Timişoara Fratelia a organizat 
în biserica parohială o întâlnire duhovni- 
cească cu Preasfinţitul Innokentios, episcop 
de Burundi și Ruwanda, prezent în Timișoara 
! la sărbătoarea Sfântului losif cel Nou de la 
Partoș. La această întâlnire au fost prezenţi 
| Preasfinţitul Părinte Paisie Lugojanul și dl. 
Jurnalist Silviu Andrei Vlădăreanu, care în 
ultimii ani a realizat călătorii misionare pe 
" continentul african, prezentând ulterior în 
emisiuni fenomenul ortodox din această 
parte de lume. PS Innokentios le-a vorbit 
tinerilor despre viaţa de zi cu zi, dar și despre 
modul de trăire a credinţei ortodoxe în acele 
ţinuturi din Africa. La finalul întâlnirii, tinerii 
prezenţi au pus întrebări Preasfinţitului, după 
care s-a organizat o agapă frăţească. 


În data de 28 octombrie, parohia Sânmihaiu Român a organizat un pelerinaj la Mănăstirile Hodoş-Bodrog, Gai 
și Feredeu din Arhiepiscopia Aradului. 

La orele dimineţii, 20 de credincioși ai parohiei împreună cu pr. Dan Dumitru Gîrjoabă au plecat din fața bisericii 
parohiale, iar prima oprire a fost la vechea și istorica Mănăstire a Bodrogului. Aici au participat la Sfânta Liturghie, 
s-au închinat în vechea biserică, apoi le-a fost prezentat istoricul mănăstirii de către părintele Gherasim, vieţuitor 
al aşezământului monahal. Au putut vizita deasemenea și pasul de iarnă și muzeul care adăpostește obiecte 
cu valoare istorică, patrimonială și litur- | 
gică. 

Al doilea popas duhovnicesc a fost la 
mănăstirea Sf. Simeon Stâlpnicul Arad- 
Gai, loc unde au vizitat și s-au rugat în 
vechiul paraclis, apoi în bisericuţa de 
lemn, dar și în monumentala catedrală 
din curtea monahicească. 

Au plecat apoi spre vechea așezare a 
Şiriei, unde au vizitat Mănăstirea Fere- 
deu, un loc binecuvântat, cu liniște 
duhovnicească și prilej de meditaţie. | 
Pe un drum străbătut prin pădure, au 
ajuns și la schitul mănăstirii, o locaţie 
sihastră, retrasă de zbuciumul lumii. 

Împliniţi de realizarea acestui deziderat duhovnicesc, la orele amiezii, pelerinii s-au reîntors în localitatea Sânmi- 
haiu Român, mai bogaţi sufletește, după o zi autumnală petrecută alături de Dumnezeu. 


X 


Tot în luna octombrie, în parohia Sânmihaiu Român, a apărut revista parohială „Anghelos”, ajunsă la numărul 
59. Acest periodic religios, trimestrial, apare din anul 2012 sub îndrumarea și grija pr. Dan D. Girjoabă. Publicaţia 
încearcă să ofere parohienilor, cât și iubitorilor de mărturie religioasă, paginii vii de viaţă religioasă din hotarele 
localității de lângă Timişoara. Acest număr (3/59, an VI, 2017, 12 p.) reprezintă o antologie de articole cuprinzând 
texte omiletice și catehetice închinate Sf. Grigorie cel Mare, Sfântului losif cel Nou de la Partoș, ocrotitorul Banatului, 
praznicului Schimbării la Faţă a Mântuitorului, Înălţării Sfintei Cruci, precum și Adormirii şi Naşterii Maicii Domnu- 
lui. O altă ţintă a revistei este deschiderea misionară a credinţei creştin-ortodoxe. Anul 2017 fiind Anul Omagial al 
Iconarilor și Anul Comemorativ al Patriarhului Justinian și al mărturisitorilor creștini din temniţele comuniste, cei care 
își doresc găsesc două studii monografice dedicate pictorului bănăţean Filip Matei (articol iscălit de către pr. dr. 
Valentin Bugariu), și Preotului mărturisitor Ilarion V. Felea. Rubrica Pelerin acasă în Banat, ne poartă pașii sufletului 
spre istorica Mănăstire Săraca din cadrul Arhiepiscopiei Timișoarei, iar rubrica de Gânduri și rânduri ne aduce spre 
citire poeme religioase. 


Luna noiembrie 


Parohia Fratelia 
La 11 noiembrie, în parohia Timișoara Fratelia, Preasfinţitul Părinte Paisie Lugojanul a săvârşit slujba privegherii 
de toată noaptea, cu ocazia prăznuirii Sfântului Mare Mucenic Mina. 


Parohia Becicherecu Mic 
=. =) di i E d] În data de 10 decembrie, după Sfânta Litur- 
, ghie, elevii clasei a II-a, conduși de doamna pro- 
fesoară Alina Vladu, împreună cu reprezentanții 
parohiei ortodoxe române Bicicherecu Mic, au 
organizat serbarea Naşterii Domnului, încercând 
să readucă pacea, liniştea și bucuria ce au adus- 
o îngerii din ceruri, lumii întregi, atunci când au 
cântat primul colind. La această serbare au fost 
invitate de către preotul loan Jurji două profesoare 
de la Filarmonica „Banatul” din Timișoara, care au 
încântat sufletele credincioșilor cu vioara și harpa, 
interpretând următoarele piese: Noapte liniștită, 
Ave Maria, Balada lui Ciprian Porumbescu, ş.a. În 
cadrul serbării, cu mari emoții, a cântat la vioară 
şi fiul preotului din Becicherecu Mic, elevul lustin 
Gabriel Jurji. 


Profesionalism și deschidere spre formare continuă la „Sfântul Antim Ivireanul” 

Școala Gimnazială „Sfântul Antim Ivireanul” din Timișoara este o școală a cărei misiune declarată este de a crește 
generaţii viitoare de tineri cu o educaţie temeinică, fundamentată pe valori creștin ortodoxe, puternici și dornici 
să înfăptuiască binele în propria familie, la locul de muncă și în comunitate. 

Acest țel poate fi atins, cu ajutorul lui Dumnezeu, prin înrâurirea ce o au profesorii noștri asupra copiilor. Exem- 
plul personal este cel care aduce acel plus valoare atât de căutat de familiile ortodoxe. Mă refer la valoarea ce are 
în vedere principiile școlii noastre: 

1. Principiul respectării Adevărului de credinţă ortodoxă 

2. Principiul comuniunii 

3. Principiul formării virtuţilor creștine 

4. Principiul patriotismului 

5. Principiul valorificării talanţilor 

6. Principiul legării teoriei cu practica 

7. Principiul exemplului de urmat. 

Aceste principii au stat și la baza impli- 
cării unui număr de cinci cadre didactice, 
de la trei din clasele noastre primare, în 
“ activitățile metodico-știinţifice și psihope- 
i dagogice desfășurate în perioada 20-24 
noiembrie 2017 în judeţul Timiș, sub forma 
cercurilor pedagogice, una dintre activităţile 
de formare și perfecționare cu tradiţie în 
învățământul românesc. 

Cu toții avem în vedere faptul că dascălul 
trebuie să se perfecționeze permanent pen- 
tru a putea face față cât mai bine provocărilor 
actuale și pentru a investi în elevii noștri valori 
şi idealuri trainice. 

În două dintre situaţii, Școala Gimnazială 
„Sfântul Antim vireanul”a fost gazdă,dascălii 
noștri susținând activități demonstrative. 

În acest semestru, activitatea cercului pedagogic al claselor pregătitoare s-a centrat pe a aduce în prim plan 
monitorizarea formării competenţelor de bază: citit-scris, calcul aritmetic. 

Doamnele profesoare pentru învățământul primar: Caucar Cristina şi Oneșan Narcisa au prezentat colegilor din 
şcolile participante modele de bune practici pornind de la tematica enunțată mai sus prin intermediul unor filmări din 
viaţa de zi cu zi a claselor pe care le conduc. În acest fel au scos în evidenţă modalităţile de monitorizare a competenţei 
de scris-citit, cu predilecție prin intermediul fișelor de reflecţie, a fișei de observare a activităţii, a fişei de apreciere a 
progresului individual al copilului, precum și prin interacțiunea caldă și permanentă cu elevii și cu familiile acestora. 

Tot în școala noastră, doamna profesoară Doboş Amalia a susținut activitatea demonstrativă în cadrul cercului 
pedagogic al claselor a doua. Tematica activităţii a pus accentul pe îmbunătăţirea competenţelor de lectură în 
învăţământul primar prin prezentarea proiectelordezvoltate la clasă.Acestea au doveditun înalt profesionalism al 
învăţătoarei și un talent deosebit în a scoate din copii ce-i mai bun prin exploatarea talanţilor fiecăruia. 

Proiecte de genul: „Prima lectură”, „Cartea —șantier”, „O minune de carte', „Baia de cărţi”, „Mama și copilul”, „28 
de lecturi” și „Cartea ca o căsuţă” au îndemnat copiii să citească, au apropiat de lumea copiilor adulţii din familiile 
acestora și au pus bazele etapei următoare reprezentată de scrierea creativă. 

Doamnele profesoare pentru învățământul primar Mihaela Ritter și Alina-Simona Gheran au continuat șirul 
intervențiilor în activitatea metodico-știinţifică şi de specialitate În acest semestru s-au implicat în susţinerea părţii 
teoretice a cercului pedagogic al claselor întâi. Tematica acestuia a adus în prim plan abordarea diferențiată. 

Abordarea diferențiată a învăţării reiese din aplecarea profesorului ortodox asupra tuturor elevilor cu căldură și 
atenţie crescută spre a scoate la lumină talanţiifiecăruia. Aceasta constă în desfăşurarea procesului de predare-învăţare 
pe baza unor strategiididactice adaptate la posibilităţile diferite ale elevilor, la capacităţile lor de înţelegere şi de lucru, 
propriiunor grupuri de elevi sau chiar fiecărui elev în parte. În actul didactic trebuie avută în vedere unicitatea fiecărei 
persoane, disponibilităţile native aleacesteia și — de aici- trebuiesc găsite demersuri didactice care să ducă spre o 
dezvoltare sănătoasă și armonioasă a compentenţelor, a atitudinii faţă de muncă și faţă de aproapele tău. 

Aceeași emulaţie spre formare continuă și perfecționare, precum și spre împărtășirea cu ceilalţi în privința 
bunelor practici o dovedesc și cadrele didactice- educatoare- din Grădiniţa PP „Troiţaacestea implicându-se la 
rându-le într-o activitate cu caracter metodico-știinţific. 

Schimbul de experienţă al subcentrului VI Timișoara (condus de doamna prof. Tănăsoiu Margareta), desfășurat în 
grădiniţa noastră a avut ca temă „Stilurile senzoriale şi implicarea lor în învăţare în preşcolaritate” În prima parte au fost 
prezentate documente ce fac parte din portofoliul educatoarei, respectiv modul de completare a acestora. În cea de-a 
doua parte a fost prezentat de către doamna NiţăDiana un material teoretic, după care toate educatoarele participante au 
explorat posibilităţile de utilizare a materialului didactic confecționat în unitate și pus la dispoziţie în activităţile cu copiii. 

Fiecare dintre doamnele profesoare amintite mai sus, au dovedit o foarte bună pregătire profesională şi au făcut 
cinste şcolii/grădiniţei. Lor li se alătură ceilalţi colegi din corpul profesoral care prin disponibilitatea lor sufletească 
şi înclinarea spre punerea în practică a valorilor creștin ortodoxe contribuie la perpetuarea unei bune rânduieli. 
De asemenea, demonstrează că ţintesc spre una dintre finalităţile cercurilor pedagogice, și anume: transformarea 
corpului didactic într-o elită profesională (responsabil comisie metodică: prof. Alina-Simona Gheran). 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


NOIEMBRIE 


1 noiembrie 

- Primește pe: 

- lerom. Ștefan Mateș — stareţul mănăstirii Petroasa Mare, jud. Timiș 

- Protos. Matei Buliga - stareţul mănăstirii Dobrești, jud. Timiş 

- Dr. Gheorghe Borcean - Președintele Colegiului medicilor din România 

- Sfinţește capela din parohia Sânandrei 

2 noiembrie 

- Vizitează casa nouă din localitatea Șipet 

4 noiembrie 

- Participă la: 

- Conferinţele preoțești de la protopopiatele Timișoara | și II 

- Conferinţele preoțești de la protopopiatele Lugoj și Făget 

5 noiembrie 

- Slujeşte Sfânta Liturghie la parohia Şag şi rostește cuvânt de învăţătură 

- Sfinţește capela cimitirului din Sânnicolau Mare 

6 noiembrie 

- Participă la Conferinţa preoțească de la protopopiatul Sânnicolau Mare 

- Primește pe: 

- Comisar Şef Scornea Mihaela - Serviciul județean Anticorupţie Timiş 

- Efectuează o vizită la mănăstirea Româneşti 

7 noiembrie 

- Participă la Conferinţa preoțească de la protopopiatul Deta 

8 noiembrie 

- Efectuează o vizită pastorală la parohia Bărăteaz 

- Participă la Sfânta Liturghie la parohia Saravale 

- Efectuează o vizită pastorală la parohia Ghiroda 

9 noiembrie 

- Primește pe: 

- Academician Păun Otiman - Președintele Academiei Române - filiala Timiş 

- Comisar Șef — lliuță Cumpănașu - Inspector Șef Adjunct - IPTF - Timiș 

10 noiembrie 

- Primește pe: 

- Leontina Prodan - Asociaţia Culturală, Identitate și Succes Timişoara 

- loan Coriolan Gârboni - Directorul Filarmonicii de Stat - Banatul 

12 noiembrie 

- Slujeşte Sfânta Liturghie la parohia Sărăzani și rostește cuvânt de învăţătură 

13 noiembrie 

- Primește pe: 

- Colonel lon Teca - Comandantul Brigăzii de Artilerie - Lugoj 

- Monahia stavroforă Casiana Şimon - stareţa Mănăstirii Timişeni 

- Vizitează o familie nevoiaşă din localitatea Mașloc 

14 noiembrie 

- De ziua nașterii, primește pe: autorități locale, colaboratorii Centrului Eparhial, cancelariile protopopești, preoți, 
monahi şi credincioşi 

15 noiembrie 

- A acordat un interviu Televiziunii Naţionale cu privire la bisericile de lemn din Banat. 
- A predat o casă pentru o familie cu grave probleme sociale, în localitatea Șipet 

16 noiembrie 

- Participă la vernisajul expoziţiei „Drumul cânepei” 

19 noiembrie 

- Săvârşeşte Sfânta Liturghie la catedrala mitropolitană și rostește cuvânt de învăţătură 
21 noiembrie 

- Participă la Sfânta Liturghie la biserica parohiei Sânandrei Colonie și rostește cuvânt de învăţătură 
22 noiembrie 

- Primește pe: 

- Pr. Florentin Jura - paroh, parohia Timișoara Calea Martirilor — Sf. Ștefan 

- Căpitan Sorin Stoica - Garnizoana 18 Infanterie - Banat 

- Lt-Colonel Sorin Homeag - Garnizoana 18 Infanterie - Banat 

- Preot militar col. Radu Bogdan - Garnizoana 18 Infanterie - Banat 

23 noiembrie 

- Vizitează șantierul mănăstirii Dobrești 

24 noiembrie 

- Primește pe: 

- Protopop Branislav Stancovici — Episcopia Ortodoxă Sârbă - Timișoara 

- Preot profesor univ. dr. Emilian Corniţescu - București 

- Participă la vernisajul expoziţiei maestrului Ștefan Popa Popas, la Timișoara 

28 noiembrie 

- Primește pe: 

- Ambasadorul Republicii Croaţia în România, Excelenţa Sa Dabor Vidis 

- Vizitează șantierul mănăstirii Dobrești 


DECEMBRIE 


1 decembrie 

- Participă la manifestările ocazionate de Ziua Naţională a României, la Timișoara 

- Vizitează mănăstirea Morisena 

3 decembrie 

- Participă la Sfânta Liturghie la catedrala mitropolitană și rostește cuvânt de învăţătură 

4 decembrie 

- Vizitează parohia Timişoara Zona Steaua 

5 decembrie 

- Vizitează șantierele din parohiile: Ghilad, Denta, Moraviţa şi șantierul schitului de la Banloc 

6 decembrie 

- Participă la Sfânta Liturghie la catedrala mitropolitană din Timişoara, săvârşește parastasul pentru Regele 
Mihai | și rostește cuvânt de evocare 

- Vizitează Centrul de copii „Sfântul Nicolae” din Lugoj, unde împarte daruri copiilor 

- Vizitează șantierul parohiei Dealul Viilor din Lugoj 

- Participă la Taina Sfântului Maslu la parohia Ohaba Forgaci 

- Vizitează șantierul bisericii din parohia Hitiaş 

7 decembrie 

- Primește pe: 

- Vasile Todi — președinte Uniunea Jurnaliștilor din Banatul Istoric 

- Constantin Jichiţa - ziarist 

- Pr.Ovidiu Foale — parohia Topolovăţu Mare 

- Emil Şerpe - Director General Colterm - Timișoara 

- Adrian Faur - Director Adj. Colterm - Timişoara 

- Pr. Eugen Murgu - paroh parohia Timişoara Zona Soarelui 

- Starețul mănăstirii „Sf. Arhangheli Mihail și Gavriil” - Petroasa Mare - ieromonah Ştefan Mateş 

- Preot prof. univ. dr. Stelian Tofană — Facultatea de Teologie Ortodoxă Cluj-Napoca 

8 decembrie 

- Primește pe: 

- Ilie Todaşcă — primarul localităţii Săcălaz 

- Victor Enache - reprezentantul comunității armânilor din Banat 

- Vizitează șantierul mănăstirii Dobrești și șantierul bisericii din Remetea Mare. 

9 decembrie 

- Participă la Sfânta Liturghie la parohia Ghiroda Nouă, sfințește crucile noi ale bisericii şi rostește cuvânt de 
învăţătură 

- Efectuează o vizită la parohia Jimbolia 

11 decembrie 

- Primește pe: 

- Adela Popa - Şef Serviciul Cultură, Învăţământ, Minorităţi şi Sport - Consiliul judeţean Timiş 

- Vizitează șantierele din parohiile: Ghilad, Denta, Voiteg si Moravița. 

12 decembrie 

- Vizitează șantierul mănăstirii Dobrești, 

- Efectuează vizite pastorale la parohiile Bucovăţ și Dumbrava 

13 decembrie 

- Primește pe: 

- Pr.Valentin Birău de la parohia Chizătău, dimpreună cu fiii satului: Tiberiu Pistrui și Doru Bot 

- Participă la deschiderea noului aşezământ pentru bătrâni din comuna Variaș 

14 decembrie 

- Vizitează șantierul mănăstirii Dobrești 

16 decembrie 

- Participă la catedrala patriarhală din Bucureşti, la slujba de înmormântare a Majestății Sale Regele Mihai | al 
României 

17 decembrie 

- Participă în catedrala patriarhală din Bucureşti la Sfânta Liturghie şi la sărbătorirea zilei onomasticii Preaferi- 
citului Părinte Patriarh Daniel 

18 decembrie 

- Participă la reşedinţa patriarhală din Bucureşti la ședința de lucru a Sfântului Sinod 

19 - 23 decembrie 

- Primeşte la reședința mitropolitană grupuri de colindători de la școlile din oraș și judeţ, precum şi de la diferite 
instituţii, asociaţii, etc. 

22 decembrie 

- Vizitează șantierul bisericii din parohia Sânandrei Colonie 

24 decembrie 

- Săvârşeşte Sfânta Liturghie la catedrala mitropolitană și rostește cuvânt de învăţătură 

25 decembrie 

- Săvârșește Sfânta Liturghie la catedrala mitropolitană, apoi participă la recepţia organizată la reşedinţa mitro- 
politană cu ocazia praznicului Nașterii Domnului, la care au luat parte reprezentanţii cultelor creştine și necreştine 
din oraș, oficialități locale, clerici, credincioşi și membrii corului catedralei 

26 decembrie 

- Săvârșește Sfânta Liturghie la biserica „Adormirea Maicii Domnului” din Lugoj și rostește cuvânt de învăţătură 

27 decembrie 

- Participă la Sfânta Liturghie la mănăstirea Românești 

- Participă la un festival al corurilor, la parohia Chizătău 

30 decembrie 

- Vizitează șantierul parohiei Moraviţa 

31 decembrie 

- Efectuează o vizită la parohia Cărpiniș 

- Participă la Sfânta Liturghie la parohia Jimbolia şi rostește cuvânt de învăţătură 


Au consemnat: pr. Marius Sfercoci şi Răzvan Muntean 

